Dhiraagu aai Women in Tech Maldives gulhigen Iulaan kuri "Girls in Data" Fashaifi - AO News\nދިރާގާއި ވިމެން އިން ޓެކް މޯލްޑިވްސް ގުޅިގެން އަންހެން ކުދިންނަށް އަމާޒުކޮށްގެން އިއުލާނުކުރި ޑޭޓާ ލިޓްރަސީ އިނީޝިއޭޓިވް,-“ގަރލްސް އިން ޑޭޓާ” ފަށައިފިއެވެ.\nޕްރޮގްރާމްގެ ބައިވެރިންނާއި ދިރާގާއި ވިމެން އިންޓެކް މޯލްޑިވްސް އިން ބައްދަލުކޮށް ޕްރޮގްރާމްގެ އޮރިއެންޓޭޝަން ސެޝަންއެއް ވަނީ ދިރާގުގެ ހެޑް އޮފީހުގައި ކުރިއަށްގެންގޮސްފައެވެ.\n“ގަރލްސް އިން ޑޭޓާ” އަކީ ޑޭޓާ އަށް ބަރޯސާވެފައިވާ މިއަދުގެ ދުނިޔޭގައި ޑޭޓާގެ މުހިންމުކަން އަންހެން ކުދިންނަށް ދަސްކޮށްދިނުމުގެ ގޮތުން އެޅޭ ފުރަތަމަ ފިޔަވަޅެވެ. އަދި މިއީ މިފަދަ ޕްރޮގްރާމެއް ރާއްޖޭގައި ހިންގާ ފުރަތަމަ ފަހަރެވެ. 14 ސެޝަންއަށް ބަހާލައިގެން ދޮޅު މަސް ދުވަހަށް ދެމިގެންދާ މި ޕްރޮގްރާމުގައި ޑޭޓާ އެއްކުރުމާއި، އޭގެން މާނަ ދޭހަކުރުމާއި، ޑޭޓާ ބޭނުންކޮށްގެން މުހިއްމު ނިންމުންތައް ނިންމާނެ ގޮތްތައް ޕްރޮގްރާމުގެ ބައިވެރިންނަށް ދަސްކޮށްދެވޭނެއެވެ.\n“ގާލްސް އިން ޑޭޓާ” ޕްރޮގްރާމްގައި ބައިވެރިވުމަށް ހުޅުވާލެވުނީ ގްރޭޑް5އާއި7އާއި (10 އަހަރާއި 13 އަހަރާ) ދެމެދުގެ މާލެ ސަރަހައްދުގެ އަންހެން ކުދިންނަށް އަމާޒުކޮށެވެ. މި ޕްރޮގްރާމްގެ ސެޝަންތަށް ކުރިއަށް ގެންދިއުމަށް ހަމަޖެހިފައިވަނީ އޮންލައިންކޮށެވެ. މީގެ އިތުރުން މިޕްރޮގްރާމް ސްޓަރކްޗަރ ކުރެވިފައިވަނީ ޑޭޓާ ބޭނުންކުރުމުގެ އަސްލު މިސާލުތަކާއި ރާއްޖޭގެ ބައެއް ޑޭޓާ އިންޓެންސިވް އިދާރާތަކަށް ޒިޔާރަތްކޮށް ފީލްޑް ޓްރިޕްތައްވެސް ހިމަނައިގެންނެވެ. އެއީ ބައިވެރިންނަށް ޑޭޓާ ބޭނުންކުރާ އަސްލު ހާލަތުތަކުގެ ތަޖުރިބާ ހޯދާދިނުމުގެ ބޭނުމުގައެވެ.\nދިރާގާޢި ވިމެން އިން ޓެކް މޯލްޑިވްސް އިން ކުރިއަށްގެންދާ މި ޕްރޮގްރާމްގެ މައިގަޑު މަގުސަދަކީ، ޅައުމުރުގައިވެސް އަންހެންކުދިންގެ މެދުގައި ޑޭޓާ އާއި ޓެކްނޮލޮޖީއަށް ޝައުގުވެރިކަން އުފައްދައި ޖެންޑަރ ގެޕް ކުޑަކުރުމަށް ބާރުއެޅުމެވެ. “ގަރލްސް އިން ޑޭޓާ” ގެ އިތުރުން ދިރާގާއި ވިމެން އިން ޓެކް މޯލްޑިވްސް އިން “ގަރލްސް ޓު ކޯޑް” ސީރީޒް ވެސް ރާއްޖޭގެ އެކި ކަންކޮޅުތަކުގައި ކުރިއަށްގެންދެއެވެ.


ނުރައްކަލުގެ ހާލަތު ޖޫން މަހުގެ ތިންވަނަ ދުވަހަށް އިތުރުކޮށްފި\nމާލޭގެ އިތުރުން އަތޮޅުތެރޭގެ ގިނަ ރަށްރަށުން ވެސް ކޭސްތައް ފެނިފައިވޭ\nރައްޔިތުންގެ ސިއްހަތާއި ރައްކާތެރިކަން ކަށަވަރު ކުރުމަށް ޚާއްސަ ފިޔަވަޅުތަކެއް އަޅަންޖެހޭ\nކޮވިޑް-19 އިތުރަށް ފެތުރުމުގެ ނުރައްކާ ވަރަށް ބޮޑު\n4 މެއި 2021 | އަންގާރަ 18:50\nމާލެސިޓީ، ކޮވިޑް-19 ކޮންޓްރޯލް ކުރުމަށް މިހާރު ވަނީ އިތުރު ފިޔަވަޅުތަކެއް އަޅާފައި\nމިދިޔަ އަހަރުގެ މާޗު މަހުގެ 12 ވަނަ ދުވަހުން ފެށިގެން އިއުލާން ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު އަނެއްކާވެސް އިތުރުކޮށްފިއެވެ.\nހެލްތު މިނިސްޓަރ އަހުމަދު ނަސީމް ސޮއިކުރައްވައި އަންގާރަ ދުވަހު ނެރުއްވި ގަރާރުގައި ބުނެފައިވަނީ އާންމު ސިއްހަތުގެ ކުއްލި ނުރައްކަލުގެ ހާލަތު އިތުރަށް ދެމެހެއްޓަން ނިންމާފައިވާ ކަމަށާއި ދުނިޔޭގެ އެކި ގައުމުތަކުގައި ހަލުވިކަމާއެކު ފެތުރެމުންދާ ކޮވިޑް-19 އަދިވެސް އިތުރަށް ފެތުރުމުގެ ނުރައްކާ އެބައޮތް ކަމަށެވެ.\nއާއްމު ސިއްހަތު ރައްކާތެރިކުރުމުގެ ގާނޫނުގެ 33 ވަނަ މާއްދާގެ ދަށުން 12 މާޗު 2020ން ފެށިގެން 30 (ތިރީސް) ދުވަހުގެ މުއްދަތަށް ދިވެހި ރާއްޖޭގެ ހުރިހާ ސަރަހައްދެއްގައި އިއުލާނު ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތު4މޭ 2021 ގެ ނިޔަލަށް ވަނީ ދެމެހެއްޓިފައެވެ.\nފުޅާ ދާއިރާއެއްގައި މި ބަލި ފެތުރުމުގެ ނުރައްކާ އަދިވެސް އޮތުމުން 12 މާރޗު 2020 ގައި އިއުލާނު ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދެމިއެބައޮތްކަމަށާއި ނުރައްކާ ކުޑަކޮށް އާންމު ރައްޔިތުންގެ ސިއްހަތާއި ރައްކައުތެރިކަން ކަށަވަރު ކުރުމަށް ޚާއްސަ ފިޔަވަޅުތަކެއް އަޅަންޖެހޭކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް އަންގާ ކަމަށް ވެސް ގަރާރުގައި ބުނެފައިވެއެވެ.\nއެ ގާނޫނުގެ ދަށުން ރާއްޖޭގެ ހުރިހާ ސަރަހައްދެއްގައި 12 މާޗު 2020ން ފެށިގެން އިއުލާނު ކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު 2021 ޖޫން3ވަނަ ދުވަހުގެ ނިޔަލަށް ދެމެހެއްޓުމަށް ނިންމާފައިވާ ކަމަށް ވެސް ވަނީ ބުނެފައެވެ. އަދި ވަގުތާއި ހާލަތަށް ރިއާޔަތްކޮށް އަޅަންޖެހޭ ޚާއްސަ ފިޔަވަޅުތައް އަޅަމުން ގެންދިޔުމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް މި ގަރާރުގައި ވަނީ އަންގާފައެވެ.\nރާއްޖެއަށް ކުރިމަތިވެފައިވާ ކޮވިޑް-19ގެ ތިންވަނަ ރާޅާއެކު ކޮންމެ ދުވަހަކު ވެސް ދަނީ ގިނަ އަދަދެއްގެ ބަޔަކު ޕޮޒިޓިވްވަމުންނެވެ. މާލޭގެ އިތުރުން އަތޮޅުތެރޭގެ ގިނަ ރަށްރަށުން ވެސް ކޭސްތައް ފެނިފައިވެއެވެ. އެހެންކަމުން ދީފައިވާ ލުއިތަކަށް ބަދަލު ގެނެސް މިހާރު ވަނީ ހަރުކަށި ފިޔަވަޅުތަކެއް އަޅާފައެވެ.


Meridiumun STO ah 19 Million Rufiya dhakkan hukum koffi! | Fashui Online\nމެރިޑިއަމުން އެސްޓީއޯ އަށް ނަވާރަ މިލިއަން ރުފިޔާ ދައްކަން ހުކުމް ކޮށްފި! / ފޮޓޯ: މޯލްޑިވްސް ޓައިމްސް\nމެރިޑިއަމުން އެސްޓީއޯ އަށް ނަވާރަ މިލިއަން ރުފިޔާ ދައްކަން ހުކުމް ކޮށްފި!\nމެރީޑިއަމް ކުންފުނިން ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އަށް 19 މިލިޔަން ރުފިޔާ ދައްކަން ސިވިލް ކޯޓުން ހުކުމްކޮށްފިއެވެ.\n2016ވަނަ އަހަރު ސިވިލް ކޯޓުން މިމައްސަލާގައި ކޮށްފައިވާ ހުކުމް އެސްޓީއޯއިން ހައިކޯޓްގައި އިސްތިއުނާފް ކުރުމުން މިއަދު އެކޯޓުން ކޮށްފައިވާ ހުކުމްގައި ބުނެފައިވަނީ މެރީޑިއަމުން އެސްޓީއޯއަށް 2010ވަނަ އަހަރުގެ ފަހުކޮޅު ކްރެޑިޓަށް ތެޔޮދޫކުރިކަން ހެކިންގެ ހެކިބަހުން ސާބިތުވާކަމަށެވެ. އަދި މިމުޢާމަލާތުގައި ދެފާރާތުން ބަދަލުކޮށްފައިވާ ލިޔެކިޔުމުގެ މުޢާމަލާތްތަކުންވެސް އެކަން ސާފްވާކަމަށް ހައިކޯޓްގެ ހުކުމުގައި ބުނެފައިވެއެވެ. މިއަދުގެ ޝަރީއަތުގައި އެސްޓީއޯއަށް މިފައިސާ ދައްކަން ހުކުމް ކޮށްފައިވަނީ ތިންފަޑިޔާރުންގެ އިއްތިފާގުންނެވެ.\nމެރީޑިއަމުން މިފައިސާ ދައްކަން ކޮށްފައިވާ ހުކުމުގައި މިއަދުން ފެށިގެން ހަ މަސް ދުވަހުގެތެރޭގައި އެފައިސާ އެސްޓީއޯއަށް ދައްކައި ޚަލާސްކުރަންޖެހެއެވެ. އަދި މިމުއްދަތުގައި ފައިސާ ނުދައްކައިފިނަމަ ދެފަރާތުގެ ދެމެދުގައި ވެފައިވާ އެއްބަސްވުމުގައިވާ ގޮތުގެމަތީން މޯގޭޖްގެ ގޮތުގައި ބަހައްޓާފައިއޮތް އުޅަދު ވިއްކާލުމުގެ ހައްޤު އެސްޓީއޯއަށް ލިބގެންދާނެއެވެ.\n2016ވަނަ އަހަރު އެސްޓީއޯއިން މިފައިސާ ހޯދުމަށް ސިވިލް ކޯޓްގައި އެދމުން އެކޯޓުން ހުކުމް ކޮށްފައިވަނީ މެރީޑިއަމުން ތެޔޮގަތްކަމަށް އެސްޓީއޯއަށް ސާބިތުކޮށްދެވިފައިނުވާތީ އެފައިސާ ދައްކަން ނުޖެހޭކަމަށެވެ. މެރީޑިޔަމް ކުންފުންޏަކީ ރައްޔިތުންގެ މަޖިލީގުގެ ވިލިފުށީ ދާއިރާގެ ކުރީގެ މެމްބަރު ރިޔާޒް ރަޝީދުގެ މަސްލަހަތު އޮންނަ ކުންފުންޏެކެވެ.


Haggu minvaru nudhevigen miulhenee Coalition'aa hedhi: Nasheed\nރާއްޖެ - މުހައްމަދު ނަޝީދު\nހައްގު މިންވަރު ނުދެވިގެން މިއުޅެނީ ކޯލިޝަނާ ހެދި: ނަޝީދު\nނަޝީދު އެހެން ވިދާޅުވީ ހއ. އިހަވަންދޫގައި\nއެމްޑީޕީ މެމްބަރުންނަށް ހިތްހަމަ ޖެހުން ނުލިބޭތަން އެބަ ފެނޭ: ނަޝީދު\nމަޖިލިސް އިންތިހާބުން ފެނިގެން ދިޔައީ އެމްޑީޕީގެ ވެރިކަމެއް ރައްޔިތުން ބޭނުންވާ ވަރު: ނަޝީދު\nކ. މާލެ 13 ޖެނުއަރީ 2020 | ހޯމަ 10:39 16,395\nރައީސް ނަޝީދު - ރާއްޖެއެމްވީ\nއެމްޑީޕީގެ މެމްބަރުންނަށް ހައްގު މިންވަރު އަދި ލިބެންވާ ބައި ނުލިބިގެން އުޅެނީ ސަރުކާރު ކޯލިޝަންގެ ސަބަބުން ކަމަށް އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމްޑީޕީން ތިލަދުން މައްޗަށް ކުރާ ދަތުރުގެ ތެރެއިން ހއ. އިހަވަންދޫގައި ބޭއްވި ޖަލްސާއެއްގައި ވާހަކަ ދައްކަވަމުން ރައީސް ނަޝީދު ވިދާޅުވީ، އެމްޑީޕީ ވެރިކަމުގައި އޮވެ ރައްޔިތުންނަށް ހިތްހަމަ ނުޖެހުން ލިބިގެން ނުލިބިގެން އުޅެނީ އެމަނިކުފާނުގެ ނަޒަރުގައި ކޯލިޝަންއާ ހެދިގެން ކަމަށެވެ.\nމި ޕާޓީގެ މެމްބަރުންނަށްވެސް އަދި ޕާޓީގެ މަސައްކަތުގައި މިއޮތްހާ ޒަމާނު އުޅުނު މީހުންނަށް ހައްގުވާ މިންވަރު، އެ މީހުންގެ ބައި ނުލިނި މިދަނީ އެބައި އެހެން ތަންތަނަށް އަޅަން ޖެހޭ މިންވަރުން\n~ މުހައްމަދު ނަޝީދު~ އެމްޑީޕީގެ ރައީސް\nމި ސަރުކާރު އުފެދުނީ ކޯލިޝަނެއްގެ ތެރެއިންކަން ފާހަގަކުރައްވަމުން ނަޝީދު ވިދާޅުވީ، މަޖިލީހުގެ އިންތިހާބުގެ ނަތީޖާއިން ފެނިގެން ދިޔައީ ރައްޔިތުން އެމްޑީޕީ ހޮވަން ބޭނުންވިވަރު ބޭނުންވި ކަމަށެވެ. ނަޝީދު ވިދާޅުވީ، އެމްޑީޕީއަށް ނުލިބި ދިޔަ ގޮނޑިތަކަކަކީވެސް ނުލިބިވަނީ ކުޑަ ކުޑަ މިންވަރެއްގެ ވޯޓުގެ ތަފާތުން ކަމަށެވެ.\nރައީސް ނަޝީދު މިހެން ވިދާޅުވީ ނަމަވެސް، ކޯލިޝަން ރޫޅާލުމުގެ ވިސްނުމެއް ގެންގުޅުއްވާ ކަމަށް ވިދާޅުވެފައެއް ނުވެއެވެ. މި ސަރުކާރު ހިންގާ ކޯލިޝަންގައި އެމްޑީޕީގެ އިތުރުން، ދެން ހިމެނެނީ ޖުމްހޫރީ ޕާޓީ، އެމްއާރްއެމް އަދި އަދާލަތު ޕާޓީއެވެ.


Raajje gai touristun positive vaa nisbayi hifehehtifai\nކޮވިޑަށް ޕޮޒިޓިވްވާ ޓޫރިސްޓުންގެ ނިސްބަތް ހިފެހެއްޓިފައި\nބޯޑަރު ހުޅުވުމާއެކު ފުރަތަމަ ރާއްޖެ އަށް ޖެއްސި ގަތަރު އެއާވޭސްގެ ފްލައިޓުން މީހުން ފައިބަނީ -- އާއިމް ޒަމީރު | އަވަސް\nރާއްޖޭގައި ކޮވިޑް-19 އިގެ ނަމްބަރުތައް މަތިވި ނަމަވެސް ރާއްޖެ އަންނަ ޓޫރިސްޓުން އެ ބައްޔަށް ޕޮޒިޓިވްވާ އަދަދު އެއް ވަރެއްގައި ހުރީ ހިފެހެއްޓިފަ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި ރާއްޖޭގައި ޑިސެމްބަރު މަހުން ފެށިގެން ޖެނުއަރީގެ ނިޔަލަށް ޓޫރިސްޓުން ކޮވިޑް ބައްޔަށް ޕޮޒިޓިވާ ނިސްބަތް ހުރީ 0.09 ޕަސެންޓުގަ އެވެ. މިއީ ކޮންމެ 1،000 ޓޫރިސްޓުންގެ ތެރެއިން ނުވަ ޓޫރިސްޓުންނެވެ.\nޓޫރިޒަމް މިނިސްޓްރީން ބުނި ގޮތުގައި މި ނަމްބަރުން ދައްކައިދެނީ ރާއްޖެއަކީ މި ހާލަތުގައި ދުނިޔޭގައި އޮތް އެންމެ ރައްކާތެރި އެއް މަންޒިލް ކަމަށެވެ.\nރާއްޖޭގައި ކޮވިޑް-19 ގެ ބަލި ފެތުރުން ހުއްޓުވުމުގެ ގޮތުން ރާއްޖެއަށް ޓޫރިސްޓުން އާދެވެނީ 72 ގަޑިއިރުގެ ޕީސީއާރް ނެރެޓިވް ޓެސްޓެއް އޮވެގެނެވެ. މި ބަދަލާއެކު ރާއްޖެ އަންނަ މީހުންގެ އަދަދު އިތުރު ވެގެން ދިޔަ އެވެ.\nކޮވިޑް-19 ރާއްޖޭން ފެނުމާއެކު ބޯޑަރު ބަންދު ކޮށްފައި ވަނީ މާޗް 15 ވަނަ ދުވަހު އެވެ. އަދި އަލުން ހުޅުވާފައި ވަނީ ޖުލައި 15 ގަ އެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މިދިޔަ އަހަރު 555،000 މީހުން އައިސްފައި ވެއެވެ. މި އަހަރުގެ މިހާތަނަށް އައި ޓޫރިސްޓުންގެ އަދަދު ލައްކައަކަށްވުރެ މައްޗެވެ.\nރާއްޖޭގައި ކޮވިޑް ބަލި ޖެހޭ ޓޫރިސްޓުންގެ އަދަދު ދަށް ނަމަވެސް އާއްމުންގެ ތެރޭގައި މި ބަލި ފަތުރޭ މިންވަރު ވަނީ މަތިވެފަ އެވެ. އެހެންވެ ރައްކާތެރިކަމުގެ ފިޔަވަޅެއްގެ ގޮތުން ރައްކާތެރިކަމުގެ އަޅާ ފިޔަވަޅުތައް ވަނީ ހަރުކަށިކޮށްފަ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ކޮވިޑް-19 ކޮރޯނާ ވައިރަސް ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nކޮވިޑުގެ ނުރައްކާ އަދިވެސް އެބައޮތް


ހިތް ދެވިއްޖޭ ކަލާޔަށް ހުވާ – 23 – Esfiya\nހިތް ދެވިއްޖޭ ކަލާޔަށް ހުވާ – 23\n“ޔަމް މޮޔަވީތަ.. ކީއްވެގެން އެހެން ހެދީ.. ކާކު ބުނީ.. ނުކްޝާންތަ.. އެހެން ހަދާކަށް ނުވާނެއްނު..” ހޮސްޕިޓަލުން ގެއަށް އައި މަގުމަތީގައި ނީކިޔާގެ ސުވާލުތަކާ ޔަމްހާއަށް ކުރިމަތިލާން ޖެހުނެވެ.”ކަމެއް ނުވޭ..” ޔަމްހާ ހިނިތުންވެލިއެވެ.”ބަޓް.. ދެން އެކަހަލަ ކަމެއް ނުކުރާތި ޕްލީޒް..” ނީކިޔާ ތުން ފިއްތާލިއެވެ.”ހޫމް.” ހިނިތުންވުމުގައި ހުރެ ޔަމްހާ ޖަވާބު ދިނެވެ.”އެނީވޭސް އިނގޭތަ.. ނަވް މެން އަންނަން އެބަ އުޅޭ..” ނީކިޔާ އުފަލުން ބުންޏެވެ.”އަސްލު؟؟އަޅޭ ކޮން އިރަކުން؟؟” ޔަމްހާ ހިތް އުފަލުން ނަށާލިއެވެ. ދެން ޔޫޝައު އާ އެކީ އެކަނި އުޅޭކަށް ނުޖެހޭނެތާއެވެ.”ނޭނގެ.. އައި ތިންކް ނެކްސްޓް ވީކް ހޯމަ ހާއިރު.. މިއަދު މީ ހޮނިހިރެއްނު.. އަދި ދެ ދުވަހެއް އެބަ އޮތް..” ވިސްނާލަމުން ނީކިޔާ ޖަވާބުދިނެވެ.”ހެއި ނީކް.. މީޓް މީ އެޓް ކިޑްސް ޕާރކް.” ގެއަށް ވަދެވަދެ ހުއްޓައި ލަމާން މެސެޖް ކޮށްލިއެވެ. ހިތް އަވަސް ވެފައި ހުރެ ނީކިޔާ ހިނގައިގަތީ ލަމާން އެބުނާ ތަނަކަށް ދިއުމަށެވެ.\n**23 ވަނަ ޕާޓު**\nގެއަށް ވައްދާފައި ނީކިޔާ ދިއުމުން ޔަމްހާ ވާނުވާގައި ހުރެ ގޮސް ސޯފާގައި އިށީނެވެ. އެގަޑީގައި ޔޫޝައު އާއި ނުކްޝާން ލެޕްޓޮޕް ނަގައިގެން ކޮންމެވެސް މަސައްކަތެއްގައި ތިއްބެވެ. ޔަމްހާ އައިކަން އެމީހުންނަށް ނުވެސް އިނގޭ ފަދައެވެ. ބޮލުގަ ރިއްސުން ފަށާފައިވާތީ އެމީހުންނަށް ސަލާމުކަން ނުދީ ޔަމްހާ ގޮސް ކޮޓަރިއަށް ވަނެވެ. އަދި ހެޑްސެޓް އާއި ފޯނު ހިފައިގެން ގޮސް އެނދުގައި އިށީނެވެ. އަތުގައި ބެންޑޭޖް އަޅާފައިވާތީ ހެޑްސެޓް ޖެހުނީ އުނދަގުލާ އެކީއެވެ. ޔަމްހާއަށް ކިރިޔާ ވެސް ހަމަޖެހުމެއް ލިބެނީ ލަވަ އަޑުއަހައިގެންނެވެ. ލަވައަކީ ޔަމްހާގެ އެންމެ ގާތް އެކުވެރިޔާ އޭ ބުންޏަސް ދޮގަކަށް ނުވާނެއެވެ. ދެލޯ މަރާލައިގެން އެނދުގައި އޮށޯވެ ލަވަ އަޑުއަހަމުން ދިޔައިރު ލޮލަށް ސިފަވަމުން ދިޔައީ އޭނަ ކުރީގައި އުޅެވުން ގޮތެވެ. އެ ލަވަ އަކީ ވެސް އެ މާޒީއާ ގުޅޭ ކަހަލަ ލަވައެކެވެ. ފުން ނޭވާއެއް ލަމުން ޔަމްހާ ނުރޯން ހިތްވަރު ކުރިއެވެ.\nނީކިޔާ ޕާކަށް ދިޔައިރު ލަމާން ދެއަތް ޖީބަށް ޖަހާލައިގެން އިންތިޒާރުގައި ހުއްޓެވެ.”ކިހިނެއްވީ..” ހިނިތުންވަމުން ނީކިޔާ ލަމާން ކައިރީގައި ހުއްޓުނެވެ.”އަހަރެންގެ މަންމަ ބަލިވެގެން މިރޭ މިއުޅެނީ ބޭރަށް ފުރަން.. މިކޮޅުން ބުނީ ސީރިއަސް މައްސަލަ އެކޭ.. ނީކް.. އެއްވެސް ކަމެއް ދިމާ ވެއްޖެއްޔާ ނުބުނެ ނުހުންނާތި.. ޓޭކް ކެއަރ.. މިރޭ އަށެއްގެ ފްލައިޓުން ދާނަން..” ކުރެހިފައިވާ އަޑަކުން ލަމާން ބުންޏެވެ.”ލަމާން..” ނީކިޔާއަށް ހީވީ މީހަކު އޭނާގެ މޫނުމަތީގައި ޖެހި ހެންނެވެ.”އަންނާނަން މަންމަ ރަނގަޅު ވާހާ އަވަހަކަށް.. އަދި.. އަދި ވަރަށް ބޮޑު ވާހަކަ އެއް ވެސް އައިސް ބުނާނަން.. އުންމީދު ކުރަން އެ ވާހަކައަށް އިންތިޒާރު ކުރާނެ ކަމަށް..” ނީކިޔާ އާއި ލަމާން ހަތަރުކަޅި ހަމަވިއެވެ. އޭރު ނީކިޔާގެ ދެލޯ ވަނީ ތެމިފައެވެ.”ލޯބީ ކަމް އޯން.. މުޅި އުމުރަކަށް ނޫނެއްނު މިދަނީ.. ދެން ނުރޯތި.. އައިމް ގޮނަ މިސް ޔޫ.. ލަވް ޔޫ ސޯ މަޗް..” ސަމާސާއަކަށް ހަދާފައި ލަމާން ގަދަކަމުން ހީލަމުން ބުނީ ތެދެވެ. ދެއަތް ދެފަރާތަށް ދަމާލަމުން ލަމާން އަންނާށޭ ބުނާފަދަ ގޮތަކަށް ހުއްޓުނެވެ.”ޑާލިންގ ހަގް ވެސް ނުކުރާނަންތަ..” ލަމާން މިގަޑީގައި ވެސް އޭނަ އުފާކުރަން ކުރާ މަސައްކަތް ފެނުމުން ކަރުނައިގެ ތެރެއިން ނީކިޔާ ހީލިއެވެ. އަދި ލަމާންގެ ގައިގައި ބާރަށް ބައްދާލިއެވެ.\n“ދަނީ އިނގޭ.. ނުކް ކައިރީ ބުނާނީ ފްލައިޓަށް އަރާފަ.. އޭރުން ރަތަށް އަރާނެ އޭނަ..” ނީކިޔާ ގެއިން ދޫކޮށްލަމުން ލަމާން ބުންޏެވެ. ލަމާން ގެއަށް ދާން ފެށުމުން ނީކިޔާ ވެސް ހިނގައިގަތެއެވެ. ކުއްލިގޮތަކަށް ލަމާން ދުރަށް ދާން ޖެހުމުން ނީކިޔާ ހަޤީގަތުގައި ވެސް ދެރަވިއެވެ. ގެއަށް އައި އިރު ޔޫޝައު ފެންނާކަށް ނެތެވެ.”ކޮންތާކުން ތި އައީ.” ނުކްޝާން ލެޕްޓޮޕުން ނަޒަރު ވަކިކޮށްލިއެވެ.”ބޭރުންނުން.. ނުފެނޭތަ.” ކޮޓަރިއަށް ވަންނަމުން ނީކިޔާ ޖަވާބު ދިނެވެ.”ކާކާ އެއްކޮށް؟” ނުކްޝާން ކޮޅަށް ތެދުވެ ނީކިޔާ ފަހަތުން ކޮޓަރިއަށް ވަންނަން އުޅުނެވެ. ނީކިޔާ އުޅުނީ ދޮރު ލައްޕަންށެވެ.”ބުނެބަލަ ކީއްވެފަ ތިހިރީ.” ތަޅުގައި ހިފާ އެތެރެއަށް ކޮށްޕަމުން ނުކްޝާން އެހިއެވެ. އެހާ ދެރަވާނެ ކަމެއް އަދި ނުވެއޭ އަމިއްލަ ނަފްސު ކައިރީ ބުނަމުން ނީކިޔާ ހިނިގަނޑެއް ޖަހާލިއެވެ.”މީހަކު ޕްރޭންކެއް ހެދިޔަސް މީނަ ހެއްލޭނެ.” ލާނެއް ވައްތަރެއް ޖައްސާލަމުން ނީކިޔާ ބުންޏެވެ.”ސާބަސް.” ހީވި ގޮތެއް ކަމަށް ނިންމަމުން ނުކްޝާން އަލުން ލެޕްޓޮޕް ހިފައިގެން ކޮޓަރިއަށް ވަނެވެ.\n“އޭސީ ރިމޯޓް އިންތަނަށް ލާން ނޭނގެނީތަ.. މީ ޔަމްހާގެ ގެއެއް ނޫނޭ ބޭނުން ގޮތަކަށް އުޅޭކަށް..” ލެޕްޓޮޕް މޭޒު މަތީގައި ބަހެއްޓި ގަޑީގައި ނުކްޝާން އަށް އޭސީ ރިމޯޓް ފެނުނެވެ.”އަހަރެން..އަތަށް ތަދުވާތީ..” ޔަމްހާ އިސްޖަހާލިއެެވެ.”އަތަށް ތަދުވާނީ ވެސް އަމިއްލައަށް ކުރި ކަމަކުން ދޯ.. ކަލޭ ޖެހޭތަ މޮޔަ ވެގެން އަތަށް ކަތުރު ހަރަން އެނ؟؟” ނުކްޝާން ދެބުމަ ގޮށްޖަހާލިއެވެ. ޔަމްހާއަށް އެއްޗެއް ބުނާކަށް ނުކެރުނެވެ. ނުކްޝާން އެ ބުނީ ތެދެއްކަން އިނގޭތީއެވެ.”ދެން އެހެނެއް ނަހަދާނަން.. ސޮރީ” ކުޑަކުއްޖެއްހެން ޔަމްހާ މަޢާފަށް އެދުނެވެ. އޭނައަށް ރަނގަޅަށް ހަމަ އެއް ކަމެއް ވެސް ނުކުރެވެނީ ހެއްޔެވެ؟ ކޮންމެ ދުވަހަކު ވެސް ރަނގަޅަށް ކަމެއް ކުރަން އުންމީދު ކުރި ނަމަވެސް ނުކްޝާން އަށް ކަމުދާ ހަމަ އެއްގޮތެއް ނޯވެއެވެ. އެންމެ ރަނގަޅު ވާނީ މިގެއިން ދިއުމެވެ. އޭރުން ނުކްޝާން އަށް ކޮންމެދުވަހަކު އޭނައާއި ދިމާއަށް ހަޅޭއްލަވާކަށް ނުޖެހޭނެއެވެ. ޔަމްހާ އެހެން ވިސްނާލިއިރު ހިތުގައި ރިހުމެއް އުފެދިއްޖެއެވެ.\nނީކިޔާ ކޮޓަރިއަށް ވަދެ ދޮރު ތަޅުލި އިރު ފެންކަޅި ވެއްޖެއެވެ. އޭނާއަށް ލަމާން ދެކެ ލޯބި ވެވުނުކަން އިނގެއެވެ. ނަމަވެސް މިހާ ވަރު ވާނެ ކަމަކަށް އުންމީދެއްވެސް ނުކުރެއެވެ. ލަމާން ބޭރަށް ގޮސް ރީތި އަންހެން ކުއްޖެއް ފެނިގެން އޭނައާއި ރައްޓެހިވެއްޖެއްޔާ ނީކިޔާއަށް ވާނެ ގޮތެއް ވެސް ނޭނގެއެވެ. ލަމާންއަށް ލިބޭ ކޮންމެ ހިތާމައަކީ އޭނަގެ ވެސް ހިތާމައެއް ފަދައެވެ. މިއަދު އެ ރީތި މޫނުމަތިން ފެނުނު މާޔޫސްކަން ނީކިޔާގެ ހިތް ތޮރުފާލިހެން ސިކުންތަކަށް ހީވިއެވެ. އެހާ ވެސް ބޮޑަށް ނީކިޔާއަށް ލަމާން ދެކެ ލޯބި ވެވިއްޖެއެވެ. ލަމާން ލޯބިވާ އަންހެން ކުއްޖެއް ހުންނަކަން އިނގުނު ދުވަހު ނީކިޔާ ބޭނުންވީ ހިތް ފުރޭ ވަރަށް ލަމާން ކުރިމަތީ ރޯންށެވެ. ލަމާންއަށްޓަކާ ހިތުގައި އުފެދިފައިވާ ހުރިހާ އިހުސާސެއް ބަންޑުން ކޮށްލަންށެވެ. އަނެއްކާ ލަމާން ބުނަން އުޅުނީ ކޮން ވާހަކައެއް ބާއެވެ؟ ނީކިޔާ ކަރުނަތައް ހިންދާލާފައި ތެދުވެ އެނދުގައި އިށީނެވެ.\n“ޒާއި ހިނގާބަލަ މާދަމާ ފުރަން.. އޭރުން ސަޕްރައިޒް ވާނެ އެމީހުން ވެސް..” ހެދުންތައް ފޮށްޓަށް އަޅަމުން ނަވްޔާ ވާހަކަ ދެއްކިއެވެ.”ހޫމް.. ހާދަ އަވަހަކަށް ދާން ތި އުޅެނީ.. ކޮން ކަމެއް ލައިގަތީ އަނެއްކާ..” އެއް މިޔަކުނުން ހީލަމުން ޒާއިފް އެހިއެވެ.”ކަމެއް ނުވެއޭ..” ނަވްޔާ ތުން އޫކޮށްލިއެވެ. ދެފަރާތަށް ބޯ ހޫރާލަފައި ހެމުން ޒާއިފް ގަޔަށް ސްޕްރޭ ޖަހާލިއެވެ.”ދެން ތި ބަހައްޓާފަ އާދެބަލަ ބޭރަށް..” ފޯނު ޖީބަށް ލަމުން ޒާއިފް ދޮރު ހުޅުވާލިއެވެ. އޭރު ވައި ގަދަ ވާން ފަށައިފިއެވެ.”ވާރޭ ވެހެން އެއުޅެނީ..” އަތްދަބަސް އަޅުވާލަމުން ނަވްޔާ ޒާއިފް އަތުގައި ބައްދާލިއެވެ.”އެ މައްސަލަ އެއްތަ.. ވާރޭ ވެހުނެކޭ ކިޔާ އަހަރެމެން ގޭގަ ހުންނާކަށް ނުޖެހޭ ދޯ.” އެއްލޯ މަރާލަމުން ޒާއިފް ދޮރު ތަޅުލާފައި ސައިކަލަށް އަރިއެވެ. ނަވްޔާ ވެސް ޒާއިފްގެ ފަހަތަށް އެރިއެވެ.”އައިމް ސޮރީ ނަވް.” ސައިކަލަށް އަރާފައި ޒާއިފް މަޢާފަށް އެދުނެވެ.”ކޮން ކަމެއް.. އޯހ.. މިއަދު މަގޭ ގަޔަށް ފުށް އެތި އަޅާލީމަ؟ނޫނީ މަގޭ ހެދުމަށް ފެން އެޅީމަ؟؟..” ނަވްޔާ ހެމުން އެހިއެވެ.”އެއީ ލޯބިން ކޮށްލާ ސަމާސާތަކޭ ނަވް.” ޒާއިފް ހިނިގަނޑެއް ޖަހާލިއެވެ. ނަވްޔާ ދެލޯ އަޅާލާފައި މޫނު އަނބުރާލިއެވެ.\nއަނެއް ދުވަހު ޔަމްހާގެ އަތް ހަލާކު ވަފެއި ވުމުން ސައި ހެދީ ނީކިޔާއެވެ. އާދައެއް ފަދައިން ޔޫޝައު މިއަދު ވެސް އިންތިޒާރު ކުރަމުން ދިޔައީ ނުކްޝާން މެން ދާނެ އިރަކަށެވެ. ޔަމްހާއަށް މިއަދު ވެސް ކޮޓަރިއަށް ވަންނާކަށް ނުކެރުނެވެ.”ހައި ބޭބީ..” ނުކްޝާން މެން ދިއުމުން ގެ ތަޅުލާފައި ޔޫޝައު އައިސް ޔަމްހާ އާއި ޖެހިގެން އިށީނެވެ.”ޕްލީޒް.. ކޮންމެ ދުވަހަކު ތިގޮތަށް އުޅެންތަ ތި ވިސްނަނީ ޔޫޝައު..” މަޑުމައިތިރި އަޑަކުން ޔަމްހާ އެހިއެވެ.”ހޫމް.. މަގޭ ބޭނުން ފުރިހަމަ ވަންދެން މަ އުޅޭނަން މިހެން..” ހީލަމުން ޔޫޝައު ބުންޏެވެ. ޔަމްހާ ކޮޓަރިއަށް ވަންނަން އުޅުނެވެ.”ދޭ.. އަވަހަށް ދޭ.. މަގޭ އަތުގަ ފޮޓޯތަށް އެބަ ހުރި..” ނުލަފާ ގޮތަކަށް ހެމުން ޔޫޝައު ސޯފާއިން ތެދުވިއެވެ. ޔަމްހާ ދެލޯ ބޮޑުވިއެވެ.”ޔޫޝައު ނޫން ޕްލީޒް ޕްލީޒް..” ޔަމްހާ އާދޭސް ކުރަމުން ޔޫޝައުގެ ކުރިމައްޗަށް އެރިއެވެ.”ކޮން އާދޭހެއް ކުރާކަށް؟ އެހުރިހާ ފޮޓޯތަކެއް ލީކް ކޮށްލާނަން!” ޔޫޝައު ސޯފާގައި އިށީނދެ ފޯނު ހާވާލަމުން ފޮޓޯއެއް ދައްކާލިއެވެ. ބަނޑާ ހިސާބަށް އަރާ ކުރު ކުރު ތުނި ޓީޝާޓަކާއި ކުރުކޮށް ބާރުކޮށް ހުރި ތުނި ސޯޓުގައި އެ އިނީ ޔަމްހާ ނޫން ދެވަނަ މީހެއް ނޫނެވެ. އެތުގައި ސިގިރެޓެއް ވެސް އޮތެވެ. ދެން ވެސް ޔޫޝައު ދެއްކީ އެކަހަލަ ފޮޓޯތަކެވެ. އެއިން ކޮންމެ ފޮޓޮއެއްގައި ވެސް ފެންނަން ހުންނަނީ ޔަމްހާއެވެ. އެންމެ ފަހު ފޮޓޯގައި ޔަމްހާގެ ގައިގައި އެއްވެސް އަންނައުނެއް ނެތެވެ.\n“ހެޔޮނުވާނެ.. ފޯރ ގޮޑްސް ސޭކް ތި ލީކް ނުކޮށްލާ ޑިލީޓް ކުރޭ ޕްލީޒް!!..” ޔަމްހާ ހިންދިރުވާލާފައި އެދުނެވެ.”އޯހ ޕްލީޒް.. މަ ވެސް ބުނީމޭ ފޯރ ގޮޑްސް ސޭކް ، ތިހެން ނުހަދާށޭ.. އެދުވަހު މި ކަންފަތަށް އަޑު އިވުންތަ..؟؟ ނީވޭ! ދެން މަ ކީއްކުރަން ކަލޭ ދައްކާ ވާހަކަ އަޑުއަހަންވީކީ..” ޔޫޝައު ޔަމްހާގެ ކަންފަތުގައި ހިފާ ބާރުކޮށްލިއެވެ.”ކޮންމެ އިންސާނަކަށް ވެސް ކުށް ކުރެވޭނެ.” ޔަމްހާ ދެލޯ ފެންކަޅިވިއެވެ.”އިނގޭ.. ޔަމްހާއަށް ދެ ގޮތް އޮތް..މަ އެހެން ނަހަދާށޭ ކިޔާ އާދޭސް ކުރީމަ ހުއްޓާލިނަމަ މިހެނެއް ނުވީސް.އެކަމް އަމިއްލައަށް ކުރި ކަމަކުން ތިއޮތީ ބެދިފަ.. ކޮންމެ ގޮތެއް ހަދާފައި ވެސް މަށަށް ހަމަ ޖެހުމެއް ނުލިބޭނެ ކަލެއަށް ކަމެއް ނުކޮށްލެވޭ ހިނދަކު..” ރަތްވަމުން ދިޔަ ދެލޮލުން ޔޫޝައު ޔަމްހާއަށް ނަޒަރެއް ދިނެވެ. ޔަމްހާ ފުން ނޭވާއެއް ލަމުން ދެލޯ މަރާލީ އެއީ ތެދެއްކަން އިނގުމުންނެވެ.”އެންމެ ރަނގަޅު.. ޔޫޝައު މަ މަރާލާ..” ޔަމްހާ ޔޫޝައު އާއި ދިމަ ބަލާލިއެވެ.”އުހުނ.. މަރާލީމަ މަށޭ ދާނީ މުޅި އުމުރަށް ޖަލަށް.. މި ލީކް ކޮށްލިޔަސް ހާދަ ބޮޑު ވަރެކޭ އެ ކޮށްލެވުނީ..” ޔޫޝައު ފޯނުން އަތުގައި ދެތިން ފަހަރު ޖަހާލިއެވެ.\n“ސަޕްރާއިޒް!!” އެހެން އެތައް އިރަކު ތިއްބައި ޔޫޝައު އާއި ޔަމްހާ ސިހުނީ ނަވްޔާގެ އަޑަށެވެ.”އޭ ބްރޯ ހާދަ ކުރިންނޭ..” ޔޫޝައު ނޫންކަމަށް ހަދާލާފައި އައިސް ޒާއިފް އާއި ސަލާމް ކޮށްލިއެވެ.”ސަޕްރައިޒް ކޮށްލާ ހިތްވީއޭ.. ނީކްމެން ނެތް ދޯ.. ހީކުރީ މިހާރު ގޭގަ ހުންނާނެ ކަމަށް.. އެހެރަ ތިނެއް ޖަހަނީ ވިއްޔަ..” ނަވްޔާ އަތްދަބަސް ދޫކޮށްލަމުން ސޯފާއަށް ވެއްޓިގަތެވެ.”އަންނަވާހަކަ ބުނިނަމަ ކާއެއްޗެއް ހަދަން އިނގޭނީ ވެސް.. މިހާރު ހެނދުނު ސައި ހަދާފަ ދެން ހަވީރު ސަޔާ ރޭނގަޑު ކެއުން އެކަނި ހަދަނީ ނަވް މެން ނޫޅޭތީ..” ޔަމްހާ ހިނިތުންވެލިއެވެ. އެމީހުން ވާހަކަ ދެއްކި ގޮތުން ދެންމެ މިތާ ކަމެއް ހިނގި ހެނެއް ހިޔެއް ވެސް ނުވެއެވެ.”އޯކޭ ވާނެއޭ.. އެހަށް ދަނީ ނިދާލަން.. ވަރަށް ވަރުބަލި..” ޒާއިފް ކޮޓަރިއާއި ދިމާއަށް ހިނގައިގަތެވެ.”މީނަ ކަންނެތް ކަމުން ވެސް މީހަކު ބޯގޮވާނެ..” ނަވްޔާ ދެލޯ އަޅާލާފައި ބަދިގެއަށް ވަނެވެ.”ދެން އެއީ މައްސަލަ އެއްތަ؟” ޒާއިފް ބަދަލުގައި ބުންޏެވެ.”އެންމެ ރަނގަޅޭ ދެން ހުއްޓާ! މިކަން ކުރިއަށް ގޮސްފިއްޔާ ނުނިމޭނެ ކަންނޭނގެ..” ޔޫޝައު ހެމުން ކޮޓަރިއަށް ވަނެވެ. ނަވްޔާ ވެސް ފެންބޮއިގެން ޒާއިފްއަށް ކުދިކިޔަމުން ކޮޓަރިއަށް ވަދެގެން ދިޔައެވެ. ޔަމްހާ އަށް ހަމަޖެހުމެއް ލިބުނީ އަދި ކިރިޔާއެވެ. ދެން ޔޫޝައުއަށް ކޮންމެ ދުވަހަކު ބްލެކްމެއިލެއް ނުކުރެވޭނެއެވެ. ނަމަވެސް އެ ފޮޓޯތައް ލީކް ކޮށްލާނެ ކަމުގެ ބިރު ޔަމްހާގެ ހިތުގައި އުފެދުނެވެ.\n“އެ ލައްމު ވެސް ހާދަ ކުއްލިއަކަށޭ އެ ދިޔައީ.. އަނެއްކޮޅުން އޭނަ މަންމަ އަކީ އެހާ ބަލި މީހެއް ވެސް ނޫން.. ކުއްލިއަކަށް ހުރެފަ އެހެން ދިމާވީމަ މަ ވެސް ހައިރާންވެއްޖެ..” ގޭތެރެއަށް ވަންނަމުން ނުކްޝާން ނީކިޔާ އާއި ވާހަކަ ދެއްކިއެވެ. ލަމާން ވާހަކަ ފެށުމުން ނީކިޔާ ހިމޭންވިއެވެ.”ކޮން އިރަކުންބާ އޭނާ އަންނާނީ..” ގޭގެ ދޮރު ހުޅުވާލަމުން ނުކްޝާން އެތެރެއަށް ވަނެވެ. އެ ގޭތެރޭގައި އާދަޔާ ހިލާފަށް އަޑުމަޑެވެ. ބަދިގޭގައި މީހަކު އުޅޭ އަޑު ފިޔަވައި އިތުރު އަޑެއް ނުވެސް އިވެއެވެ. މިގަޑީގައި އުޅޭނީ ޔަމްހާކަން ނުކްޝާން އަށާއި ނީކިޔާއަށް އިނގެއެވެ.”ޔޫޝައު ކޮބައިބާ..” ނީކިޔާ ދެބުމަ ކައިރިކޮށްލައިގެން ހުރެ އެހިއެވެ.”ނޭނގެ..އެ ވާނީ ކޮޓަރީގަ ކަމަށް..” ނުކްޝާން އެހެން ބުނި ވަގުތު ނަވްޔާއާއި ޒާއިފްގެ ކޮޓަރި ދިއްލާފައި ހުރިތަން ފެނުނެވެ. އެއީ ޔޫޝައު ކަމަށް ހީކޮށް ނުކްޝާން ބަލާލީ އެ ކޮޓަރިއާއި ދިމާއަށެވެ. އެވަގުތު ޔޫޝައު ދޮރު ހުޅުވާލާފައި ނިކުތެވެ.”ނަވްމެން އައީތަ؟؟” ވާނުވާގައި ހުރެފައި ނުކްޝާން އެހިއެވެ. ޔޫޝައު އާނއެކޭ ބުނުމުން ނީކިޔާ ގޮސް ދޮރުގައި ތަޅަން ފެށިއެވެ.\n“އޯއިކޭ .. ކިހިނެއް ވީ؟؟” ދޮރު ހުޅުވާލަމުން ނަވްޔާ އަހާލިއެވެ.”ނުވެސް ބުނެ އައީމަ..” ނީކިޔާ ތުން ދަމާލަމުން ފަހަތަށް އެނބުރުނެވެ.”އެއަށް ކިޔަނީ ސަޕްރައިޒް އޭ މޮޔަޔާ.. ކޮބާތަ މާނު..އޭނާގެ އަސްލު ނަން ބުނެބަލަ..” ދޮރު ލައްޕާލަމުން ނަވްޔާ ކޮޓަރިން ނިކުތެވެ.”އެއީ ސިއްރެއް..” ޝަހާދަތް އިނގިލީގައި ދަތް އަޅާލަމުން ނީކިޔާ އިސްޖަހާލިއެވެ.”އުނހު ބުނޭ!” ނުކްޝާން އަނގަ ހަދާލިއެވެ.”ނުޖެހޭ ބުނާކަށް.. ދެން ދަނީއޭ ފެންވަރަން މިހާރު ސައި ހަދާ ނިމޭނެ..” ނީކިޔާ ހެވިފައި އޭނާގެ ކޮޓަރިއަށް ވަނެވެ. ނީކިޔާ ފެންވަރާލައިގެން އައިސް ކާގެއަށް ވަނެވެ. އޭރު އެންމެން ހަމައަށް ތިއްބެވެ. އެކި ވާހަކައިގައި ކައި ނިންމާލައިގެން ބޭރަށް ނިކުތީ ފިނިކޮށްލަންށެވެ. ނަމަވެސް ނުކްޝާން ޕޮލިސް ސްޓޭޝަނަށް ދާން ހިނގައިގަތެވެ.”އޭއި ކަލޭ ކޮންތާކަށް؟؟” ނަވްޔާ އެހިއެވެ.”ޕޮލިސް ސްޓޭޝަނަށް..މަ އަދި އެބައޮތޭ ކުޑަ ކަމެއް ނިންމަން..” ހީލަމުން ނުކްޝާން ހިނގައިގަތެވެ.”އެ ތެދެއް.. އައިސްކޯން ބޯން ހިނގާބަލަ..” ފޯނުން ގަޑި ބަލާލަމުން ނީކިޔާ އެދުނެވެ.\nއައިސްކޯން ހިފައިގެން ޔޫޝައު ދުރަށް ޖެހުނީ ކޯލެއް އަންނަން ފެށުމުންނެވެ.”ނީޝީ ކިހިނެއް ހަދައިދޭންވީ..” ޔޫޝައު ދެފަރާތް ބަލާލަމުން އެހިއެވެ.”ސުދާ ލައްވައިފިން.. އޭނާއަށް އިނގޭނެ ކަންނޭނގެ ދޭތެރެ ޖައްސަން.. ޔޫޝައު އެކަންޏެއް ނުވާނެ އިނގޭ މިހާރަކު..ސުދާ އަށް ގުޅާލައިގެން ރަނގަޅަށް މަޝްވަރާ ކޮށްފަ މަށަށް އަންގާލާ..” އެކޮޅުން ވާހަކަ ދެއްކި ނީޝާ ބުންޏެވެ.”ހްމްމް.. ޕްލޭން ކާމިޔާބު ވާ ގޮތެއް ނުވޭ.. މިއަދު އެ ނަވްޔާ މެން ވެސް އައީ.. އެކަމް އެމީހުން އައުމުގެ ކުރިން ބްލެކްމެއިލް ކުރިން..” ޔޫޝައު އައިސްކޯންކޮޅެއް ބޯލިއެވެ.”ޔަމްހާއަށް ލަނޑެއް ދީފަ ނުކްޝާން އަށް އަންގާ އޭނަ ކުރި ހުރިހާ ކަމެއް.. އޭރުން ނުކްޝާން ޔަމްހާ ދޫކޮށްލާފަ އަންނާނެ މަގޭ ކައިރިއަށް.. އެ ސުދާ އަކު ވެސް ބޭނުން ވަނީއޯ ނުކްޝާން އެކަމް މަށެއް ހަމަހޭގައި ހުރެގެން އޭނާއަށް ލިބުނަކަ ނުދޭނަން..” ނީޝާ ރުޅިއައިސްފައި ބުންޏެވެ.”ހޫމް ދެން ރުޅި މަޑު ކުރޭ.. ތި ކިޔާ ސުދާއެއްގެ ނަމްބަރ ދީބަލަ..” ޔޫޝައު އެދުނެވެ. ވައިބަރ އިން މި ފޮނުވަނީ ކަމަށް ބުނެ ނިޝާ ފޯނު ކަނޑާލިއެވެ. ނީޝާ ހީކޮށްގެން ހުރީ ޔަމްހާ އައި ނުކްޝާން އުޅެނީ ވަރަށް އުފަލުގައި ކަމަށެވެ. ކިރިޔާ ޔަމްހާ އޭ ކިޔައިގެން ނޭދޭވޭ ވާހަކައެއް އިވުނަސް ނުކްޝާން ޔަމްހާ އާއި ވަކިވާނެކަން އެމީހުންނަކަށް ނޭނގެއެވެ. ޚުދު ޔޫޝައު އަށް އެއް ގެއެއްގައި އުޅޭއިރު ވެސް އެކަން ނޭނގެއެވެ. އިނގޭނަމަ ހުރިހާ ރޭވުމެއް ނުރާވާ ޔަމްހާގެ މާޒީ ކިޔާދިނުމުން ނީޝާ އާއި ސުދާ އަދި ޔޫޝައު ބޭނުންވާ ކަންތައް ވީއެވެ.\nއިރުއޮއްސި އަނދިރި ވުމުން ނުކްޝާން ގެއަށް ދާން ނިކުތެވެ.”ހަމް؟؟ކޮންތާކަށް؟؟” ހަމްނާ ފެނުމުން ނުކްޝާން އެހިއެވެ.”މިހިރި ފިހާރައަށް..” ކުރިމަތީގައި ހުރި ފިހާރަ ދައްކާލަމުން ހަމްނާ ބުންޏެވެ.”އެހެންތަ.. ހެހެ އެމީހުންގެ މައްސަލަ ނިންމަން މިގަޑީގަ މި އައީ.. އަދި އެބަ ޖެހޭ އެމީހުންނާ ދިމާއަށް ދާން..” ގަޑި ބަލާލަމުން ނުކްޝާން ހީލިއެވެ. ހަމްނާ ވެސް ހީލާފައި ފިހާރައަށް ވަނެވެ. ނުކްޝާން ގެއަށް ދާން ހިނގައިގަތެވެ.”އަދި ނުވޭ އަންނާކަށް..” ނުކްޝާން ގެއަށް ވަދުމާއެކީ ނަވްޔާ ބުންޏެވެ.”ދާންވީތަ އަލުން..” ކޮޓަރިއަށް ވަންނަމުން ނުކްޝާން ހީލިއެވެ. އޭރު ޔަމްހާ އިނީ ނީޝާ އާއި ވާހަކަ ދައްކަންށެވެ. ފަހަކަށް އައިސް ނީޝާ މާ ގާތްކޮށް އުޅޭތީ ޔަމްހާ ޝައްކު ކުރުން ހުއްޓާލީއެވެ. ނީޝާ ބަދަލުވީ ކަމަށް ނިންމައިގެންނެވެ.\nއެ ވަޢުދު… ޓްރެއިލަރ\nހިތާމަ ބިރުވެރި ލޯބި May 20, 2018\nކިއަރާ (3 ވަނަބައި)…\nބިރުވެރި ލޯބި May 27, 2020\nއަންވާރު ސީސަން2(ފަހުބައި)\nއެހެނިހެން ދީނީ July 11, 2017\nހިތާމަ އެހެނިހެން ލޯބި June 10, 2020\nޤުރުބާން ވުމީ މިހިތުގެ އުފާ\nލޯބި October 31, 2016\nއުފެއްދުންތެރި ލިޔުން ލޯބި March 12, 2021


Leadership Ge Enmmen Hayyaru Kuriyas Ihuthijaajthah Huttaanulaa Kuriah Dhaane - Idhikolhu - Vaguthu\nލީޑާޝިޕްގެ އެންމެން ހައްޔަރު ކުރިއަސް އިހްތިޖާޖުތައް ހުއްޓާނުލާ ކުރިއަށްދާނެ - އިދިކޮޅު\nއިދިކޮޅު ފަރާތްތަކުން ބޭއްވި މުޒާހަރާ. - ފޮޓޯ: ޕީޕީއެމް\nއިދިކޮޅު ކޯލިޝަންގެ ލީޑާޝިޕްގައި ހަރަކާތްތެރިވާ އެންމެން ހައްޔަރު ކުރިއަސް އެ ކޯލިޝަނުން ކުރަމުންދާ ސުލްހަވެރި އިހްތިޖާޖުތައް\nހުއްޓާނުލާ ކުރިއަށްގެންދާނެ ކަމަށް އެ ކޯލިޝަނުން ބުނެފިއެވެ.\nއެ ކޯލިޝަނުން މިގޮތަށް ބުނެފައި ވަނީ، އެ އިހްތިޖާޖުގެ ތެރެއިން ހައްޔަރު ކުރި ހޯރަފުށީ ދާއިރާގެ ކުރީގެ މެމްބަރު މުހައްމަދު\nއިސްމާއީލް ވަގުތުން ދޫކޮށްލުމަށް ގޮވާލައި، ނެރުނު ބަޔާނެއްގައެވެ.\nއެ ކޯލިޝަނުން ބުނީ، އެ ކޯލިޝަނުން އިއްޔެ ހަވީރު ސުލްހަވެރިކަމާއެކު، ހެލްތް ޕްރޮޓެކްޝަން އެޖެންސީ (އެޗްޕީއޭ)ގެ ގައިޑްލައިންގައިވާ ގޮތުން މަތިން އިހްތިޖާޖު ކުރަމުންދަނިކޮށް ފުލުހުންވަނީ އިހްތިޖާޖުގެ ތެރެއިން ގިނަ ބަޔަކު ހައްޔަރު ކުރި ކަމަށެވެ. އަދި ހައްޔަރު ކުރި މީހުންގެ ތެރެއިން މެމްބަރު މުހައްމަދު އިސްމާއީލްގެ ބަންދަށް މިއަދު ކޯޓުން ތިން ޖަހާފައިވާތީ، އެކަން ކުށްވެރި ކުރާ ކަމަށް އެ ބަޔާނުގައި ވެއެވެ. އަދި އޭނާ ވަގުތުން ދޫކޮށްލުމަށް އެ ބަޔާނުގައި ވަނީ ގޮވާލާފައެވެ.\nއެ ބަޔާނުގައި ބުނެފައި ވަނީ، އޭނާ ހައްޔަރުކޮށް ބަންދަށް މުއްދަތު ޖެހުމަކީ މިސަރުކާރު ވަރަށްބޮޑަށް ބަލިކަށިވެ ހަދާނެގޮތް ހުސްވެގެން\nވާދަވެރި ކޯލިޝަންގެ އަޑު ކަނޑުވާލާ ބިރުދެއްކުމަށް ހިންގި ވަރަށް ދަށު ދަރަޖައިގެ އަމަލެއް ކަމަށެވެ. އަދި ޖުޑިޝަރީ ޙިސާރުކޮށް\nސަރުކާރުގެ ޚުދުމުޚުތާރު ކަން މުޅި ސިސްޓަމްގެ ތެރެއަށް ބާނާލާފައިވާކަން ސާފުކޮށްދޭ ކަމެއް ކަމަށްވެސް އެ ބަޔާނުގައި ވެއެވެ.\n"މުހައްމަދު އިސްމާޢީލް އާއި މި ކޯލިޝަންގެ އިސްސަފުގައި ޙަރަކާތްތެރިވާ އެންމެން ހައްޔަރު ކުރިއަސް މި ކޯލިޝަނުން ކުރަމުންދާ ސުލްޙަވެރި އިޙްތިޖާޖުތައް ހުއްޓާނުލާ ކުރިއަށްދާނެ. އަދި މިސަރުކާރު ޖަވާބުދާރީކޮށް ރައްޔިތުންގެ އަޑު އިއްވުމަށްޓަކައި ކުރަމުންދާ މަސައްކަތް\nއްޓުމެއްނެތި ކުރިއަށް ދާނެ". އިދިކޮޅު ބަޔާނުގައި ވެއެވެ.\nފެބުރުއަރީ 17, 2021 20:21\nސަރުކާރުން ހެދޭނެ އެންމެ ޅައެތި އަޅަމުން ތިދަނީ . ގަޓް އެމްޕީ މުހައްމަދު\nއިސްމާއީލް. ބްރޯ ތިންދުވަސް ތެރޭ ޖަލު ކައްކުވާލާ. ފްރުސަތުގެ ބޭނުން ވާނެ ހިފަން އެމްޕީ. ސަރުކާރުން ބަޔަކު ރާވައިގެން އިބޫ އަށް ލަނޑުދޭން ކުރާކަމެއް ދޯ ތީ ؟ޖަލުގަ ތިބި މީހުން ހަލަބޮލިކުރުވަން އިމްރާން އަޑީގަ ހުރެގެން ކުރުވާ ކަމެއް ހެން ހާދަ ހީވެޔޭ. ކީއްކުރާނީ ކިންބޫ ފެންގަނޑުން އެއްގަމަށް އަރަން އަދި ވެސް ނުވޭވިއްޔާ.\nފެބުރުއަރީ 17, 2021 20:41\nތި ޕާޓީގަ ލީޑަރ ޟިޕެއް ނުފެނޭ ޓިނު އަދުރޭ ފަހަތުގަ އުޅެނީ އޭނަކަހަލަ ނުކިޔަވާ ތިބި ގަމާރުންތަކެއް ތިޔަ ޕާޓީ ކިޔަވައިގެން ތިބި މީހުނާ ހަވާލުކުރޭ.\nފެބުރުއަރީ 17, 2021 21:56\nއިހްތިޖާޖު ކޮންމެއް ދުވަހަކުސް ފެށުމުގެކުރިން ދުޢާ އެކުން ފަށާފައި ދުޢާއަކުން ނިންމުން ވަރަށް ރަގަޅު ކަމަށް ފެނޭ!\nއަސްލަމު ފުލެޓް ދޭނަމޭ ބުންޏަސް މިފަހަރު ޤަބޫލެއް ނުކުރާނަން....އަތައް ފުލެޓުގެ ތަޅުދަނޑި ނުލެބެނީސް. މިހާރުވެސް ހަވާލުނުކޮށް އެތައް ފުލެޓް އެބަހުރި...މިއިހްތިޖާޖު ފުލެޓް ނުބެނީސް ހުއްޓައި ނުލާނަން....\nދިވެހިރައްޔިތުން ނުލާ ވެރިކަމެއް ނުކުރެވޭ..... ފުލެޓް ހައްޤުވާ އެތައްބަޔަކަށް ޕޮއިންޓް ދިނުމުގައި މަކާރާއި ހިލާތް ވަނީ ހަދާފައި. އިތުރުވި އެއްވެސް ދަރިކަށް ޕޮއިންޓް ނުދިނުން މިހުރީ ފެންނަން ހުރި ހެކިތައް؟ ސަރުކާރުގެ އިހުމާލު؟ ހެޔޮއެދޭ ވެރިކަން..... ވަރަށް ސަލާން.....\nފެބުރުއަރީ 17, 2021 22:13\nމިސަރުކާރުގެ އިސްވެރިންގެ އަބިންނާއި ދަރިން ފައިސްޓަރ ތަންތަނުގައި..... ނިކަމެތި ރައްޔިތުންނަށް ފުލެޓެއް ދޭންވީމަ ހަރާމްކޯރުވާ ބަޔަކު ސަރުކާރުގެ އިސްމަޤާމުގެ ތިބުން ހައްގެއް ނޫން...އިސްތިއުފާ!\nފެބުރުއަރީ 17, 2021 22:15\nފްލެޓްތަކުން ކުރި ވައްކަން...... އިތުރުވި ދަރިންނަށް ޕޮއިންޓް ދިނުމުގައި ސަރުކާރުން އިހުމާލުވީ ކީއްވެތޯ؟ ސަރުކާރުގެ އިސްފާރާތުގެ ޖަވާބު ބޭނުން......


Vote Dheynvee Siyaasee Fikurakah Noon, Vote Dheynvee Islaam Dheenaai Gaumah: Adhurey\nވޯޓު ދޭންވީ ސިޔާސީ ފިކުރަކަށް ނޫން، ވޯޓު ދޭންވީ އިސްލާމްދީނާއި ގައުމަށް: އަދުރޭ\nކުރިޔަށް އޮތް ލޯކަލް ކައުންސިލް އިންތިހާބުގައި ދިވެހި ރައްޔިތުން ވޯޓު ދޭންވީ ސިޔާސީ ފިކުރަކަށް ނޫން ކަމަށާއި ދިވެހި ރައްޔިތުން ވޯޓު ދޭންވީ މާތްވެގެންވާ އިސްލާމްދީނާއި ދިވެހި ގައުމުގެ ހައްގުގައި ކަމަށް ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nޕީޕީއެމްއިން ކައުންސިލް އިންތިހާބުގެ ކެމްޕެއިން ލޯންޗު ކުރުމަށް މިރޭ ކާނިވާ ސަރަހައްދުގައި ބޭއްވި "މިއީ މަގޭ ރާއްޖެ" ޖަލްސާގައި ވާހަކަދައްކަވަމުން އަދުރޭ ވިދާޅުވީ ސިޔާސީ ޕާޓީތައް ދިވެހިންނަށް އަންނަންޖެހޭނީ އިސްލާމްދީނާއި ދިވެހި ގައުމާއި ސިޔާދަތަށް ފަހުގައި ކަމަށެވެ. ޕީޕީއެމްއިން ކައުންސިލް އިންތިހާބަށް ނިކުމެ ތިބީ އެ ތިން ކަންތައްވެސް ދިފާއު ކުރުމަށްޓަކައި ކަމަށް އަދުރޭ ވިދާޅުވިއެވެ. އޭނާ ވިދާޅުވީ އެޕާޓީން ކައުންސިލް އިންތިހާބަށް ނިކުމެ ތިބީ ކުރިޔަށް އޮޮތް ޖީލަށް ދިވެހި ގައުމު ގެންގޮސް ދިނުމަށްޓަކައި ކަމަށެވެ.\nމިރޭގެ ޖަލްސާގައި އަބްދުއްރަހީމް ވަނީ ރައީސް ޔާމީނަށް މެސެޖެއް ދެއްވާފައެވެ. އެގޮތުން އަދުރޭ ވިދާޅުވީ ރަށްރަށަށް ކުރާ ދަތުރުތަކުގައި ރައީސް ޔާމީންގެ ހާލުކޮޅު ކިހިނެއްހޭ ނާހާ އެއްވެސް މީހަކާއި ދިމާނުވާ ކަމަށެވެ. އެއީ ހަރު އުމުރުގެ މީހަކަށްވިއަސް ޒުވާނަކަށް ވިއަސް ރައީސް ޔާމީންގެ ހާލުކޮޅު ނާހާ އެއްވެސް މީހަކު ނުދާ ކަމަށް އޭނާ ވިދާޅުވިއވެެ.\n"އަޅުގަނޑު ދަންނަވާލަން އޮތީ ރައީސް ޔާމީނޭ، މަނިކުފާނަކީ އެންމެ ކުރު މުއްދަތެއްގެ ތެރޭގައި ދިވެހި ރައްޔިތުންގެ ލޯބި ހޯއްދެވި ވެރިއޭ، އެކަން ދިވެހި ތާރިހުގައި ލިޔެވިގެން ދާނެ،" އަދުރޭ ވިދާޅުވިއެވެ،\nމުހައްމަދު ޝަހީމް says:\nއިސްލާމް ދީނުގަވައްކަން ކުރާމީހުން ދޫކޮއްލަން ބޮނޑެތިޖަލްސާބާއްވާ ގޮމެއްނޯވޭ ވައްކަން ކުރިމީހާ އަތްކަޑަން ގޮވިނަމަރަގަލުވީސް


Heyonuvaane park thah fundu fundu nukohlaa!\nޕާކުތައް ހަލާކު ނުކުރޭ، ހެޔޮނުވާނެ!\nމީގެކުރިން މާލޭގެ ހާލަތު އޮތް ގޮތައް ބަލައި އިރު ގިނަ ބަޔަކު އުޅެން ޖެހެނީ ކުދި ކޮންކްރީޓު ގޮޅިތަކުގައެވެ. ބޭރަށް ނިކުމެލާނަމޭވެސް ހިތައް އަރުވުމަކީވެސް ބޮލުގަ ރިހުމަކަށް ވެއެވެ. ސައިކަލުގެ ބޯދުންގަނޑުން ޖައްވު ފުސްކޮށްލާފައިވާ އިރު މެދުނުކެނޑި އެއް އަޑަކަށް އިވެނީ އެކި އުޅަނދުތަކުގެ އިންޖީނުތަކުގެ އަޑެވެ. އަދި އެނުތަނަވަސްކަމުން ދުރުވާން އަޅައިފައި ހުންނަ ހަމައެކަނި ބީޗަށް ޖެހިލައި އިރު އެތަންވެސް މަސްމާރުކޭޓަކާއި އެއްވަރު ވާނެ އެވެ. ވާނީވެސް މިހެން ނޫންތޯއެވެ. ކުދި ގޮޅިތަކުން ނިކުމެ ބޯ ހަމަޖައްސާލާނެ ރަނގަޅު ތަނަކަށް އޮންނަނީ ވެސް ހަމައެކަނި އެ ބީޗެވެ.\nހާލަތު މިފަދަ ގޮތަކަށް އޮއްވައި މި ސަރުކާރު އައިފަހުން ދުވަހަކުން ދުވަހެއް ދިޔައީ އުންމީދުގެ ހުޅުކޮޅެގެ ރޯވަމުންނެވެ. ތޮއްޖެހުމުގެ މައްސަލައަށް ހައްލެއް ގެންނަށް ވަޑައިގެން ރައީސް އެކަން އަމަލީ ގޮތުން ދައްކައި ތަނެވެ. އަނެއްހެން ބުނާނަމަ ބިޔަ ކޮންކްރީޓު ޖަންގަލިން ބޭކާރު ގަސްތައް ނަގައި، ނޭވައި ލެވޭނެ ބަގީޗާތައް ގިނަ ކުރަން ފެށިއެވެ. ހަމަ ރައްޔިތުންގެ ހިންހަމަޖެހުމަށެވެ. އާޓިފިޝަލް ބީޗައް އެންމެން ގޮސް ތޮއްޖެހުމުގެ ބަދަލުގައި މާފަންނު ކޮޅުގައިވެސް އެއަށްވެރެއް ބޮޑު ބީޗެއް އެޅިއެވެ. އަދި މާލޭ އެކި ސަރަހައްދުގައި ޕާކާއި މައިޒާންތަކުން ދިވެހިން މޫނުމައްޗައް ހިނިތުންވުން ގެނެސްދިނެވެ. ކުރިން ބޭރަށް ނުނިކުންނަށް އަޒުމު ކަނޑައަޅައިގެން ތިބޭ މުސްކުޅިންވެސް މިހާރު ގޭތެރެއަށް ވަންނަ ހިތެއް ނުވެއެވެ. އެހެން ކަމުން "މާލެ ކުރިން އޮތީ ތޮއްޖެހިފައޭ" ބުނުމުން ދޮގަކަށް ނުވާނެ އެވެ.\nކޮންމެއަކަސް މިއީ ރައްޔިތުން ބޭނުންވާ ތަރައްގީ އެކެވެ. ތަރައްގީއޭ ބުނުމުން އެއީ ބޮޑެތި އިމާރާތްތަކާއި މޮޅެތި އުޅަނދުތަކެއް ހުރުމެއް ނޫނެވެ. ގައުމެއް ކުރިޔަށް ދިޔުމަށް އިޖްތިމާއީ ކުރިއެރުމަކީ އެންމެ މުހިންމު އެއްކަމެވެ. އެ އިޖްތިމާއީ ކުރިއެރުން މިހާރު ލޮލުން ފެނި އަތުން ހިފެއެވެ. އެހެންވީމައި ސުވާލަކީ ފަރުދީ ޒިންމައި ކޮބައިތޯއެވެ. ހިން ހަމަޖައްސާލަން ހަމައެކަނި މައިޒާންތަކެއް ހުރުމުން ނިމުނީތޯއެވެ. އޭގެން ފައިދާވާނީ އަހަރުމެންނަށް ކަން ދަނެގެން އެ ބަލަހައްޓަންވެސް ޖެހޭނީ ހަމަ އަހަރުންނެވެ!\nނަމަވެސް ވޭތުވެދިޔަ ދުވަސްތަކުގައި ފެނުނީ މިޔައި މުޅިން އެއާ ހިލާފު ކަންތަކެކެވެ. ބައެއްގެ ފަރުވާ ކުޑަކަމުން، ތުއްތު ކުދިންގެ ލޯބި ހިނިތުންވުންތަކާއި އާއިލީ ގުޅުންތައް ބަދަހި ކުރުމަށް ހަދައިފަވާ މައިޒާންތަކައް ގެއްލުންވީތަނެވެ. އެއްފަހަރަކުއެއް ނޫނެވެ. ސުނާމީ ބިނާ މައިޒާންއަށް ދެ ފަހަރުގެ މަތިން ދޯންޏެއް އަރައިފަވާ އިރު އިއްޔެ ރޭ ވަނީ ރައިވެރިބޭ މައިޒާނުގެ ފެންސުތަކަށް ވެހިކަލްއެއް އަރުވާލައި ފުންޑު ކޮށްލާފައެވެ.\nހައުސިން މިނިސްޓަރު ޑރ. މުހައްމަދު މުއިއްޒު "އަވަސް" އަށް ދެއްވި އިންޓަވިއުއެއްގައި ވިދާޅުވީ ރައްޔިތުންގެ ލާބަޔާއި މަންފާއަށް މިފަދަ މަޝްރޫއުރައް ހިންގަމުންދާއިރު އެފަދަ ހާދިސާތައް ވިޔަނުދިޔުމަކީ ކޮންމެ މީހެއްގެވެސް ޒިންމާއެއް ކަމަށެވެ.\n"އޮޅިގެން މީހަކަށް ކަމެއް ވެދާނެ. ނަމަވެސް ގަސްތުގައި މިކަން ކުރަންޏާ އެއީ ވަރަށް ދެރަ ކަމެއް. އަޅުގަނޑަށް ގަބޫލު ކުރެވޭ ގޮތުގައި ކޮންމެ މީހެއްގެވެސް އިޖްތިމާއީ ޒިންމާއެއް އޮންނާނެ އެތަންތަން ރަނގަޅަށް ބަލަހައްޓަން. އެންމެނަކީ މުޖުތަމައުގެ ފަރުދުން. ކޮންމެ ތަނަކީވެސް އެމީހެއްގެ އަމިއްލަ ތަނެއް. އެހެންވެ މުޖުތަމައުއަށް ފައިދާ ވާގޮތައް އަމަލުވެސް ބަހައްޓަން ޖެހޭނީ،" މިނިސްޓަރު ވިދާޅުވި އެވެ.\nމިއީ ރައްޔިތުން ގަބޫލު ކުރާނެ ކަންތައް ހެއްޔެވެ. އާއެކެވެ. މީހަކަށް ކުށެއް ކުރެވިދާނެއެވެ. ނަމަވެސް ކުޑަކުދިންތަކެއް އުޅޭ ތަނެއްގެ ކައިރިން މިއުޅަނދުތައް ދާއިރު އެކްސިޑެންޓު ހިނގި ގަޑީ އެތަނުގައި ތުއްތު ކުއްޖަކު ހުރި ނަމަ ކިހިނެތް ވާނެ ހެއްޔެވެ. މިއަދު އެތަނަށް ގެއްލުން ވިޔަސް މާދަމާވާނީ ކިހިނެތްތޯ ބަލައިގެން ވިސްނަން ޖެހެއެވެ. ފަރުވާ ބަހައްޓައިގެން ހަމަ ރައްޔިތުންގެ ފައިދާއަށް ހަދައިފަވާ ތަންތަނަށް ފަރުވާ ބަހައްޓައިށެވެ!\nފަރުވާކުޑައީތަ ބަޔަކު ގަސްތުގައި ކުރަނީތަ؟\nމިއީވެސް އުފެދޭ ބޮޑު ސުވާލެކެވެ. އެއީ އިޖްތިމާއީ ކުރިއެރުމަށް ރައްޔިތުންގެ ލާބަޔަށް ޕާކުތައް އެޅުމުން ސިޔާސީ ބޭނުމަށް އެތަން ހަލާކުކޮށް މީހުނަށް އެތަން ބޭނުން ނުކުރެވޭ ވަރު ކުރާ ހިއްވާބައެއްވެސް އުޅެއެވެ. އެކަން ފުރަތަމަ ފެންމަތިވީ ގިނަ ބަޔަކަށް މިހާރު އެންމެ ކަމުދާ ރަސްފަންނު ބީޗު ހުޅުވުމާއި އެކު އެންމެންގެ ހޯތައް އެތަނަށް ގެއްލިފައިވަނިކޮށް ވެސްޓު ޕާކު ކައިރިން ބާލައިފަ އޮތް ނަޖިސް ހޮޅިއެއް ފަޅައިން ދިޔަ ހިސާބުންނެވެ. އެކަން އެހެން ދިމާވުމުން ބީޗުގެ ސާފުތާހިރު ކަމަށް މީހުންގެ ހިތުގައި ޝައްކު އުފެދުނެވެ. އަދި ބީޗު ބަނދުކޮށް އެތަށް ސަތޭކަ ބައެއްގެ ހައްގުތަކެއް އުނިވެގެން ދިޔައެވެ. ކަން މިހެން އޮއްވައި ހައުސިން މިނިސްޓްރީ އިން ބުނީ މިހާތަނަށް ބެލިބެލުމުން ބަޔަކު އެ ނަޖިސް ހޮޅި ގަސްތުގައި ފަޅައިލިކަން އެނގިފައިވާ ކަމަށެވެ. މިއީ ދެރަކަމެއް ނޫންތޯއެވެ.\nދާދިފަހުން ހިނގި ދެ ހާދިސާއާ މެދު ފުންކޮށް ވިސްނިޔަސް ސުވާލު އުފެދޭ ކަންކަން ހުރެއެވެ. އެއީ ސުނާމީ ބިނާ މައިޒާންއަށް ދެ ދުވަހެއްގައި ފެރީއެއް އަރައި ގެއްލުންވި ހާދިސާއެވެ. އެސަރަހައްދުގައި ޒަމާނުއްސުރެއް ވިލިނގއްޔަށް ދާ ފެރީތައް ދަތުރު ކުރެއެވެ. ނަމަވެސް މީންދުވަހަކު ކުރިން އިންނަ ތިން ރުއް ޕާކަށް ފެރީއެއް އެރި ހާދިސާއެއް އަޑެއް ނާހަމެވެ. ނަމަވެސް އެތަނުގައި ސުނާމީ ބިނާ އެޅުމުން ދެން ކުއްލިއަކަށް އެތަނަށް ފެރީ އަރައި ގެއްލުންތަކެއް ވިއެވެ. ގައުމު ކުރިޔަށްވުރެއް މިހާރު އެތަން ރޭގަނޑު އަލިވެސް ވާނެ ނޫންތޯއެވެ. އަދި މި ނިިމުނީކީ ނޫނެވެ. ފުރަތަމަ އެކްސިޑެންޓު ހިނގި އިރު ފެރީ ދުއްވަން އިނީ މަސްތުވެފައިވާ ހާލުގައި އިން މީހެކެވެ. ބަޔަކު ގަސްތުގައި ކުރިކަމެއް ކަމަށް އުފެދޭ ޝައްކުތައް ގިނަ ވެއެވެ.


vnews - Indonesia binhelumuga maruvi meehunge adhadhu 19 ah\nއިންޑޮނޭޝިޔާ ބިންހެލުމުގައި މަރުވި މީހުންގެ އަދަދު 19 އަށް\nއިންޑޮނޭޝިޔާގެ ލޮމްބޮކް އައިލެންޑަށް މިރޭ އައި ބާރުގަދަ ބިންހެލުމުގައި ލިބިފައިވާ ބައެއް ގެއްލުންތައް - ފޮޓޯ: އޭ.އެފް.ޕީ\nރާއްޖޭ ގަޑިން މިރޭގެ ވަގުތެއްގައި އިންޑޮނޭޝިޔާއަށް އައި ބާރުގަދަ ބިންހެލުމުގައި މިހާތަނަށް 19 މީހުން މަރުވެފައިވާކަން ކަށަވަރު ވެފައިވާ ކަމަށް އިންޑޮނޭޝިޔާ ސަރުކާރުން ބުނެފިއެވެ.\nބިންހެލުމާއި ގުޅިގެން އިތުރު އެތައްބަޔަކު ޒަޚަމްވެފައިވާކަންވެސް އޮފިޝަލުން ހާމަކުރައްވާފައި ވެއެވެ.\n"އެންމެފަހުން ލިބުނު މައުލޫމާތުން އެނގޭގޮތުގައި 19 މީހުން މަރުވެގެން ޓަންޖުންގް ހޮސްޕިޓަލަށް ވަނީ ގެނެވިފައި" ބިންހެލުމާއި ގުޅިގެން މީހުން ސަލާމަތް ކުރުމާއި، ގެއްލިފައިވާ މީހުން ހޯދުމުގެ މަސައްކަތް ކުރަމުންދާ ޓީމުގެ ފަރާތުން ވާހަކަ ދެއްކެވި އަގޫސް ހެންޑްރާ ސަންޖަޔާ ވިދާޅުވިއެވެ.\nބިންހެލުމުގައި މަރުވިކަން ކަށަވަރުވި 19 މީހުންގެ ތެރޭގައި އުމުރުން އެންމެ އަހަރެއްވީ ތުއްތު ކުއްޖަކާއި، އުމުރުން 72 އަހަރުވީ މީހަކުވެސް ހިމެނޭކަން އޮފިޝަލް ވިދާޅުވިއެވެ. މިއަދުގެ ބިންހެލުމާއި ގުޅިގެން 52 މީހުން ޒަޚަމްވެފައިވާކަމަށްވެސް ވިދާޅުވިއެވެ.\nމިއަދުގެ ބިންހެލުން އައިސްފައިވަނީ އިންޑޮނޭޝިޔާގެ ރަށެއް ކަމަށްވާ ލޮމްބޮކްގެ 10 ކިލޯމީޓަރު ބިމުގެއަޑިއަށެވެ. މިބިންހެލުމުގެ ބާރުމިން ހުރީ ރިކްޓަރ މިންގަނޑުން7ގެ ބާރުމިނުގައެވެ.\nމިބިންހެލުމާ ގުޅިގެން އިންޑޮނޭޝިޔާގެ ކަމާބެހޭ ފަރާތްތަކުން ސުނާމީގެ އިންޒާރު ނެރުނުނަމަވެސް، ފަހުންވަނީ އެ އިންޒާރު އަނބުރާ ނަގާފައެވެ.


16 aharuge firihen kujjaku4aharuge kujjakah jinsee goanaa koffi\nފިރިހެން ކުއްޖަކު ހަތަރު އަހަރުގެ އަންހެން ކުއްޖަކަށް ޖިންސީ ގޯނާކުރި މައްސަލައެއް ބަލަން ފަށައިފި\nރާއްޖޭގެ ދެކުނުގެ ރަށެއްގައި 16 އަހަރުގެ ފިރިހެން ކުއްޖަކު ހަތަރު އަހަރުގެ އަންހެން ކުއްޖަކަށް ޖިންސީ ގޯނާ ކުރި ކަމަށް ބުނާ މައްސަލައެއް ފުލުހުންނާއި ޖެންޑާ މިނިސްޓްރީން ބަލަން ފަށައިފި އެވެ.\nއެރަށުން ސީއެންއެމް އާ ވާހަކަ ދެއްކި މީހަކު ވަނީ އެފަދަ ކަމެއް މީގެ ތިން ދުވަސް ކުރިން އެރަށުގައި ހިނގާފައިވާކަން ކަށަވަރުކޮށްދީފަ އެވެ.\nކައިރި އަވައްޓެރިއެއްގެ ގެއަށް އެ ކުޑަ އަންހެން ކުއްޖާ ކިޔަވަން ގެންދާތާ މިހާރު ދުވަސްތަކެއްވެފައިވާކަން ފާހަގަކޮށް އެމީހާ ބުނީ، އެކުއްޖާ އަށް ޖިންސީ ގޯނާ ކުރީ އެގެއަށް ކިޔަވަން ގެންދިޔަ ދުވަހެއްގައި ކަމަށެވެ.\nއަދި ކުއްޖާއާ ބެހުނުކަން މަންމައަށް އެނގުނީ، އެ ދުވަހުގެ ކިޔެވުން ކިހިނެއްތޯ ކުއްޖާއާ ސުވާލުކުރުމުން އެދުވަހު ނުކިޔަވާ ކަމަށް ކުއްޖާ ބުނެ އެ ދުވަހުވީ ކަންކަން ކިޔައި ދިނުމުން ކަމަށް ވެސް އެމީހާ ބުންޏެވެ.\nއެމީހާ އިތުރަށް ބުނީ، ލޭގެ އަސަރު ކުޑަކަމުދާއިރު ފެންނާތީ އެކުއްޖާއަށް ގދ. ތިނަދޫ ހޮސްޕިޓަލުން ވެސް ފަރުވާދީފައިވާ ކަމަށެވެ.\nއަންހެން ކުއްޖާގެ އާއިލާއިން އެކަން އެދުވަހު ފުލުހުންނަށް ހުށަހަޅާފައި ވާއިރު ފުލުހުންނާއި ޖެންޑާ މިނިސްޓްރީ އިން ވެސް މިހާރު ދަނީ އެ މައްސަލަ ބަލަމުން ކަމަށް އެރަށުން ވާހަކަ ދެއްކި މީހާ ބުންޏެވެ.\nމިފަހަކަށް އައިސް ކުޑަ ކުދިންނަށް ޖިންސީ ގޯނާ ކުރާ މައްސަލަތައް އިތުރުވަމުން އަންނައިރު މިދިޔަ ޖޫން މަހުގެ ތެރޭގައި އެކަނި ވެސް ޖެންޑާ މިނިސްޓްރީ އަށް ވަނީ ޖިންސީ ހާނިކައިގެ 36 މައްސަލައެއް ހުށަހަޅާފަ އެވެ.\nޖިންސީ ގޯނާ ޖެންޑާ މިނިސްޓްރީ ކުޑަކުދިން ފުލުހުން


Konme ihumaalakee aniyaa eh\nކޮންމެ އިހުމާލަކީ އަނިޔާއެއް\nކޮންމެ އިންސާނަކީވެސް އެހެންމީހުންގެ ލޯތްބާއި އޯގާތެރިކަމާއި އަޅާލުން ބޭނުންވާ އިންސާނެކެވެ. މި އަޅާލުމާއި ލޯތްބާ އިހްތިރާމް ބޭނުންވުމުގައި ކުޑަކުއްޖަކު، ބޮޑު މީހަކު އަދި މުސްކުޅިއަކު ކަމުގައި ވިޔަސް ތަފާތެއް ނެތެވެ. ދިވެހިންނަކީ ޒަމާނުއްސުރެ މި ރީތި ނަމޫނާ ދެއްކުމުގައި އެންމެ ކުރީ ސަފުގައި ތިބި މީހުންނެވެ.\nއެހެންނަމަވެސް ޒަމާން ބަދަލުވެ ދިވެހިންގެ މިރީތި ނަމޫނާ މިވަނީ މުޅިން ބަދަލުވެފައެވެ. އުމުރުން ދުވަސްވީ މީހުންނާއި މެދު ގިނަ ދިވެހިންނަށް މި ވަނީ ފަރުވާ ކުޑަކޮށްލެވި އިހުމާލުވެފައެވެ. އެމީހުންގެ ފަރާތުން ތިމާއަށް މާ ބޮޑު މަންފާ އެއް ނުވަތަ ފައިދާއެއް ނުވާނެކަމަށް ދެކި އެމީހުން ބެލުން މިވަނީ ބުރައަކަށްވެފައެވެ.އެމީހުންނާއި ދޭތެރޭ ކަންތައް ކުރެވޭ އިހާނެތި ގޮތުން އެމީހުންގެ ހިތުގައި އަޅާނެވޭނާ މެދުގައި ވިސްނާލާ މީހުން ވަރަށްވެސް މެދެވެ. ތިމާ ކުޑަކުއްޖެއްގެ ގޮތުގައިވީ ދުވަހު އެއްވެސް ޝަކުވާއެއް ނެތި ބަލާ ބޮޑު ކުރި މައިންބަފައިން މުސްކުޅިވާ ދުވަހު އެމީހުން ބެލުން ގިނަ ދަރިންނަށް މި ވަނީ ބޮޑު ބުރައަކަށްވެފައެވެ. އުމުރުން ދުވަސްވީ މީހުންނާ މެދު ކަންތައް ކުރެވޭ އިހާނެތި ގޮތާއި މެދު ރޮއި ހިތާމަކުރާ މީހުން މިހާރު ވަރަށް ވެސް މަދެވެ.\nއުމުރުން ދުވަސްވުމަކީ ތިމާގެ ގައި ބާރުދެރަވެ އެހެންމީހުންގެ އެހީއާ އޯގާތެރިކަމަށް އިންތިހާއަށް ބޭނުންވާކަމަކަށްވީ ހިދު މި ޤައުމުގެ އެތައް ހާސް އުމުރުން ދުވަސްވީ މީހުންނެއް މިވަނީ ވަރަށްވެސް ނިކަމެތި ހާލުގައެވެ. އެމީހުންނަށް ވަނީ އެމީހުންގެ އަހުލުވެރިންގެ ފަރާތުން އެތައް އަނިޔާތަކަކާ ކުރިމަތިލާން ޖެހިފައެވެ.އާއިލާ އާއި ތިމާގެ މީހުންގެ ލޯތްބާ އަޅާލުން އެންމެ ބޭނުންވީ ދުވަހު އެމީހުންގެ އުފަން ފަސްގަނޑާ ގެދޮރު ދޫކޮށް ހާއްސަ އެހީއަށް ބޭނުންވާ މަރުކަޒުތަކުގައި ހިތްދަތިކަމާއެކު އުޅެމުންދާ މީހުންގެ ނިސްބަތް މިދަނީ އެއް ދުވަހުން އަނެއް ދުވަހަށް އިތުރުވަމުންނެވެ.އެމީހުންގެ އާރެއް ބާރެއް ނެތް ދުވަހު ލޯބިވާ އާއިލާއާއި އެކުވެރިންގެ ފަރާތުން ލިބެމުންދާ އަނިޔާތަކުގެ ސަބަބުން އެމީހުންވަނީ ނަފްސާނީ އަދި ޖިސްމާނީ ގޮތުން އަނިޔާ ލިބި ބޭކާރު ބަޔަކަށްވެފައެވެ.\nއުމުރުން ދުވަސްވީ މީހުންނަށް ސަރުކާރުން ދެމުންދާ ހާއްސަ އިނާޔަތްވެސް ވެގެންދިޔައީ ގިނަ މީހުންނަށް ލިބުނު ހިތްދަތިކަމަކަށެވެ. ސަރުކާރުންދޭ އިނާޔަތުގެ ބޭނުމުގައި އާއިލާއިން 'ނަމެއްގައި' އެމީހުން ބަލަމުންދާއިރު އެ އިނާޔަތުން އެމީހުންނަށް ކުރާ މާ ބޮޑު ފައިދާއެއް ނެތެވެ.އެމީހުންނަށް ލިބޭ އިނާޔަތުން އެމީހުން ބެލުން ބުރައަކަށްވެ 'ބާކީ' ކޮށްފައިވާ އާއިލާގެ މީހުން ހިތްހަމަޖެހުން ހޯދަމުންދާއިރު އެމީހުންނަށް އެކަމާއި ދެކޮޅަށް ކުރެވޭނެ މާ ބޮޑު ކަމެއްވެސް ނެތެވެ.\nއުމުރުން ދުވަސްވީ މީހުންނަށް އިހްތިރާމްކުރުމަކީ އިސްލާމީ ރިވެތި އަދަބުތަކުގެ ތެރޭގައިވާ ކަމަކެވެ. ކީރިތި رسول الله صلى الله عليه وسلم حديث ކުރެއްވި ބަސްފުޅެއްގެ މާނާގައި ވެއެވެ. ”އަހަރެމެންގެ ކުޑަ ކުދިންނަށް އޯގާވެރިނުވާ އަދި ބޮޑެތި މީހުންގެ ޙައްޤު ނުދަންނަ މީހަކީ އަހުރެމެންގެ ތެރެއިންވާ މީހެއް ނޫނެވެ.“ ﷲ ރުއްސުންލެއްވި އަބޫ އުމާމާ ގެ އަރިހުން ރިވާވެގެންވެ އެވެ. ރަސޫލުﷲ ޙަދީސްކުރެއްވި އެވެ "މުނާފިޤަކު ފިޔަވައި އެހެން މީހަކު ނިކަމެތިކޮށް ނުހިތާނެ ތިން މީހަކުވެ އެވެ. އެއީ އިސްލާމްވެ އިސްލާމްކަންމަތީ މުސްކުޅިވެފައިވާ މީހާ އާއި ޢިލްމުވެރިޔާ އާއި ޢަދުލުވެރި އިމާމެވެ. " އެހެންކަމުން މި ދެ ހަދީސަށް އެކަނި ބަލާލުމުންވެސް އިސްލާމްދީންގައި އުމުރުން ދުވަސް މީހުންނަށް ލިބިގެންވާ ގަދަރާއި އެމީހުންނަށް އިހާނެތިކޮށް ހިތުމުގެ ނުބައިކަން ސާފުކޮށް އެގިގެން ދެއެވެ.\nއުމުރުން ދުވަސްވީ މީހުންނާއި މެދު ހިތުހުރި ގޮތަކަށް ކަންތައް ކުރަމުންދާއިރު މާދަމާ ތިމާވެސް މުސްކުޅިވެ އެހެންމީހުންގެ ލޯތްބާއި އަޅާލުން ބޭނުންވާނެކަން ވިސްނާލަންޖެހެއެވެ. މާދަމާ ތިމާއަށްވެސް އެފަދަ ހާލެއްޖެހިދާނެކަން ދަނެ އެމީހުންގެ އިހްސާސްތަކަށް މިއަދު ގަދަރުކުރަންޖެހެއެވެ. އެމީހުން މަރުވުމުން ރޮއެ ހިތާމަކުރުމުގެ ބަދަލުގައި އެމީހުން ދުނިޔޭގައި ތިބި ދުވަހު ލޯތްބާ އަޅާލުންދޭން ޖެހެއެވެ. މިއަދު ކިތަންމެ މުސްކުޅިވެ ގައިބާރު ދެރަވިކަމުގައިޔަސް އެމީހުންވެސް އެ ހިސާބަށް ދިޔައީ އެތައް ކަމެއް ގިރާކޮށްފައިކަން ދަންނަންޖެހެއެވެ.\nމީހަކަށް އެހީވެ އަޅާލާންވީ ދުނިޔެމަތީގައި އެކަމުން ލިބޭނެ ފައިދާއަކަށް ވިސްނައިގެނެއް ނޫނެވެ. އަބަދުވެސް ހަނދާންކުރަންޖެހޭ ކަމަކީ 'ކޮންމެ އިހުމާލަކީވެސް އަނިޔާ'އެއް ކަމެވެ.\nކެފޭއްގައި އުމުރުން ދުވަސް މީހަކަށް އަނިޔާކުރި މައްސަލަ ބަލަނީ\nއައްޑޫގައި ތިބި އުމުރުން ދުވަސް ވީ މީހުންގެ ސާވޭއެއް ކުރަނީ\nޖެންޑަރ މިނިސްޓްރީން އަލިތަކުރާ ހަވާލުވެއްޖެ


Reendhoo fikuru fohevijje | Bithufangi\nމިއީ އުފާވެރި ހަބަރެކެވެ. އިސްލާމްދީނަށް ލިބިގެންދިޔަ ވަރުގަދަ ނަސްރެކެވެ. އެތަކެއް ބައެއްގެ ދުވަސްވީ ޖިހާދެކެވެ. އެ ވަބާއަކުން ދިވެހިން މިންޖު ނުވެވިގެން އުޅުނު ރީނދޫ ފިކުރުން މިގައުމު އަދު ސަލާމަތްވެއްޖެއެވެ. ރާއްޖޭގައި އަސުރުމަލުގެ ރީތި ފިޔާތޮށިކުލައިގެ ސާލެއް ފަތުރާލާފިއެވެ. ތަރައްޤީގެ އައު ބާބެއް ދިވެހިން ލިޔަންފަށައިފިއެވެ.\nއެމްޑީޕީއާއި ދިވެހިން ދެކޮޅުވީ ކީއްވެ ؟\nރީނދޫ ފިކުރަކީ ލާދީނީ ފިކުރެއް ކަމަށް ދިވެހިން މިއަދު ކަނޑައަޅާފިއެވެ. ރަނގަޅެވެ. ދިވެހި ބަހުގައި "ލާދީނީ" މިއީ އޮތް ބަހެއް ނޫން ނަމަވެސް "ލާދީނީ" އޭ ބުނުމުން ކޯންޗެއްކަން ދިވެހިންނަކަށް އޮޅުވައެއް ނުލެވޭނެއެވެ. އެއީ "އެމް ޑީ ޕީ" އެވެ. އެމްޑީޕީ އަކީ މާތްވެގެންވާ އިސްލާމްދީނާއި ފާޅުގައި ގޮންޖަހާ އެތަކެއް ވާހަކަތަކެއް ދެއްކި ރީނދޫ ފިކުރެވެ. އެއީ ބަނގުރަލާ މަސްތުވާ ތަކެތީގެ ވަބައިގައި ދިވެހިން ޖެއްސުމަށް މަސައްކަތް ކުރި ލާދީނީ އެމްޑީޕީއެވެ. އެއްޖިންސުން ގުޅުން ހިންގުމަށް ހިއްވަރުދިން އެމްޑީޕީއެވެ. އަރަބި އިސްލާމީ ތައުލީމު މި ފަސްގަނޑުން ފޮހެލަން މަސައްކަތް ކުރި އެމްޑީޕީ އެވެ. މިސްކިތްތަކާއި އިމާމުންގެ ބޭނުން ކަނޑުވާލައި ރާއްޖޭގައި ފައްޅި އެޅުމަށް ފޫގަޅާލި އެމްޑީޕީ އެވެ. ދީނީ މިނިވަންކަމަށް ގޮވާ ރާއްޖޭގައި ބުދު ބަހައްޓާ ރަސޫލާއަށް ފުރައްސާރަކުރި އެމްޑީޕީއެވެ. މި ކަންކަމާއި ހުރެ ދިވެހިންގެ ހިތްތަކުން ރީނދޫ ފިކުރު ފޮހެވިއްޖެއެވެ.\nދިވެހިން ބަނޑަށް ޖައްސާލުން\nދިވެހިންނަކީ ޒަމާނުންސުރެ ސާދާ ދިރިއުޅުމެއް އުޅެމުން އަންނަ ބައެކެވެ. ދިވެހިންގެ ސާދާ ދިރިއުޅުން އެފުއް މިފުށައް ޖަހައިލީ ރީނދޫ ފިކުރެވެ. ވެރިކަމަށް ފާވުމަށްފަހު ފުރަތަމަވެސް ޑޮލަރުގެ އަގު ކޮއްލީ ބޮޑެވެ. އެއާއިއެކު ރާއްޖޭގެ އިންފްލޭޝަން އަރައިގެން ދިޔައީ ފަތު އަޑު ކިޔާފައެވެ. ދިވެހިން އުޅެން ޖެހުނީ އަނގަޔާއި އަތާ ދިމާ ނުވެގެނެވެ. ދެން ފެނިގެން ދިޔައީ ސިވިލް ސާރވިސް މުވައްޒަފުންގެ މުސާރަ ކުޑަކޮއްލިތަނެވެ. ރީތިކޮން ބުނާނަމަ ދިވެހިން ބަނޑަށް ޖައްސާލިތަނެވެ. އެވަރުން ފުއްދާލީ އެއް ނޫނެވެ. ގައުމު ދަރުވާލާ ދިވެހިންގެ ލޭ " ޓެކްސް " ގެ ނަމުގައި ބޯންފެށީއެވެ. މިއާއިއެކު ދިވެހިންގެ ހިތްތަކުން ރީނދޫ ފިކުރު ފޮހެވެން ފެށިއެވެ.\nރީނދޫ ފިކުރާއިމެދު ދެވަނަ ފަހަރަށް ވިސްނާލަން މަޖުބޫރުކުރުވީ މި ސަބަބާއި ހުރެއެވެ. ކާބަފައިންގެ ހިތްވަރާ މިންނަތުން ދިންހާ އަތްވެއްގައި ވެހުނުހާ ވާރެއެއްގައި އެޅި ދިވެހިންގެ ފަހުރުކަމުގައިވީ ދިވެހިންގެ އެއާރ ޕޯޓް އަމިއްލަ މަންފާއަށް ބޭރުގެ ބަޔަކަށް ވިއްކާލީ ރީނދޫ ފިކުރުންނެވެ. އެވަރުން ނުފުދި ދިރާގާއި ފެން ކުންފުނި ވެސް ވިއްކާލީއެވެ. އަމިއްލަ ޖީބަށް ވައްނަ މަދު ލާރިކޮޅެއްގެ ދަހިވެތިކަމުގައި ދިވެހިންގެ ހަރު މުދާކޮޅު ބޭރުގެ ބަޔަކަށް ވިއްކާލީ ހަމަ ރީދޫ ފިކުރުގެ ބައިގަނޑެވެ.\nރައީސް ޔާމީންގެ ތަރައްޤީ\nމިއީ ދިވެހިން ރީނދޫ ފިކުރާއިމެދު ނޫނެކޭ ބުނި މައިގަނޑު ސަބަބެވެ. ރައީސް ޔާމީން ވެރިކަމާއި ހަވާލުވެވަޑައިގަތުމަށްފަހު ރާއްޖޭގެ އުތުރުން ދެކުނަށް އަލިފުން ޔާއަށް ގެނެސްދެއްވި ތަރައްޤީ ފެނި ރީނދޫ ފިކުރުން ދެއްކީ ދަޅަކަން ދިވެހިން ގަބޫލު ކޮއްފިއެވެ. އެމްޑީޕީ އިން ކެއްކި އެއްވެސް ފޮލާއެއްގައި ފޮނިރަހަ އެއް ނުލިއެވެ. ނަމަވެސް ހަޤީގަތް ގަބޫލުކުރަން މަޖުބޫރުކުރުވީ ރައީސް ޔާމީން ގެންނެވި ތަރައްޤީގެ ފިނިރަހަ އަރުގައި ލާން ފެށުމުންނެވެ. އެއާއިއެކު ދިވެހިންގެ ހިތްތަކުން ރީނދޫ ފިކުރު ފޮހެވިގެން ދިޔައީއެވެ.\nމަދަދުވެރިޔާގެ "ހުސްނުވާ އާސަންދަ"


އޭދަފުއްޓަކީ މުޅި ރާއްޖެއަށް ނަމޫނާއެއް: ގާސިމް\nބ. އޭދަފުއްޓަކީ މުޅި ރާއްޖެއަށް ނަމޫނާއެއްގެ ގޮތުގައި ބަލަންޖެހޭ ރަށެއް ކަމަށް ރައްޔިތުން މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެ އެވެ.\nއޭދަފުއްޓަށް މީހުން ބަދަލުކުރިތާ 50 އަހަރުފުރޭ ރަންރޫބީލް ފާހަގަކުރުމަށް މިރަށުގައި ބޭއްވި ޚާއްސަ ޖަލްސާ ޝަރަރުވެރިކޮށްދެއްވައި ވާހަކަ ދައްކަވަމުން ގާސިމް ވިދާޅުވީ އޭދަފުށީ ރައްޔިތުންނަކީ ގައުމަށް ބޭނުންވާ އަގުބޮޑު ދަރިންތަކެއް އުފައްދާފައިވާ ރަށެއްކަމާއި އިޖުތިމާއީ ގޮތުންނާއި އުމްރާނީ ގޮތުންވެސް އޭދަފުއްޓަކީ ނަމޫނާ ރަށެއް ކަމަށެވެ.\nގާސިމު ވިދާޅުވީ ކާބަފައިންގެ ޒަމާނުއްސުރެ އޭދަފުއްޓަކީ ތައުލީމީ ގޮތުންވެސް އެތައް ގިނަ ޒުވާނުން އުފައްދާފައިވާ ރަށެއް ކަމަށާއި އަދި އެ ޒުވާނުންގެ ހިދުމަތްތައް ގައުމުންނާއި ރަށުންވެސް ފެންނަމުންދާ ކަމަށެވެ. އަދި ކުރިއަށްއޮތް ދުވަސްތަކުގައިވެސް ދިވެހި ގައުމު އާރާސްތު ކުރުމުގައި ނަމޫނާ ދައްކަން ޖެހޭކަން މީގެ 50 އަހަރު ކުރިން އޭދަފުށީ ރައްޔިތުން ދައްކުވައިދީފައިވާ ކަމަށްވެސް އޭނާ ވިދާޅުވި އެވެ.\nއޭދަފުއްޓަށް މީހުން ބަދަލުކުރުމުގެ މަސައްކަތުގައި އަމަލީގޮތުން ބައިވެރިވި ފަރާތްތަކަށް ރޭގެ ޖަލްސާގައިވަނީ ހަނދާނީލިޔުމެއްދީފަ އެވެ.\nއޭދަފުއްޓަށް މީހުން ބަދަލު ކުރިތާ 50 އަހަރު ފުރުން ފާހަގަ ކުރުމުގެ ގޮތުން ބާއްވާ ރަންޔޫބީލް ހަރަކާތްތައް ފެށީ މިދިޔަ ހުކުރު ދުވަހު އެވެ. މި ހަރަކާތް ނިންމާލުމުގެ ގޮތުން އޭދަފުށީ ރައްޔިތުންނަށް ބާއްވާ ބޮޑު ޖާފަތެއް މިރޭ އޮންނާނެ އެވެ.\nހުކުރު ވާޖިބުވާ 50 މީހުން ހަމަނުވާ ކޮންމެރަށަކީ ފަޅުރަށެއްގެ ގޮތުގައި ހަމަޖެއްސުމުގެ ޤާނޫނު 1968 ވަނަ އަހަރު އޭރުގެ ރައްޔިތުންގެ މަޖިލީހުން ފާސްކުރެއްވުމާ ގުޅިގެން ބ. އަތޮޅު މާއްޑޫ، އުނޑޫދޫ އަދި ފުނަދޫ މީހުން އޭދަފުއްޓަށް ބަދަލުކުރީ އެ އަހަރުގެ ފަހުކޮޅުއެވެ. އެގޮތުން3ރަށުގެ 77 ގޭގެ މީހުން އޭދަފުއްޓަށް ބަދަލުކޮށް ނިމުނީ 17 ޑިސެމްބަރު 1968 ގަ އެވެ.


Raees Maumoonah avas shifaaakah edhen: Raees Soalih – Iru\nކުރީގެ ރައީސް މައުމޫން އަބްދުލްގައްޔޫމް ކޮވިޑް-19 އަށް ފައްސިވެފައިވާތީ، ރައީސް އިބްރާހިމް މުހައްމަދު ސޯލިހް، އެމަނިކުފާނަށް އަވަސް ޝިފާއަކަށް އެދިވަޑައިގެންފިއެވެ.\nރައީސް އިބްރާހިމް މުހައްމަދު ސޯލިހް މިއަދު ވަނީ މައުމޫނަށް އަވަސް ޝިފާއަކަށް ހެދި ޓުވީޓްކުރައްވައިފަ އެވެ.\nމައުމޫންގެ އަނބިކަނބަލުން ނަސްރީނާ އިބްރާހިމް ވެސް އާލާސްކަންފުޅާ އުޅުއްވާތީ، މި މަހުގެ ކުރީކޮޅު ޓްރީ ޓޮޕް ހޮސްޕިޓަލްގައި އެޑްމިޓްކޮށް، ކޮވިޑް-19 އަށް ޓެސްޓް ކުރިއެވެ. ނަމަވެސް އެކަމަނާގެ ޓެސްޓްގެ ނަތީޖާ ވަނީ ނެގެޓިވްވެފައެވެ.


BREAKING: Majleehun Hiyaanathu Ge List Aanmukohfi, Leakvi Listaa Thafaathu! - Vaguthu\nމަޖިލީހުން ޚިޔާނާތުގެ ލިސްޓު އާންމުކޮށްފި، ލީކްވި ލިސްޓާ ތަފާތު!\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު މީހުންގެ ލިސްޓު ރައްޔިތުންގެ މަޖިލީހުގެ އިދާރާއިން އާންމުކޮށްފިއެވެ. މީގެ ކުރިން ރޭގެ ވަގުތެއްގައި މީސް މީޑިއާއަށް އާންމު ވެގެން ދިޔަ ލިސްޓާއި މި ލިސްޓު ތަފާތު ކަން އެނގިއްޖެއެވެ.\nމަޖިލީހުން އާންމު ކުރި ލިސްޓުގައި ދައުލަތުގެ ވަޒީފާތަކުގައި މިހާރު ވެސް ތިބި 119 ނަމެއް އޮތެވެ. މީގެ ތެރޭގައި ޔޫތު މިނިސްޓަރު އަހްމަދު މަހްލޫފާއި، ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން ވެސް ހިމެނެއެވެ.\nމެއި 12, 2021 16:18\nހަމަ ދައްޖާލުން. ޑިސީވަރސް. ރަޢްޔިތުން ގުނބޯ ހައްދަނީ. ތި އެންމރންގެ މައްޗަާް ދައުވާކުރޭ. ހަސަނާ ޝަމީމަކީ ހިޔަޅުން. އެމީހުންގެ މައްސަލަ އެންމެ ފުރަތަމަ ފޮނުވަން ޖެހޭނީ.\nމެއި 12, 2021 16:35\nއެންމެގިނައިން ތިފައިސާބޭނުންކުރި އެމްޑީޕީގެ އިސްސަފުގެ މީހުން ތި ހާމަކުރާ ލިސްޓަކު ނޯންނާނެ. އަޞްލު ލިސްޓް އެއޮތްގޮތަށް ހާމަކުރާކަށް ނުކެރޭނެ.\nމެއި 12, 2021 21:24\nސާބަސް ރައީސް ނަސީދު ތީ އަހަރެމެންގެ ރައީސް އަކީ [އިބޫސޯލިހު އައް ދަންނަވަން ] ލިސްޓުގަތިބި ސަރުކާރު ހުރިހާ އެންމެން މިހާރުން މިހާރައް ވަޒީފާއިން ވަކިކުރުމައް ގޮވާލަން\nއެންމެ ބޮޑެތި ވަގުންގެ ނަންތައް ކަނޑާލާފައި ލިސްޓްވެސް އެކުރީ ގަޑުބަޑު\nއިބޫގެ ނަމެއްނެތް.ކިހިނެއްމިވަނީ. ތީއަދި ރަނގަޅު ލިސްޓެއްނޫން. ކޮންމެ އިދާރާއަކަށް ލިސްޓެއް ހަދަންވީ.\nމެއި 12, 2021 17:49\nލިސްޓް ނެޔެންތިތިބީ ބޮޑު ވަގުން ދެންވާނެގޮތްވިސްނާ އެހެންވެ ބޮޑެތިވަގުންގެނަންތައްއުނިކުރީ\nމެއި 12, 2021 18:24\nގެއްލުނު ނަންތަކާޢި އެކު ތިޔަ ލިސްޓްގެ ސައްހަ ކަން ގެއްލި، އިތުބާރު ގެއްލި ތާއީދުވެސް ގެއްލިއްޖެ...\nމެއި 12, 2021 19:14\nކޮބާ އިބޫ އާއި ނަޝީދު ގެ ނަން\nމެއި 12, 2021 20:56\nއެހެން ވާންވާނެ އާޒިމް ވިދާޅުވި އޭބޭފުޅާގެ ނަންނަގަން. ބަދަލުވުން އެކަށީގެންވޭ\nވަގުން ވަގަށް ގޮވަނީ..\nމެއި 12, 2021 22:44\nވަގުން ވަގުންގެ ލިސްޓް އާންމުކޮށްފި!


'dhasvaaru' beleneveringe lolugai andhun alhuvai dharivarun halaaku! - vNews.mv\nއިއްޒުއްދީން ސްކޫލު ހުޅުވުން/ ފޮޓޯ: ރައީސް އޮފީސް\n"ދަސްވާރު" ބެލެނިވެރިންގެ ލޮލުގައި އަނދުންއަޅުވައި ދަރިވަރުން ހަލާކު!\nޝުރުފާ މުޙައްމަދު 29 January 2020, 19:40\nރައީސް ޔާމީންގެ ސަރުކާރުގައި 2016 ވަނަ އަހަރު ސްކޫލުތަކުގައި ދަސްވާރު ޕްރޮގްރާމް ފެށިގެން އައިއިރު އެ ޕްރޮގްރާމް ފެނިގެންދިޔައީ ވަރަށްވެސް ކާމިޔާބު ޕްރޮގްރާމެއްގެ ގޮތުގައެވެ. ޕްރޮގްރާމުގެ ސަބަބުން އޯލެވެލް އިމްތިހާނުގައި ސްކޫލުތަކުގެ ނަތީޖާ ރަނގަޅުވުމާއި މުޅި ގައުމުގެ ޖުމްލަ ނަތީޖާ ރަނގަޅުވާ ވާހަކަތަކުން އެންމެންގެ ހިތްތަކަށް ފިނިކަން ގެނުވިއެވެ.\nއެހެންނަމަވެސް މިކަމާގުޅިގެން ބައެއް ބެލެނެރިންނާ މުދައްރިސުންގެ އިތުރަށް ބައެއް ދަރިވަރުންގެވެސް ޝަކުވާތަކެއް ހުއްޓެވެ. މަދު ބައެއްގެ ކުދި ޝަކުވާތަކެއް ހުރިކަމުގައިވީ ނަމަވެސް އަދާހަމައަށް އެކަމަށް މާބޮޑު ސަމާލުކަމެއް ދެވިފައިނެތީ ކަމުން ލިބޭ ފައިދާތަކުގެ އަނދުނުން ލޯތައް ޖަރީވެފައި ހުރުމުންނެވެ.\nސަރުކާރު ބަދަލުވެ 2020 ވަނަ އަހަރުގެ ދިރާސީ އަހަރު ފެށުމާއެކު އެޑިއުކޭޝަން މިނިސްޓްރީން މިހާރު ވަނީ މި ޕްރޮގްރާމް ހުއްޓާލަން ނިންމާފައެވެ.\nދަސްވާރު ޕްރޮގްރާމަކީ ކޮބާ؟\nދަސްވާރަކީ ގްރޭޑް ދިހެއްގެ ދަރިވަރުންނަށް އަމާޒުކޮށްގެން ސްކޫލުތަކުގައި ކުރިއަށްގެންދާ ކޯހެކެވެ. އެ ކޯހުގެ ތެރޭގައިވެސް ހޮސްޕިޓާލިޓީ ދާއިރާގެ އިތުރުން އޭސީފަދަ ތަކެތި މަރާމާތުކުރުމާއި ސިއްހީ ދާއިރާގެ އެކި މަސައްކަތްތައް ވެސް ކިޔަވައިދެއެވެ. މިއިން ކޮންމެ ކޯހަކީ ލެވެލް3ސެޓްފިކެތެއް ލިބިގެންދާ ކޯހަކަށްވާއިރު މީގެ އެއް ކޯހަކީ އޯލެވެލްގެ ތިންފާސް ކަމުގައި ބެލެވެއެވެ.\nސްކޫލުތަކުގައި ކިޔަވާ ދަރިވަރުންގެ ތެރެއިން ގްރޭޑް9ގައި ނަތީޖާދަށްވެ މާއްދާތަކުން ފާސްނުވާ ދަރިވަރުންނަށް ދަސްވާރު ޕްރޮގްރާމުގައި ބައިވެރިވުމަށް މަޖުބޫރު ވެގެންދެއެވެ. އަދި އެހެން ދަރިވަރުންނަށް މަޖުބޫރުވާ4މާއްދާ ކަމަށްވާ ދިވެހި އިސްލާމް ހިސާބު އަދި އިނގިރޭސި މިމާއްދާތަކުގެ ތެރެއިން ބޭނުން މާއްދާތަކެއް ޚިޔާރުކުރުމުގެ ފުރުސަތު ލިބިގެންދެއެވެ.\nކުއްޖާއަށް ކިޔަވަންވެސް ފަސޭހަވީއެވެ. ބޭނުން މާއްދާއެއް ކިޔަވައި ބޭނުން ނުވާ މާއްދާ ނުވަތަ ނަތީޖާ ދަށް މާއްދާ ދޫކޮށްލުމުގެ ފުރުސަތުވެސް ލިބިގެން ދިޔައީއެވެ. މުޅި އޯވަރޯލް ނަތީޖާއަށް ބަލާއިރުވެސް ބޮޑުތަން ރަނގަޅުވެގެން ދިޔައީއެވެ. 8 މާއްދާ ހަދައި އޯލެވެލް އިމްތިހާނުގައި ބައިވެރިވެގެން2މާއްދާއިން ފާސްވުމުގެ ބަދަލުގައި2މާއްދާއިން އޯލެވެލް ހަދައި އިތުރުގޮތަކުން3ފާސް ލިބުނު ކަމަށް ބެލެވުނީއެވެ.\nމި ކޯހުގެ މައްސަލައަކީ ކޮބާ؟\nކޯހުގެ ސަބަބުން ނަތޖާ ރަނގަޅުވެއެވެ. ދަރިވަރަށް ސެޓްފިކެޓެއް ލިބިގެންދެއެވެ. މުޅި ގައުމީ ފެންވަރުގައި ބަލާނަމަ ސްކޫލުތަކުގެ ނަތީޖާވެސް އެތައްތަނަކުން ކުރިއަށް ޖެހިފައިވާކަން ހާމަވެގެންދެއެވެ. އެހެންނަމަވެސް މިއީ ފެންނަ މަންޒަރެވެ. ދަސްވާރު ޕްރޮގްރާމުގެ ބޮޑު މަންޒަރު އަދާހަމައަށް އޮތީ ފޮރުވިފައެވެ.\nވީޓީވީގެ ފަސްމަންޒަރު ޕްރޮގްރާމުގައި ބައިވެރިވެވަޑައިގެން އެޑިއުކޭޝަން މިނިސްޓްރީގެ ސްޓޭޓް މިނިސްޓަރ ޑރ އަބްދުﷲ ރަޝީދާއި ޑެޕިއުޓީ މިނިސްޓަރ މުހައްމަދު އިހުސާން ވަނީ ދަސްވާރު ޕްރޮގްރާމުން ދަރިވަރުންނަށާއި ކުރިއަށް އޮތް މުޅި ޖީލަށް ލިބިގެންދާ ގެއްލުންތައް ވަރަށް ތަފްސީލީގޮތެއްގައި ހިއްސާ ކުރައްވާފައެވެ.\nއެންމެ ފުރަތަމަ ކަމަކަށް ޑރ އަބްދުﷲ ރަޝީދު ފާހަގަކުރައްވާފައިވަނީ އެއީ ރާއްޖޭގައި ތައުލީމު ދިނުމަށް ކަނޑައަޅާފައިވާ ކަރިކިއުލަމްގައިވެސް ހިމެނޭ ކަމެއް ނޫން ކަމެވެ. ރާއްޖޭގެ ކަރިކިއުލަމަށް ބަލާއިރު ކޮންމެ ދަރިވަރަކުވެސް މަދުވެގެން5މާއްދާއިން އޯލެވެލް އިމްތިހާނުގައި ބައިވެރިވުމަކީ ހިމަނާފައިވާ ގޮތެވެ. އެހެންނަމަވެެސް ކަރިކިއުލަމުންވެސް ބޭރުން އުފެދިގެން މިއައި ދަސްވާރުގެ ސަބަބުން ދަރިވަރުންނަށް ގިނަ މާއްދާތަކެއް ނުކިޔަވާ ދޫކޮށްލުމުގެ ފުރުސަތު ލިބިގެންދާއިރު މީގެތެރޭގައި ދިވެހި އިސްލާމްވެސް ހިމެނެނީއެވެ. ސައްތައިން ސައްތަ މުސްލިމް އަދި ދިވެހި ގައުމެއްގައި ބޭސިކް އެޑިއުކޭޝަންގެ ތެރޭގައި މި ދެމާއްދާ ނުހިމަނާ ކުރިއަށް ދިޔުމަކީ ގަބޫލުކުރެވޭ އުސޫލެއް ނޫންކަމުގައި މިނިސްޓަރ ވަނީ ވިދާޅުވެފައެވެ.\nޑރ އަބްދުﷲ ރަޝީދު ވިދާޅުވީ ދަރިވަރުގެ ނަތީޖާ ކިތަންމެ ދަށް ކަމުގައިވީ ނަމަވެސް ދަރިވަރަށް އެ އުނގެނުމުގެ ފުރުސަތުން މަހުރޫމް ކުރުމަކީ ބަލައިގަނެވޭނެ ކަމެއް ނޫން ކަމަށެވެ. އެގޮތުން އިމްތިހާނުގައި އެންމެ ފުރިހަމަ ޖަވާބު ނުދެވުނު ކަމުގައިވީނަމަވެސް ދަރިވަރު ކުލާހުގައި އިނދެ މުއްދަރިސު ގާތުން އެ ފިލާވަޅު ނަގާފަިއވާނަމަ އެ އިލްމަކީ ކުއްޖާގެ ސިކުނޑީގައި ކޮންމެވެސް މިންވަރަކަށް ހުންނާނެ އެއްޗެއް ކަމަށާއި ގްރޭޑް އެކަކުން ފެށިގެން 10 އަކާ ހަމައަށް މިދޭ އަސާސީ ތައުލީމުގެ ހަގީގީ ބޭނުމަކީވެސް އެއީ ކަމަށް ޑރ އަބްދުﷲ ރަޝީދު ވިދާޅުވިއެވެ.\nމީގެ އިތުރަށް ދަރިވަރުންނަކީ ކިޔެވުމުގެ އެކި މަރުހަލާ ތަކުގައި ނަތީޖާ ބަދަލުކުރާ ބައެއްކަން ހަނދާން ބަހައްޓަންޖެހޭ ކަމަށާއި، މޮކް ޓެސްޓަށް ފަހު އޯލެވެލް އިމްތިހާނުގައިވެސް ނަތީޖާ ރަނގަޅުކުރާ ދަރިވަރުން ތިބިކަމީ އެކި އަހަރުތަކުގެ ތަފާސްހިސާބުތަކުން ފެންނަން އޮތް ހަގީގަތަކަށް ވާއިރު ގްރޭޑް ނުވައެއްގެ ނަތީޖާއަށް ބަލައި ކުއްޖާއަށް އެތައް ފުރުސަތުތަކެއް ގެއްލުވާލުމަކީ އެންމެ ރަނގަޅު ގޮތް ނޫންކަމަށްވެސް މިނިސްޓަރ ވިދާޅުވިއެވެ. މިނިސްޓަރ ވިދާޅުވީ ދަރިވަރުގެ ދަށް ނަތީޖާ ފޮރުވައި އޭގެމަތީގައި ފަރުދާއެެއް އެޅުމަށްވުރެ މުހިންމީ ކޮންމެ އެއްޗަކީވެސް އޭގެ އެންމެ ކުޑަ މިންވަރު ދަރިވަރަށް އެނގޭ އެއްޗަކަށް ހެދުން ކަމަށެވެ.\nހުނަރަކީ "ދަށް" ކުދިންގެ އެއްޗަކަށް ބަލައި ހުނަރުގެ އަގު ވައްޓާލާފައި:\nދަސްވާރު ޕްރޮގްރާމް ފެށިގެން އައިއިރު އެއީ ހުނަރު ދަސްކޮށްދޭ ޕްރޮގްރާމެއްގެ ގޮތުގައި އައި އެއްޗެކެވެ. އަދި މި ޕްރޮގްރާމް ވެގެންދިޔައީ ދަށް ކުދިން ނުވަތަ ފާސްނުވާ ކުދިންގެ އެއްޗަކަށެވެ. މާނައަކީ ހުނަރަކީ ދަށް ކުދިންނަށް އެކަނި ދަސްކޮށްދޭ އެއްޗެއް ކަމުގައި ވެގެންދިޔުމެވެ. ހުނަރުވެރި ގިނަ ކަންތައްތަކެއް ކުރާ ކުދިބައެއް "ދަސްވާރު" މި ނަމުގެ ތެރޭގައި ބެދި ކުއްޖާއަކީ ދަށް ކުއްޖެއްގެ ގޮތުގައި ލޭބަލް ވެގެންދިޔުމެވެ.\nއެހެންނަމަވެސް މިއީ އެންމެ ރަނގަޅު ގޮތް ކަމާމެދު ސުވާލު އުފެދެއެވެ. ތައުލީމީ ދާއިރާގައި ކިތަންމެ މޮޅުމީހާވެސް ނޫނީ އޯލެވެލް ޓޮޕް ޓެންގެ އެއްވަނަގައި ހިމެނޭ ދަރިވަރަކީވެސް މާދަމާ މޮޅު ކަނބުރުވެރިއަކަށް ވެދާނެއެވެ. މިފަދަ ކިތަންމެ މަންޒަރެއް މުޅި ދުނިޔެއިންވެސް ފެނިފައި އެބަހުއްޓެވެ. އެހެންކަމަށް ވާއިރު ރާއްޖޭގެ ސްކޫލުތަކުގައި ހުނަރަކީ ހަމައެކަނި ތައުލީމީ ދާއިރާގައި މޮޅުނޫން ބަޔަކަށް ދަސްކޮށްދޭ އެއްޗަކަށް ހަދަންވީ އެއްވެސް ސަބަބެއް އޮތް ކަމަކަށް ގަބޫލެއް ނުކުރެވެއެވެ.\nސްޓޭޓް މިނިސްޓަރ ޑރ އަބްދުﷲ ރަޝީދު ވިދާޅުވީ މިހާރު ސްކޫލުތަކުގައި ކިތަންމެ މޮޅު ކުއްޖާވެސް ދަސްވާރު ހަދާނަމަ އެއީ ދަށް ކުއްޖެއް ކަމަށެވެ. ހުނަރަކީވެސް މޮޅުކަމަކަށް ވާއިރު އެކަމުގެ އަގު މުޅިން ވައްޓާލާފައިވާ ކަމަށާއި އޭގެ ސަބަބުން ދަރިވަރުންނަށް ނަފްސާނީ ގޮތުންވެސް އަސަރުކުރަމުންދާ ކަމަށެވެ. އެއީ އެކަން ހިނގަންވާނެ ގޮތް ނޫން ކަމަށާއި މިސަުކާރުގެ އަމާޒުހުރީ ސްކޫލުތަކުގައި ހުނަރަކީ ތައުލީމާ އެއްވަރަކަށް އިސްކަންދޭ އެއްޗަކަށް ހެދުމަށް ކަމަވެސް ވިދާޅުވިއެވެ. އަދި ބޭނުންވަނީ ސްކޫލަކިން ނިކުންނަ ކޮންމެ ދަރިވަރަކިވެސް ބޭސިކް އެޑިއުކޭޝަން ފުރިހަމަކޮށް ހުނަރުވެރި މޮޅު ކުއްޖަކަށް ހެދުމަށް ކަމަށެވެ.\nދަސްވާރު ތައުލީމު ރިޕޯޓް


PHOTO GALLERY: PPM ge "Heyvallaa" Jalsaa | Mihaaru\nޕީޕީއެމްގެ 'ހޭވައްލާ" ޖަލްސާ\n17 ފެބުރުއަރީ 2017\nފެބްރުއަރީ 16، 2017- ވެރިކަން ކުރާ ޕީޕީއެމުން ލޯކަލް ކައުންސިލްތަކުގެ އިންތިޚާބުގެ ކެމްޕެއިން ރަސްމީކޮށް ފެށުމަށް މާލޭގެ ކާނިވާ ސަރަހައްދުގައި ބޭއްވި "ހޭވައްލާ" ޖަލްސާ: މިޖަލްސާގައި ޕީޕީއެމްގެ މުސްތަޝާރު ރައީސް އަބްދުﷲ ޔާމީން ވެސް ބައިވެރިވެވަޑައިގެންނެވި. ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ޕީޕީއެމްގެ ކުލަ ކަމަށްވާ އަސުރުމާ ކުލައަކީ ހުރިހާ ބައްޔަށް އޮތް ޝިފާއެއް ކަމަށް. އަދި ދިވެހި އުދަރެހުން އުޖާލާކަމާއެކީ ފަވާލާނީ އަބަދުވެސް އަސުރުމާ ކުލަކަން ރައްޔިތުންނަށް ކަށަވަރުކޮށް ދޭން ބޭނުންވާ ކަމަށް ރައީސް ވިދާޅުވި. އަންނަ އޭޕްރީލް 15 ގައި ބާއްވާ ލޯކަލް އިންތިހާބުގައި ޕީޕީއެމުން ނުކުނަން ކެންޑިޑޭޓުން ވެސް މި ޖަލްސާގައި ވާހަކަ ދެއްކި.---ފޮޓޯތައް: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ރައީސް ޔާމީނާއި ޕީޕީއެމް/އެމްޑީއޭގެ ބައެއް އިސްބޭފުޅުން ބައިވެރިވެވަޑައިގަންނަވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ރައީސް ޔާމީން ވާހަކަފުޅު ދައްކަވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގެ ތެރެއިން.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި އެ ޕާޓީގެ މެމްބަރަކު ވާހަކަ ދައްކަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ހާއްސަ ދުއާއެއް ކުރައްވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި އެ ޕާޓީގެ ނައިބު ރައީސް ފޮނަދޫ ދާއިރާގެ އަބްދުއްރަހީމް ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާ އަށް ފަހު ރައީސް ޔާމީން ބައެއް ބޭފުޅުންނާ ސަލާމް ކުރައްވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ރައީސް ޔާމީން، އެމަނިކުފާނުގެ ސަޕޯޓަރުންނަށް ސަލާމް ކުރައްވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބުގައި ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ރައީސް ޔާމީން، ރައީސް އޮފީހުގެ ސްޓޭޓް މިނިސްޓަރު އަދި ޕީޕީއެމްގެ ރައީސް މައުމޫން އަބްދުލް ގައްޔޫމްގެ ދަރިކަލުން މުހައްމަދު ޣައްސާން މައުމޫންއާ ސަލާމް ކުރައްވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާ އަށް ފަހު ރައީސް ޔާމީން، އެމްޑީއޭގެ ލީޑަރު އަހުމަދު ސިޔާމް މުހައްމަދާ ސަލާމް ކުރައްވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި އެ ޕާޓީގެ ސަޕޯޓަރަކު ވާހަކަ ދައްކަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބުަށް ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ތިމާވެއްޓާ ބެހޭ މިނިސްޓަރު ތޯރިގް އިބްރާހިމާއި ޒުވާނުންނާއި ކުޅިވަރާ ބެހޭ މިނިސްޓަރު އިރުތިޝާމް އާދަމް ބައިވެރިވެވަޑައިގަންނަވަނީ.---ފޮޓޯ: ހުސެއިން ވަހީދު/މިހާރު\nމާލެ: ފެބުރުއަރީ 16، 2017- އޭޕްރީލް 15 ގައި ބާއްވާ ލޯކަލް އިންތިހާބުގައި ޕީޕީއެމްގެ ކެމްޕެއިން އިފުތިތާހު ކުރުމަށް ބޭއްވި ޖަލްސާގައި ރައީސް ޔާމީން ބައެއް ބޭފުޅުންނާ ސަލާމް ކުރައްވަނީ.---ފޮޓޯ: ހުސެއިން ވަހީދު/މިހާރު


MMPRC ge hiyaanaathugai avahah dhauvaa kuran jehey meehun kanda alhanee | Mihaaru\nއެމްއެމްޕީއާރުސީގެ ހިޔާނާތާ ގުޅިގެން ޖަލަށް ލައިފައިވާ ކުރީގެ ރައީސް އަބްދުﷲ ޔާމީނާއި އެ މައްސަލާގައި ބޮޑެތި ތުހުމަތުތަކެއް ކުރެވޭ އޭރުގެ ނައިބު ރައީސް އަހުމަދު އަދީބް--\nއެމްއެމްޕީއާރުސީގެ ޚިޔާނާތުގައި އަވަހަށް ދައުވާކުރަން ޖެހޭ މީހުން ކަނޑައަޅަނީ\n04 ޖޫން 2020 - 23:14 36 comments\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ)ގެ 1.3 ބިލިއަން ރުފިޔާގެ ޚިޔާނާތުގެ ބައިވެރިން ކަމަށް ތުހުމަތު ކުރެވޭ މީހުންގެ ތެރެއިން އަވަހަށް ދައުވާ ކުރަން ޖެހޭ މީހުން ކަނޑައަޅެމުގެ މަސައްކަތް ކުރަމުން އަންނަ ކަމަށާއި ކޮވިޑް-19 އިން އަރައިގަތުމާއެކު އެ މީހުންގެ މައްޗަށް ދައުވާ އުފުލަން ފޮނުވާނެ ކަމަށް ހޯމް މިނިސްޓަރު އިމްރާން އަބްދުﷲ މިރޭ ވިދާޅުވެއްޖެ އެވެ.\nމިނިސްޓަރު އިމްރާން، ޕީއެސްއެމްގެ ރާއްޖެ މިއަދު ޕްރޮގްރާމްގައި ވިދާޅުވީ އެ ހިޔާނާތުން މަންފާ ލިބުނު މީހުންގެ އަދަދު 260 އަށް ވުރެން މަތި ކަމަށް ބެލެވޭއިރު، އޭގެތެރެއިން ތުހުމަތުކުރެވޭ މީހުންނަށް އެއް ފަހަރާ ދައުވާ ކުރުމަކީ ކުރެވޭނެ ކަމެއް ނޫން ކަމަށެވެ. އެހެންކަމުން ދައުވާ ކުރުމުގައި އެންމެ އިސްކަންދޭން ޖެހޭ މީހުން ތަރުތީބު ކުރުމުގެ މަސައްކަތް ކުރަމުން އަންނަ ކަމަށް ވިދާޅުވި އެވެ.\n"މިހާރު ވަނީ ވަރަށް ހަރުދަނާ އުސޫލެއް އެކުލަވާލައިފައި. އެ އުސޫލުތަކުގެ ތެރެއިން ތަރުތީބު ވެގެން އެންމެ އަވަހަށް ދައުވާ ކުރަން ޖެހޭ ފަރާތްތައް ކަނޑައެޅި އެ ފަރާތްތަކަށް ދައުވާ ކުރުމުގެ ކަންކަން މިހާރު ދަނީ ތައްޔާރު ކުރެވެމުން. އަޅުގަނޑު ހިތުން ކޮވިޑް-19 ގެ މިދަތި ކަމުން އަރައިގަނެ އޯޕަން ވުމުގެ މަރުހަލާ ފެށިގެންދާއިރުގައި ކޯޓުތަކާ އެކުގައި އެކަންކަން ފެށިގެން ދާނެ،" މިނިސްޓަރު ވިދާޅުވި އެވެ.\nއެމްއެމްޕީއާރުސީ މެދުވެރިކޮށް ދޫކުރި ރަށްތަކާއި ފަޅުތަކާ ގުޅިގެން ދައުލަތަށް ލިބެންޖެހޭ 1.3 ބިލިއަނަށް ވުރެ ގިނަ ރުފިޔާގެ ޚިޔާނާތުގެ މައްސަލައިގައި ފުލުހުންނާއި އެންޓި ކޮރަޕްޝަން ކޮމިޝަން (އޭސީސީ) އާއި އެސެޓް ރިކަވަރީ ކޮމިޝަނުން ވެސް ދަނީ ބައިވެރިވަމުންނެވެ.\nMMPRC ge thahgeegaa gulhey bahdhaluvun thah online koh kuriah gendhanee\nހިޔާނާތުގެ ތަހުގީގު އޮންލައިންކޮށް ކުރިއަށް ގެންދަން ނިންމުން\nމިނިސްޓަރު ވިދާޅުވީ އެ މައްސަލާގެ ތަހުގީގުގައި އެކުގައި މަސައްކަތް ކުރުމަށް ރިޔާސީ ކޮމިޝަނާއި އޭސީސީ އާއި ފުލުހުންގެ މެދުގައި އޮނިގަނޑެއް އެކުލަވާލާފައިވާ ކަމަށެވެ. ކޮވިޑް-19 ގެ ސަބަބުން އޮންލައިންކޮށް ބައްދަލުވުންތައް ބާއްވައި ތަހުގީގު ކުރިއަށް އެބަ ގެންދާ ކަމަށް ވެސް މިނިސްޓަރު ވިދާޅުވި އެވެ.\nމިނިސްޓަރު އެގޮތަށް ވިދާޅުވެފައިވާއިރު އެމްއެމްޕީއާރުސީގެ ހިޔާނާތުގެ މައްސަލާގައި ދައުވާ އުފުލުން ލަސްވެގެން ސަރުކާރު ކޯލިޝަންގެ މައި ޕާޓީ އެމްޑީޕީގެ މަޖިލިސް މެމްބަރުން ގެންދަވަނީ ކަންބޮޑުވުން ފާޅު ކުރައްވަމުންނެވެ. އަދި އެ މައްސަލާގައި ކުރީގެ ރައީސް އަބްދުﷲ ޔާމީން އެކަނި ޖަލަށް ލައިގެން މާބޮޑު އިންސާފެއް ލިބޭނެ ގޮތެއް ވިސްނިވަޑައި ނުގަންނަވާ ކަމަށް މަޖިލީހުގެ ރައީސް، ރައީސް މުހައްމަދު ނަޝީދުވެސް ވަނީ ވިދާޅުވެފަ އެވެ.\n"މިހާރު ވަނީ ވަރަށް ހަރުދަނާ އުސޫލެއް އެކުލަވާލައިފައި. އެ އުސޫލުތަކުގެ ތެރެއިން ތަރުތީބު ވެގެން އެންމެ އަވަހަށް ދައުވާ ކުރަން ޖެހޭ ފަރާތްތައް ކަނޑައެޅި އެ ފަރާތްތަކަށް ދައުވާ ކުރުމުގެ ކަންކަން މިހާރު ދަނީ ތައްޔާރު ކުރެވެމުން. އަޅުގަނޑު ހިތުން ކޮވިޑް-19 ގެ މިދަތި ކަމުން އަރައިގަނެ އޯޕަން ވުމުގެ މަރުހަލާ ފެށިގެންދާއިރުގައި ކޯޓުތަކާ އެކުގައި އެކަންކަން ފެށިގެން ދާނެ." މިނިސްޓަރު ވިދާޅުވި އެވެ.\nވެރިކަމުގައި ހުންނެވި އިރު އެމްއެމްޕީއާރްސީގެ ފައިސާ އިން އަމިއްލަފުޅު އެކައުންޓަށް ޖަމާކުރި އެއް މިލިއަން ޑޮލަރު ލޯންޑާ ކުރެއްވި ކަމުގެ ކުށް ސާބިތުވެ ކުރީގެ ރައީސް ޔާމީނަށް ފަސް އަހަރުގެ ޖަލު ހުކުމެއް އިއްވާފައިވާ އިރު، އެ ޝަރީއަތަށް ހެކިންގެ ގޮތުގައި ދައުލަތުން ވަނީ އަދީބާއި ޒިޔަތު ހުށަހަޅައިފަ އެވެ. އެ ދެ ބޭފުޅުން ވަނީ ޔާމީންގެ އެންގެވުމުގެ މަތިން ހިޔާނާތްތެރިވި ކަމަށް ކޯޓުގައި ވިދާޅުވެފަ އެވެ.\nއިތުރު ލިޔުންތައް ކޮރަޕްޝަން އިމްރާން އަބްދުﷲ، ހޯމް މިނިސްޓަރު އެމްއެމްޕީއާރްސީގެ ކޮރަޕްޝަން


Astoti ge badhalugai kulhey iru heevane eyna hunnahen:victor\nއެސްޓޯރީގެ ބަދަލުގައި ކުޅޭއިރު ހީވަނީ އޭނާ ހުންނަހެން:ވިކްޓަ ހޫގޯ\nމިދިޔަ އާދީއްތަ ދުވަހު ފިއޮރެންޓީނާގެ ކެޕްޓަން ޑެވިޑޭ އެސްޓޯރީގެ މަރުވި ފަހުން އެ ޓީމު ކުޅުނު ފުރަތަމަ މެޗުގައި އެސްޓޯރީގެ ބަދަލުގައި ފުރަތަމަ އެގާރައިގައި ހިމެނިގެން ކުޅުމުން ހީވަނީ ދަނޑުގައި އޭނާ ހުރިހެން ކަމަށް ވިކްޓާ ހޫގޯ ބުނެފިއެވެ.\nއެސްޓުރޯއީ މަރުވިފަހުން އިޓަލީ ލީގުގައި ކުޅުނު ފުރަތަމަ މެޗުގައި ވިކްޓާ ހޫގޯވަނީ ބެނެވެންޓޯ އަތުން އެ ޓީމު މޮޅުވި މެޗުގައި ޖެހި ހަމަ އެކަނި ލަނޑުވެސް ޖަހާފައެވެ.\nއެސްޓޯރީގެ ބަދަލުގައި ކުޅުނު ބްރެޒިލް ޑިފެންޑަރު މި މެޗުގައި ޖެހި ހަމަ އެކަނި ލަނޑު ޖެހުމަށްފަހު ވަނީ އެސްޓޯރީ އަށް ސެލިއުޓް ކޮށްފައެވެ.\n"މިމެޗަށް މުޅި ޓީމް ނިކުތީ އެސްޓްރޯއީ އަށް ޓަކާ.އަހަރެން މި ލަނޑު ހާއްސަ ކޮށްލާނީ އޭނާ އަށާއި އާއިލާއަށް.ދުވަހަކުވެސް އެސްޓްރޯއީގެ ހަނދާން ނުނެތޭނެކަމަށް ރޮމުން އިންޓަވިއު ދެމުން"ވިކްޓަ ހޫގޯ ބުންޏެވެ.\nމިޗު ފިއޮރެންޓީނާ ކުޅުންތެރިން ރޮމުން ކަރުނާގައި ކުޅުނު އިރު ފަހު ކަށިގަނޑާ އެކު ގިނަ ކުޅުންތެރިން ވަނީ ހިފަހައްޓާނުލެވި ދަނޑު މައްޗަށް ވެއްޓިފަ އެވެ.\nމެޗު ފެށުމުގެ ކުރިން ފުރަތަމަ އެގާރަ އިއުލާންކުރިއިރު އެސްޓޯރީގެ ނަން ޓީމް ކެޕްޓަންގެ ގޮތުގައި އިއުލާން ކޮށްފައިވާއިރު ސަޕޯޓަރުން ވަނީ އެސްޓޯރީގެ ހަނދާނުގައި ފުއްޕާހަންތަކެއްގައި އެކި މެސެޖް ލިއުމަށް ފަހު ދޫކޮށްލުމުގެ އިތުރުން އެސްޓޯރީ އަށް ހާއްސަ މެސެޖްތައް ލިޔެފައިވާ ބެނާތައް ވެސް ދަމާފައެވެ.އަދި ސަޕޯޓަރުން ވަނީ އޭނާ އަށް ހާއްސަ ކޮރިއޯގްރަފީއެއް ދަނޑުގައި ދައްކާލައިފަ އެވެ.\nއިޓަލީ ގައުމީ ޓީމަށް ވެސް ކުޅެފައިވާ އެސްޓޯރީ މިދިޔަ އާދީއްތަ ދުވަހު މަރުވީ އެ ދުވަހު އިޓާލިއަން ލީގުގައި އާދީއްތަ ދުވަހު އުދިނޭޒީއާ ދެކޮޅަށް ކުޅުމަށްޓަކައި ފިއޮރެންޓީނާ ޓީމު ކޭމްޕްކޮށްފައިވާ ހޮޓަލުގައި ނިދާފައި އޮއްވަ އެވެ.އެހެން ކަމުން ފިއޮރެންޓީނާއިން ވަނީ އޭނާގެ ޝަރަފުގައި އެ ކްލަބުން ވަނީ 13 ނަމްބަރު ދެން އެއްވެސް ކުޅުންތެރިޔަކަށް ނުދިނުމުގެ އިތުރުން އޭނާގެ މުސާރަ މުޅި އުމުރަށް އޭނާގެ ދަރިފުޅަށާއި އަންހެނުންނަށް ދޭން ނިންމާފައެވެ.


ރައްޔިތުން މަޖިލީހުގެ އިންތިޚާބާއި ކައުންސިލް އިންތިޚާބުގެ ވޯޓުލުމުގެ ކަންތައްތައް ވަކިން ކުރިޔަށް ގެންދެވޭނޭގޮތަކަށް އިންތިޒާމްކޮށްދިނުމަށް އެމްޑީޕީން އަނެއްކާ ވެސް އެދިއްޖެ – Maldivian Democratic Party\n18 ނޮވެމްބަރު 2012\nރައްޔިތުން މަޖިލީހުގެ އިންތިޚާބާއި ކައުންސިލް އިންތިޚާބުގެ ވޯޓުލުމުގެ ކަންތައްތައް ވަކިން ކުރިޔަށް ގެންދެވޭނޭގޮތަކަށް އިންތިޒާމްކޮށްދިނުމަށް އެމްޑީޕީން އަނެއްކާ ވެސް އެދިއްޖެ\nރައްޔިތުން މަޖިލީހުގެ އިންތިޚާބާއި ކައުންސިލް އިންތިޚާބުގެ ވޯޓުލުމުގެ ކަންތައްތައް ވަކިން ކުރިޔަށް ގެންދެވޭނޭގޮތަކަށް އިންތިޒާމްކޮށްދިނުމަށް އެމްޑީޕީން އަނެއްކާ ވެސް އިލެކްޝަންސް ކޮމިޝަނުގައި އެދިއްޖެއެވެ.\nއެމްޑީޕީ ސެކްރެޓޭރިއަޓްގެ އިންތިޚާބާއި ބެހޭ ފޯކަލް ޕޮއިންޓް އެމްޑީޕީގެ އަމީންއާންމުގެ ނައިބު އަޙުމަދު އަކުރަމް ސޮއިކުރައްވައި އިލެކްޝަންސް ކޮމިޝަންސްގެ ރައީސް ފުއާދު ތައުފީޤަށް މިއަދު ފޮނުއްވި ސިޓީއެއްގައި ވިދާޅުވެފައިވަނީ ރައްޔިތުންގެ މަޖިލިހުގެ އިންތިޚާބާއި ކައުންސިލްތަކުގެ އިންތިޚާބަކީ ވަކި ދެ ޤާނޫނަކުން ލާޒިމްކޮށްފައިވާ ދެ އިންތިހާބުކަމަށްވާއިރު މި ދެ އިންތިޚާބުގެ ވޯޓުލުން އެފޮއްޓެއްގައި ކުރިޔަށްގެންދެވޭނޭކަމަށް އެމްޑީޕީން ނުދެކޭ ކަމަށާއި، އިންތިޚާބުތައް އެއްކޮށް ވޯޓުލާންޖެހުމުން އިންތިޚާބުތަކުގެ ވޯޓުލާފަރާތްތަކާއި، އިންތިޚާބުތަކުގެ ވޯޓު އޮބްޒާވްކުރާ ފަރާތްތަކަށް ވެސް ވަރަށް ބޮޑަށް ހުރަސްތައް ކުރިމަތިވެ މޮނިޓަރކުރުމުގެ ފުރުސަތު ހަނިވެ އިންތިޚާބުގެ ސައްޙަކަން ގެއްލިގެންދާކަމަށް ދެކޭކަމަށެވެ. އަދި އެއްމޭޒަކުން ދެ އިންތިޚާބެއްގެ ވޯޓުލުން ކުރިޔަށް ގެންދިޔުމުން ވޯޓުކަރުދާސް ދިނުމުގައި ތަފާތު އޮޅުންތައްއަރައި އިންތިޚާބުތަކުގެ ނަތީޖާ އާއި މެދު ރައްޔިތުންގެ ހިތުގައި ޝައްކާއި ވަހުމް އުފެދިގެންދާނެކަމަށް ވެސް އެ ސިޓީގައިވެއެވެ.\nއެއްކޮށް އެއްފޮއްޓަކަށް ވޯޓުލުމަށް އިލެކްޝަންސް ކޮމިޝަނުން ނިންމާފައިވާތީ، އިންތިޚާބުތަކުގެ ވޯޓުލުން އެގޮތަށް މަސްހުނިކޮށް ބާއްވަމުން ގެންދާތީ ދިމާވަމުން އަންނަ ދަތިތަކާއި، އެ ދެ އިންތިޚާބުގެ ވޯޓުލުން ވަކިވަކިން ބާއްވައިދިނުމަށް އެދި 22 އޮކްޓޯބަރު ގައި އިލެކްޝަންސް ކޮމިޝަނަށް ސިޓީއަކުން ހުށައަޅާފައިވާ ކަމަށާއި، އެހެން ނަމަވެސް އެ ކޮމިޝަނުގެ ސިޓީއަކުން އެކަން އެގޮތަށް ކޮށްދެވެން ނެތްކަމަށް ވިދާޅުވުމުން އިތުރަށް އެކަންކަމާއި މަޝްވަރާކުރުމަށްޓަކައި އެމްޑީޕީން ފާއިތުވި ހަފްތާގެ ތެރޭގައި އިލެކްޝަންސް ކޮމިޝަނުގެ މެންބަރުންނާ އެކު ބައްދަލުވުމެއް ބޭއްވި ކަމަށާއި، މިޕާޓީގެ ޗެއަރޕާސަންގެ ނާއިބު އިދާރީ އަލީ ޝިޔާމާއި، އިންތިޚާބާއި ބެހޭ ކޮމިޓީގެ މުގައްރިރު އިބްރާހިމް ވަހީދުގެ އިތުރުން އަމީން އާއްމުގެ ނާއިބު އަހުމަދު އަކުރަމް ބައިވެރިވެވަޑައިގެންނެވި މިބައްދަލުވުމުގައި، އިންތިޚާބުތައް އެގޮތަށް އެއްކޮށްލައިގެން ބޭވުމުން ދިމާވާ ދަތިތަކާއި މެދު ވަރަށް ފުޅާކޮށް މަޝްވަރާކުރެވި އެކަންތައްތަކާއިމެދު އިތުރަށް ވިސްނަވާނެކަމަށް އިލެކްޝަންސް ކޮމިޝަނުގެ މެމްބަރުން ވިދާޅުވި ކަމަށް އެމްޑީޕީގެ ސިޓީގައި ބަޔާންކޮށްފައިވެއެވެ.\nމީގެ އިތުރުން އަލިފުށީ ދާއިރާގެ އަތޮޅު ކައުންސިލާއި ރަތްމަންދޫ ކައުންސިލްގެ އިންތިޚާބު އެއްކޮށް މާލޭގައި އެއްފޮށްޓަކަށް ވޯޓުލާފައިވާއިރު އަލިފުށި ދާއިރާގެ ރަސްގަތީމުގެ ވޯޓުލީ އަދަދަށްވުރެން އިތުރަށް އެއް ކަރުދާސްކޮޅު އޮތުމީ މިފަދަ ގޮތަކަށް ވޯޓުލުން ގެންދާތީ ދިމާވާ ކަމެއްކަމުގައި ދެކޭ ކަމަށާއި، އިންތިޚާބުތައް އެއްކޮށްގެން ވޯޓުލަމުންގެންދިޔުމުން ކޮންމެ ކެންޑިޑޭޓެއްގެ އިންތިޚާބު ވަކިވަކިން އޮބަޒާވްކުރުމުގެ ފުރުސަތު ޕާޓީތަކަށް ގެއްލިގެންދާކަން ވެސް އެމްޑީޕީން ފާހަގަކޮށްފައިވެއެވެ.\nއެހެންކަމުން ރައްޔިތުންގެ މަޖިލީހުގެ އިންތިޚާބާއި ކައުންސިލްތަކުގެ އިންތިޚާބުގެ ވޯޓުލުމަށް ވަކިފޮށިތައް ބަހައްޓައިދިނުމަށާއި، އަދި އިންތިޚާބުތައް އެއްކޮށްގެން ވޯޓުލަމުންގެންދާތީ އެމްޑީޕީން ކުރިންވެސް ފާޅުކޮށްފައިވާ ކަންބޮޑުވުން ތަކުރާރުކޮށް، އިންތިޚާބުތަކާއި މެދު ރައްޔިތުންގެ މެދުގައި އިތުބާރާއި ޔަގީންކަން އިތުރުކުރުމަށްޓަކައި ވޯޓުފޮށި ބެހެއްޓުމުގައި އޮޅުން އަރާގޮތަށް ކަންތައް ވިޔަނުދިނުމަށްޓަކައި ވޯޓުލުމުގެ ކަންތައްތައް ވަކިން ކުރިޔަށް ގެންދެވޭނޭގޮތަކަށް އިންތިޒާމްކޮށްދެއްވުމަށް އެމްޑީޕީން އިލެކްޝަންސް ކޮމިޝަނުގައި އެދިފައިވެއެވެ.


Council inthikhaabu ga veehaaves gina anhenun vaadha kuran MRM in...\nކައުންސިލްތަކުގައި އަންހެނުންނަށް 33 އިންސައްތަ ކަނޑައެޅިފައިވޭ\nއަންހެނުން ސިޔާސި މައިދާނުގައި ހަރަކާތްތެރިވެ ބަސްބުނުމަށް ފުރުސަތު ލިބޭނެ\nއެމްއާރްއެމް އިން އަންހެނުންނަށް ފުރުސަތު ހޯދައި ދިނުމަށް މަސައްކަތް ކުރާނެ\nކ. މާލެ6ޑިސެންބަރު 2019 | ހުކުރު 00:21 2,078\nއެމްއާރްއެމްގެ ލޯގޯ - ޔޫސުފް ސޮފްވާން ރަޝީދު\nކުރިއަށް އޮތް ލޯކަލް ކައުންސިލް އިންތިޚާބުގަ ވީހާވެސް ގިނައިން އަންހެނުން ބޭފުޅުން ވާދަ ކުރުމަށް މޯލްޑިވްސް ރިފޯރމް މޫވްމަންޓް (އެމްއާރްއެމް) އިން ގޮވާލައިފިއެވެ.\nޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) އަށް އިޞްލާޙުގައި ކައުންސިލުތަކުގައި އަންހެނުންނަށް 33 އިންސައްތަ ކަނޑަޅުމާއި ގުޅިގެން އެމްއާރްއެމުން ޢާންމުކުރި ބަޔާނުގަ ވަނީ، ކައުންސިލުތަކުގައި އަންހެނުންނަށް ޚާއްޞަ ކުރެވިފައިވާ ވަކި ނިސްބަތެއް ކަނޑައެޅިގެން ދިއުމުން މިމުނާސަބަތުގައި އަންހެނުންނަށް މަރުޙަބާ ކިޔާފައެވެ، އެމްއާރްއެމުން އެކަން ސިފަކުރަނީ ދިވެހި އަންހެނުންނަށް ސިޔާސި މައިދާނުގައި ހަރަކާތްތެރިވެ، ބަސްބުނަން ލިބިގެންދާނެ އިތުރު ފުރުސަތުތެގެ ގޮތުގައެވެ.\nއެމްއާރްއެމުން އިތުރަށް ބުނީ، ލާމަރުކަޒީ ޤާނޫނަށް މިފަދަ އިޞްލާޙެއް ގެނެވުމުން، ސިޔާސީ މައިދާނުގައި އަންހެނުންގެ ބައިވެރިވުން އިތުރުވެ، ކަންކަން ނިންމުމުގައިވެސް ކުރީ ސަފުގައި އަންހެނުން ފެންނާނެ ކަމަށް އުއްމީދު ކުރާ ކަމަށެވެ. އަދި މި ފުރުޞަތުގެ ފުރިހަމ ބޭނުންހިފައި ކުރިއަށް އޮތް ލޯކަލް ކައުންސިލް އިންތިޚާބުގައި ވީހާވެސް ގިނަ އަންހެނުން ވާދަ ކުރުމަށް އެމްއާރްއެމުން ވަނީ ގޮވާލާފައެވެ.\nއެމް.އާރް.އެމް ގެ ބަޔާނުގައި ބުނެފައިވަނީ، އެ ޕާޓީގެ ޢަސާސީ ޤަވާޢިދުގައި، އެ ޕާޓިގެ ހުރިހާ ކޮމެޓީއެއްގަވެސް 50 އިންސައްތަ އަންހެނުން ހިމަނަން ކަނޑައެޅާފައިވާ ކަމަށާއި، ސިޔާސީ މައިދާނުގައި އަންހެނުން ހަރަކާތްތެރި ވުމަށް ފުރުސަތު ހޯދައި ދިނުމަށް އަބަދުވެސް އެޕާޓީން މަސައްކަތް ކުރާނެކަމަށެވެ.


The Nautilus ah World Best New Luxury Hotel Award\nދަ ނައުޓިލަސް އަށް ވޯލްޑް ބެސްޓް ނިއު ލަގްޒަރީ ހޮޓެލް އެވޯޑް\nލަގްޒަރީ ޓްރެވެލް އިންޓެލިޖެންސް (އެލްޓީއައި) އިން ހޮވި ދުނިޔޭގައި މިއަހަރު އަލަށް ހުޅުވި އެންމެ ރަނގަޅު ލަގްޒަރީ ރިސޯޓަކަށް ބ. އަތޮޅުގައި ހިންގަމުން އަންނަ ދަ ނައުޓިލަސް މޯލްޑިވްސް ރިސޯޓް ހޮވިއްޖެ އެވެ.\nމަޝްހޫރު ވިޔަފާރިވެރިޔާ ޑރ. އިބްރާހިމް އުމަރު މަނިކު ބ. ތިލަދޫގައި މިއަހަރު ކުރީކޮޅު އަލަށް ތަރައްގީކުރެއްވި ނައުޓިލަސް މޯލްޑިވްސްއަކީ މުޅިން ތަފާތު ކޮންސެޕްޓެއްގެ ރިސޯޓެކެވެ. އެންމެ މަތީ ފެންވަރުގެ 26 ކޮޓަރި ހިމެނޭ ރިސޯޓަށް އަންނަ ކޮންމެ ޓޫރިސްޓަކަށް ވެސް މަރުހަބާ ކިޔަނީ އެއާޕޯޓުގެ ވީއައިޕީންނެވެ. މި ރިސޯޓު ޑިޒައިންކޮށްފައި ވަނީ އާ ޖީލުގެ މަތީ ފެންވަރުގެ ޓޫރިސްޓުންނަށް ބޭނުންވާ ހުރިހާ ހިދުމަތްތަކެއް ލިބޭ ގޮތަށެވެ.\nމި ރިސޯޓުގެ ކޮންމެ ވިލާއެއްގައި ވަކި ލިވިން ރޫމަކާއި ބެޑްރޫމެއް ހުރެ އެވެ. އަދި ކޮންމެ ވިލާއެއްގައި ޕްރައިވެޓް ޕޫލެއް ވެސް އޮވެ އެވެ. އޭގެ އިތުރުން މަތީ ފެންވަރު ކެއުންތައް ލިބޭ ރެސްޓޯރަންޓާއި ސްޕާގެ ހިދުމަތް ވެސް ލިބެންހުރެ އެވެ.\nނައުޓިލަސް ރަސްމީކޮށް ހުޅުވީ މިއަހަރުގެ ޓޫރިޒަމްގެ ސީޒަނާ ދިމާކޮށް ފެބްރުއަރީ5ގަ އެވެ.\nލަގްޒަރީ ޓްރެވެލް އިންޓެލިޖެންސްއިން އާންމުކޮށްފައިވާ “ވޯލްޑްސް ބެސްޓް ނިއު ލަގްޒަރީ ހޮޓެލް”ގައި ދުނިޔޭގެ އެކި ކަންކޮޅުތަކުން 35 ހޮޓެލްއެއް ވަނީ ހިމަނާފައެވެ. ލަގްޒަރީ ޓްރެވެލް އިންޓެލިޖެންސްއިން ބުނީ މި ލިސްޓް އެކުލަވާލާފައިވަނީ ދާއިރާގެ ތަޖުރިބާކާރު މީހުން ހިމެނޭ ޕެނަލަކުންކަމަށެވެ.\nމި ލިސްޓުން ނައުޓިލަސް އަށް އެއްވަނަ ލިބުނުއިރު، މާލެ އަތޮޅު ވޯލްޑޮފް އެސްޓޯރިއާ މޯލްޑިވްސް އިތާފުށި އަދި ރ.އަތޮޅު އިންޓަކޮންޓިނެންޓަލް މޯލްޑިވްސް މާމުނަގައު ރިސޯޓް ވެސް މި ލިސްޓްގައި ހިމެނެ އެވެ.\nލަގްޒަރީ ޓްރެވެލް އިންޓެލިޖެންސްއިން އާންމުކޮށްފައިވާ “ވޯލްޑްސް ބެސްޓް ނިއު ލަގްޒަރީ ހޮޓެލް” ގައި ރާއްޖޭގެ އިތުރުން މޮރޮކޯ، ޖަޕާން، ޔޫކޭ، ފްރާންސް، އިޓަލީ، ހޮންކޮންގެ ބައެއް ހޮޓެލްތައް ހިމެނެއެވެ.


Pakistan in Submarine akun cruise missile eh test koffi | Mihaaru\nޕާކިސްތާނު ސަބްމެރިންއަކުން ކްރޫޒް މިސައިލް ޓެސްޓުކުރަނީ\nޕާކިސްތާނުން ފުރަތަމަ ފަހަރަށް ސަބްމެރިން އަކުން ކްރޫޒް މިސައިލެއް ޓެސްޓުކޮށްފި\n10 ޖެނުއަރީ 2017 - 11:42 1 comment\nޕާކިސްތާނުން ފުރަތަމަ ފަހަރަށް ސަބްމެރިންއަކުން ކްރޫޒް މިސައިލެއް ޓެސްޓްކޮށްފިކަން އެ ގައުމުގެ އަސްކަރިއްޔާ އިން ބުނެފި އެވެ.\nބަބުރް-3 ގެ ނަން ދީފައިވާ މި މިސައިލަކީ 450 ކިލޯމީޓަރު (280 މޭލު) އަށް ދަތުރުކުރުމުގެ ގާބިލްކަން ލިބިފައިވާ، ނިއުކްލިއާ ވޯހެޑް ވެސް އުފުލުގެ ގާބިލްކަން ލިބިފައިވާ އެއްޗެއް ކަމަށް ޕާކިސްތާނު އަސްކަރިއްޔާގެ ތަރުޖަމާނަކާ ހަވާލާދީ އޭއެފްޕީން ބުންޏެވެ.\nމި ކާމިޔާބު ޓެސްޓާ އެކު ޕާކިސްތާނުގެ ބޮޑުވަޒީރު ނަވާޒް ޝަރީފް ވިދާޅުވީ މިއީ ޓެކްނޮލޮޖީގެ ގޮތުން ގައުމު ކުރިއަށްދާ މިންވަރު ހާމަކޮށްދިން އަދި ގައުމުގެ އަމިއްލަ ދިފާއު ވަރުގަދަވަމުން އަންނަ ކަމުގެ ހެއްކެއް ކަމަށެވެ.\nމަސްރަހު ދިރާސާކުރާ ފަރާތްތަކުން ބުނަނީ މި ޓެސްޓާ އެކު އިންޑިއާ އާއި ޕާކިސްތާނުގެ ގުޅުން އިތުރަށް ގޯސްވެގެން ދިއުން އެކަށީގެންވާ ކަމަށެވެ.\nއިންޑިއާ އިން 2013 ވަނަ އަހަރު ވަނީ ސަބްމެރިންއަކުން ކްރޫޒް މިސައިލެއް ކާމިޔާބުކަމާ އެކު ޓެސްޓްކޮށްފަ އެވެ.\nއިންޑިއާ އާއި ޕާކިސްތާނު 1947 ވަނަ އަހަރު މިނިވަންވި ފަހުން އެ ދެ ގައުމުގެ މެދުގައި ތިން ހަނގުރާމައެއް ކޮށްފައިވެ އެވެ. އަދި 1998 ވަނަ އަހަރު ދެ ގައުމުން ވެސް ނިއުކްލިއާ ޓެސްޓްކޮށް އޭގެ ފަހުން އެކި ފެންވަރުގެ މިސައިލްތައް ވެސް އަންނަނީ ޓެސްޓްކުރަމުންނެވެ.\nއިތުރު ލިޔުންތައް އިންޑިއާ ޕާކިސްތާން އިންޑިއާ-ޕާކިސްތާން


އަބްދުއްލަތީފް 01 އޯގަސްޓް 2021\nﷲ ތަޢާލާ އެއްވެސް ބުއްދިއެއް ދެއްވަވާފައި ނުވާ ކުދިކުދި ދޫނިތައް އުދުހެމުން ގޮސް ރޯވެ އަނދަމުންދާ އަލިފާންގަނޑަށް ވެއްޓޭތަން އަހަރެމެން އެންމެން ވެސް އެބަ ބަލަމުއެވެ. ނަމަވެސް މިވަނީ ކީއްކަމާއިމެދު ވި...\nރާއްޖެ އެތެރެވުމުގެ އުސޫލަށް ބަދަލެއް: ދެން އާދެވޭނީ 96 ގަޑިއިރު ނުވާ ނެގެޓިވް ޕީސީއާރާ އެކު!\nއާއިޝަތު ނުހާ 28 ޖުލައި 2021\nރާއްޖެ އިން ބޭރުން އަންނަ މީހުން 96 ގަޑިއިރު ނުވާ ނެގެޓިވް ޕީސީއާރު ޓެސްޓެއް އޮންނަން ޖެހޭ ގޮތަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އުސޫލު ބަދަލު ގެނެސްފިއެވެ. ދިވެހި ސަރުކާރުން މި ގެނައި ބ...\nވެކްސިން ޖެހިތާ2ހަފްތާ ނުވާ ފަތުރުވެރިންނަށް ގެސްޓް ހައުސްތަކަށް ޗެކިން ނުވެވޭނެ\nއަފްޝަން އިސްމާއިލް 22 ޖުލައި 2021\nމީހުން ދިރިއުޅޭ ރަށްރަށުގެ ގެސްތް ހައުސްތަކަށް ޗެކިންވުމުގެ ގަވާއިދެއް އެކުލަވާލައިފިއެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ބުނީ، ދުނިޔޭގެ ސިއްހަތު ޖަމިއްޔާއިން ހުއްދަ ދީފައިވާ ވެކްސިނެއްގެ...\nވެކްސިން ފުރިހަމަކޮށް 14 ދުވަސް ނުވާ ފަތުރުވެރިންނަށް ގެސްޓް ހައުސްތަކަށް ޗެކް-އިން ނުވެވޭނެ\nރާއްޖެއިން ބޭރުން އަންނަ ފަތުރުވެރިންގެ ތެރެއިން ކޯވިޑްގެ ވެކްސިންގެ ޑޯޒްތައް ފުރިހަމަކޮށް 14 ދުވަސް ނުވާ ފަތުރުވެރިންނަށް މީހުން ދިރިއުޅޭ ރަށްރަށުގައި ހުންނަ ގެސްޓް ހައުސްތަކަށް ޗެކްއިން ނުވެވޭނެ ކަމ...\nއަހުމަދު ނިޔާޒް 19 ޖުލައި 2021\nޖަރުމަނުގައި ފާއިތު 200 އަހަރު ތެރޭގައި ވެސް މިހާރު ފެންބޮޑުވެފައި އެވާ ވަރަށް އެ ގައުމުގައި ފެންބޮޑުވެފައި ނުވާ ކަމަށް އިދާރާތަކުން ބުނެ އެވެ. ހުޅަނގު ޔޫރަޕަށް ހުއްޓުމެއް ނެތި ބޯކޮށް ވާރޭ ވެހުމުގެ ސަ...\nއެދޭ ކަންކަން ޙާޞިލު ނުވާނަމަ ކޮލިފައި ނުވާ ސަބަބު ދެނެގަންނަން ޗެކްކުރަންވީ ޗެކްލިސްޓް މިއޮތީ!\nއަބްދުއްލަތީފް 13 ޖުލައި 2021\nކޮންމެ ދުވަހެއް ނިމޭއިރުވެސް ކުރަން ބޭނުން ގިނަ ކަންތައްތަކެއް ހުންނަނީ ޙާޞިލު ނުކުރެވިއެވެ. ޙާޞިލުކުރަން ބޭނުންވާ ކަންކަމުގެ ތެރެއިން ޙާޞިލުކުރެވެނީ ވަރަށް މަދު މިންވަރެކެވެ. މިއީ ޢާންމު ގޮތެއްގައި ކ...\nއެކަށީގެންވާ ގޮތެއްގައި މައްސަލަ ތަހުގީގުކޮށްފައި ނުވާ ކަމުގެ 10 ޝަކުވާއެއް!\nމުޙައްމަދު ނާއިލް ހަފީޒް 07 ޖުލައި 2021\nއެކަށީގެންވާ ގޮތެއްގައި މައްސަލަ ތަހުގީގުކޮށްފައި ނުވާ ކަމުގެ 10 ޝަކުވާއެއް ފާއިތުވި ހަ މަސް ދުވަހުގެ ތެރޭގައި ހުށަހެޅިފައިވާ ކަމަށް ޕްރޮސިކިއުޓާ ޖެނެރަލްގެ އޮފީހުން ބުނެފި އެވެ. ޕީޖީ އޮފީހުން ކޮށްފައ...\nކޮވިޑު ޖެހި ރަނގަޅުވިތާ ދެމަސް ނުވާ މީހުންނަށް ކަރަންޓީނުވެ ދަތުރުކުރެވޭ ގޮތް ހަދައިފި\nނަބީލާ އިސްމާޢީލް 29 ޖޫން 2021\nކޮވިޑް-19 ޖެހި ބަލިން ރަނގަޅުވެފައިވާތާ ދެ މަސް ވެފައިވާ މީހުންނަށް ކަރަންޓީނާ ނުލާ އެއް ރަށުން އަނެއް ރަށަށް ދަތުރުކުރެވޭ ގޮތަށް ހަދަން ސަރުކާރުން ނިންމައިފި އެވެ. ރައީސުލްޖުމްހޫރިއްޔާ އިބްރާހީމް މުހ...\nޖޮބްސެންޓަރުގައި ރަޖިސްޓްރީ ނުވާ ފަރާތްތަކަށް ކޯޓާ ނުދޭން ނިންމައިފި\nފަހީމް 29 ޖޫން 2021\nޖޮބް ސެންޓަރުގައި ރަޖިސްޓްރީ ނުވާ ފަރާތްތަކަށް ކޯޓާ ދޫކުރުން ހުއްޓާލަން ސަރުކާރުން ނިންމައިފިއެވެ. ސަރުކާރުން މިކަން އިޢުލާން ކުރައްވާފައިވަނީ، މިހާރު ކުރިޔަށްދާ ނޫސްވެރިންގެ ބައްދަލުވުމުގައެވެ. ނޫސްވ...\nބަލިން ރަނގަޅުވިތާ ދެމަސް ނުވާ މީހުންނަށް ކަރަންޓީނާ ނުލާ ދަތުރުކުރެވޭ ގޮތް ހަދައިފި\nއަހްމަދުﷲ އަބްދުލްހާދީ 29 ޖޫން 2021\nކޮވިޑް-19 ޖެހި ބަލިން ރަނގަޅުވެފައިވާތާ ދެ މަސް ވެފައިވާ މީހުންނަށް ކަރަންޓީނާ ނުލާ އެއް ރަށުން އަނެއް ރަށަށް ދަތުރުކުރެވޭ ގޮތަށް ހަދަން ސަރުކާރުން ނިންމައިފި އެވެ. އެއަށް އަމަލުކުރަން ފަށާނީ އަންނަ ބ...\nއަޙްމަދު ރަޝީދު 51 މިނެޓު ކުރިން


City square in 70 ruh neguma hudha dhin: Mayor – adduLIVE\nސިޓީ ސްކެއާއިން 70 ރުއް ނެގުމަށް ހުއްދަދިން: މޭޔަރ\nMay 17, 2019, 14:23 މުހައްމަދު އައިމަން\nއައްޑޫ ސިޓި ސްކެއާ ތަރައްގީ ކުރުމަށް އެ ސަރަހައްދުގައިހުރި ބައެއް ރުއްތައް ކެނޑުމާއި ގުޅިގެން ގިނަ ބައެއްގެ ފާޑުކިއުން އައްޑޫ ސިޓީ ކައުންސިލަށާއި ސަރުކާރަަށް އަމާޒުވެގެން ދިޔައެވެ.\nއެގޮތުން އިއްޔެވަނީ ހިތަދޫ މާކިޅި ސަރަހައްދު ޕާކުގައި އައްޑޫ ސިޓީ ސްކެއާއިން ނެގި 26 ރުކުގެ ބަދަލުގައި ކައުންސިލުން 52 ރުއް އިންދާފައެވެ. ކައުންސިލުން އިންދާފައިވަނީ ސިޓީ ސްކެއާއިންނެގި ރުއްތަކުގެ ބަދަލުގައި ކުދި ރުއްތަކެކެވެ.\nއައްޑޫސިޓީ ކައުންސިލްގެ މޭޔަރ އަބްދުﷲ ސާދިގް ވިދާޅުވީ، ސިޓީ ސްކެއާ ސަރަހައްދުން 70 ރުއް ނެގުމުގެ ހުއްދަ ކައުންސިލަށް ލިބިފައިވާ ކަމަށާއި، ނަމަވެސް އެ ސަރަހައްދުން ކަނޑާލާފައިވަނީ ހަމައެކަނި ބޭނުންނުކުރެވޭ ދުވަސްވީ ރުއްތަކެއް ކަމަށެވެ.\n"ކައުންސިލަށް ހުއްދަ ދީފައިން 70 ވަރަކަށް ރުއް ނެގުމުގެ. އެހެން ނަމަވެސް އެތަނުން އެއްވެސް ވަރަކަށް ބޭނުންކުރެވޭނެ ރުއްތަކެއް ނަގާފައެއް ނީންނާނެ. އާދައިގެ ގާތްގަޑަކަށް 10 ފޫޓާއި 20 ފޫޓާއި ދެމެދުގެ ރުއްތަކެއް ނުނަގަން. އެވަރުގެ ރުކެއް ނަގާފަ ހުރިއްޔާ އެ ރުއްތައް އަލުން އިންދާނެ. ހަމައެކަނި ދުވަސްވީ ރުއްތައް ކަނޑާލާފަ އެއްލާލާފަހުރީ"\nމޭޔަރ ވިދާޅުވީ މިމަސައްކަތް ކޮށްފައިވާނީ ގާނުނާއި ގަވާއިދުގެ ތެރެއިން ކައުންސިލަށް މިކަން ކުރުމުގެ ހުއްދަ ލިބުމުން ކަމަށެވެ. އަދި ކަނޑާލެވުނު 26 ރުއްތަކުގެ ތެރެއިން އެންމެ ކުރު ރުކުގަވެސް 40 ފުޓާއި 50 ފޫޓާއި ދެމެދުގެ ރުއްތަކެއް ކަމަށާއި، އެ ރުއްތަކަކީ ވަރަށް ދުވަސްވެފަހުރި ރުއްތަކެއްކަމަށެވެ. ކަނޑާލެވުނު ރުއްތަކުގެ ތެރެއިން ގާތްގަޑަކަށް 10 ފޫޓާއި 20 ފޫޓާއި ދެމެދުގެ ރުކެއް ނަގާފަ ހުރިއްޔާ އެ ރުއްތައް އަލުން އިންދާނެކަމަށް މޭޔަރ ވިދާޅުވިއެވެ.\nމޭޔަރ ވިދާޅުވީ ސިޓީ ސްކެއާ ތަރައްގީކުރާއިރު އެސަރަހައްދުގައި އިންދަން ގަސްތުކުރަނީ ދިވެހި އާދައިގެ ރުއްތަކެއް ކަމަށެވެ. އަދި ވަކި ޕްލޭނެއްގެ ދަށުން އެ ސަރަހައްދުގައި ގަސް އިންދާނެކަމަށްވެސް މޭޔަރ ވިދާޅުވިއެވެ.\nމީގެ އިތުރަށް މޭޔަރ ވިދާޅުވީ ތިމާވެށި ދުވަހާއި ދިމާކޮށް އައްޑޫސިޓިގެ ހުރިހާ މުއައްސަސާތަކާއި، ސްކޫލްތަކާއި ގުޅިގެން އައްޑޫގައި ރުއް އަދި ގަސް އިންދުމުގެ ޚާއްސަ ޕްރޮގްރާމެއް ކުރިއަށްގެންދާނެކަމަށެވެ.


Live action film "Mulan" boycott kuran govaalany\n"މުލާން" ފިލްމު ބޮއިކޮޓް ކުރަން ގޮޮވާލަނީ\nމުލާން ފިލްމު ބޮއިކޮޓް ކުރަން ގޮވާލީ ފިލްމުގައި މުލާން ރޯލު ކުޅޭ ތަރި ޝެއާ ކުރި ޕޯސްޓަކުން --\nޑިޒްނީގެ ލައިވް އެކްޝަން ފިލްމު "މުލާން" ބޮއިކޮޓް ކުރަން ސޯޝަލް މީޑިއާގައި ގޮވާލައިފި އެވެ.\nފިލްމު ބޮއިިކޮޓް ކުރަަން ގޮވާލާފައިވަނީ، ހޮންކޮންގައި ކުރަމުން އަންނަ މުޒާހަރާގެ ބައިވެރިންނާ ދެކޮޅަށް ފުލުހުން ހިންގާ ހަރަކާތްތަކަށް މުލާންގެ ރޯލު ކުޅޭ ލިއު ޔިފީ ތާއީދުކޮށް ވާހަކަ ދެއްކުމުންނެވެ.\nޗައިނާގެ ސަރުކާރުން ހިންގާ ބެއިޖިންގެ ނޫސް ޕީޕަލްސް ޑެއިލީގެ އާޓިކަލެއް، އެ ގައުމުގެ ސޯޝަލް ޕްލެޓްފޯމް ވެއިބޯގައި ޝެއާކުރަމުން މުލާންގެ ރޯލު ކުޅޭ ލިއު ބުނީ ހޮންކޮންގް ފުލުހުންނަށް ތާއީދު ކުރާ ކަމަށާއި ދެން ތަޅައިގަންނަންވީ ކަމަށެވެ.\nފިލްމުގެ ޓީޒާ، ޓީޒާ ޓްރެއިލާ ނެރުނީ މިދިޔަަ މަހު --\nޖޫން މަހު ހޮންކޮންގައި ފެށި މުޒާހަރާތަކަކީ، ހޮންގްކޮންގު ސަރުކާރުން އިސްލާހުތަކަކާއެކީ ފާސް ކުރަން ހުށަހަޅާފައިވާ އެ ގައުމުގެ އެކްސްޓްރެޑިޝަން ބިލް ފާސް ކުރުން ފަސް ކުރި ނަމަވެސް، ބިލް އަނބުރާ ނުގެންދާތީ އެކަމާ ދެކޮޅަށް ކުރިއަށް ގެންދާ މުޒާހަރާތަކެވެ.\nމުޒާހަރާތަކަށް ފާޑުކިޔާ ލިއު ކުރި މި ޕޯސްޓާއެކު ޗައިނާގައި ބޭނުން ނުކުރެވޭ ގޮތް ހަދާފައިވާ ޓްވިޓާގައި ވަނީ ހޭޝްޓެގް ބޮއިކޮޓްމުލާން ޖަހައި، ފިލްމަށް ނުދިއުމަށް ގޮވާލަމުންނެވެ. ގިނަ މީހުން ބުނާ ގޮތުގައި ފުލުހުންނަށް ތާއީދު ކުރުމަކީ މުޒާހަރާތަކުގެ ބައިވެރިންނަށް ފުލުހުން ދޭ އަނިޔާތަކަށްވެސް ތާއީދު ކުރުން ކަމަށެވެ. އަަދި އޭނާގެ އެމެރިކާގެ ސިޓިޒަންޝިޕްގައި އޭނާ އުޅޭ މިނިވަންކަމަށް ވެސް ވަނީ ފާޑުކިޔާފަ އެވެ.\nޑިޒްނީން 1998 ވަނަ އަހަރު ނެރުނު "މުލާން" އަށް ލައިވް އެކްޝަން ފިލްމެއް ހަދާ ރިލީޒް ކުރަަން ހަމަޖެހިފައިވަނީ އަންނަ އަހަރުގެ މާޗް 27 ގައެވެ. ޑިޒްނީ އިން އަންނަނީ އެނިމޭޓެޑް ފިލްމުގެ ލައިވް-އެކްޝަން ފިލްމުތަައް އަލުން ހަދަމުންނެވެ.


FIFA Ranking gai Raajje ah kuri erumeh - vNews.mv\nބަންގްލަދޭޝް އާއި ދެކޮޅަށް މިމަހު ކުޅުނު މެޗުގައި ނެގި ގައުމީ ސްކޮޑާއި އޮފިޝަލުން- ފޮޓޯ:- އެފްއޭއެމް\nފީފާ ރޭންކިންގައި ރާއްޖެއަށް ކުރިއެރުމެއް\nއައްފާން މުހައްމަދު 31 March 2022, 22:38\nދުނިޔޭގެ ފުޓުބޯޅައިގެ މައި ޖަމުއިއްޔާ ފީފާ އިން މަހަކު އެއްފަހަރު ނެރޭ، ފުޓުބޯޅައިގެ ދުނިޔޭގެ ރޭންކިންގައި ދިވެހިރާއްޖެއަށް ކުރިއެރުން ލިބިއްޖެއެވެ.\nފެބްރުއަރީ މަހު ފީފާއިން އާންމުކުރި ރޭންކިންގައި ރާއްޖެއަށް ލިބިފައިވަނީ 157 ވަނައެވެ.\nރާއްޖޭގެ ސީނިއަރ ގައުމީ ޓީމުން މިދިޔަ ދުވަސްކޮޅުގެ ތެރޭގައި ކުޅެފައިވަނީ އެންމެ މެޗެކެވެ. އެއީ މިމަހު ގަލޮޅު ރަސްމީ ފުޓުބޯޅަ ދަނޑުގައި ބަންގްލަދޭޝް އާއި ދެކޮޅަށް ކުޅުނު އެކުވެރިކަމުގެ މެޗެވެ. މިމެޗަކީ ފީފާގެ ކަލަންޑަރުގެ ތާރީހެއްގައި ކުޅެފައިވާ އެކުވެރިކަމުގެ މެޗެކެވެ. މިމެޗުން ރާއްޖެއިން ވަނީ 0-2 އިން ބަންގްލަދޭޝްގެ މައްޗަށް ކުރިހޯދާފައެވެ.\nމާޗު މަހަށް ފީފާ އިން އިއުލާންކުރި ރޭންކިންގައި ރާއްޖެއަށް ވަނީ 156 ވަނަ ލިބިފައެވެ. މިއީ ފެބްރުއަރީ މަހާއި އަޅާ ބަލާއިރު އެއް ދަރަޖައިގެ ކުރިއެރުމެކެވެ. މިއާއެކު ރާއްޖެ އޮތީ ސައުތު އޭޝިއާ ސަރަހައްދުގައި ރޭންކިންގެ ތިންވަނައިގައެވެ. އަދި އޭޝިއާ ސަރަހައްދަށް ބަލާނަމަ މިއީ 31 ވަނައެވެ.\nރާއްޖެއަށް ރޭންކިންގައި ކުރިއެރުން ލިބުނުއިރު، ސައުތު އޭޝިއާ ސަރަހައްދުގެ އެއްވަނައިގައި އޮތް އިންޑިއާ ވަނީ ދެ ދަރަޖަ ފަހަތަށް ޖެހިފައެވެ. ފެބްރުއަރީ މަހު ފީފާއިން އިއުލާންކުރި ރޭންކިންގައި އިންޑިއާ އަށް 104 ވަނަ ލިބުނު ނަމަވެސް މިހާރު އިންޑިއާ އޮތީ 106 ވަނައިގައެވެ. ސައުތު އޭޝިއާ ސަރަހައްދުގައި އިންޑިއާ އަށް އެއްވަނަ ލިބޭއިރު އޭޝިއާ ސަރަހައްދުގައި އިންޑިއާ އަށް ލިބެނީ 19 ވަނައެވެ.\nމި ސަރަހައްދުގެ ދެވަނައިގައި އަފްޤާނިސްޠާން އޮތީ ދުނިޔޭގެ ރޭންކިންގެ 150 ވަނަ އާއިއެކުއެވެ. އަފްޤާނިސްޠާނަކީ އޭޝިއާ ސަރަހައްދުގެ 27 ވަނައެވެ.\nސައުތު އޭޝިއާ ސަރަހައްދުގެ ހަތަރުވަނައިގައި އޮތީ ރޭންކިންގެ 168 ވަނައިގައި އޮތް ނޭޕާލް އެވެ. ނޭޕާލް އަކީ އޭޝިއާ ސަރަހައްދުގެ 35 ވަނައެވެ. ފަސްވަނައިގައި އޮތް ބޫޓާނަށް ވޯލްޑް ރޭންކިންގައި 187 ވަނަ ލިބޭއިރު މިމަހު ކުޅުނު އެކުވެރިކަމުގެ މެޗުގައި ރާއްޖެ އަތުން ބަލިވި ބަންގްލަދޭޝް އަށް ވޯލްޑް ރޭންކިންގައި ލިބެނީ 188 ވަނައެވެ. މިއީ ސައުތު އޭޝިއާ ސަރަހައްދުގެ ހަވަނައެވެ. އަދި ބަންގްލަދޭޝްގެ ފަހަތުން މި ސަރަހައްދުގެ ހަތްވަނަ ލިބެނީ ފީފާގެ ސަސްޕެންޝަނެއްގައި އޮތް ޕާކިސްތާނަށެވެ. ޕާކިސްތާނަށް ވޯލްޑް ރޭންކިންގައި ލިބެނީ 197 ވަނައެވެ. މި ސަރަހައްދުގެ 8 ވަނައިގައި އޮތީ ސްރީ ލަންކާއެވެ. ސްރީ ލަންކާއަށް ލިބެނީ ވޯލްޑް ރޭންކިންގެ 205 ވަނައެވެ. މިއީ އޭޝިއާ ސަރަހައްދަށް ބަލާނަމަ ފުލުން ދެވަނައެވެ.\nއޭޝިއާ ބައްރުގައި ރޭންކިންގެ ފުލުގައި އޮތީ ގުއާމް އެވެ.


Anehkkaaves Gang Staraku Salman Khan Maraalaanekamuge Inzaaru Dheefi - Vaguthu\nއަނެއްކާވެސް ގޭންގް ސްޓާރަކު ސަލްމާން ޚާން މަރާލާނެކަމުގެ އިންޒާރު ދީފި\nބޮލީވުޑްގެ ބަތަލް ސަލްމާން ޚާންއަށް މަރުގެ އިންޒާރުތައް ލިބޭތީ އޭނާގެ ސެކިޔުރިޓީ ވަރުގަދަކޮށްފިއެވެ.\nއިންޑިއާގެ ރިޕޯޓްތައް ބުނާގޮތުގައި، ފުލުހުންގެ ސްޕެޝަލް ޓާސްކް ފޯސްއަށް ލިބުނު މައުލޫމާތަކަށް ބިނާކޮށް ސަލްމާން ޚާންގެ ސެކިޔުރިޓީ ވަރުގަދަކޮށްފައިވާއިރު، މިފަހަރުވެސް ސަލްމާން މަރާލާނެ ކަމުގެ އިންޒާރު ދީފައި ވަނީ ގޭންގް ސްޓާރެއްގެ ފަރާތުންނެވެ.\nގޭންގް ސްޓަރ ސަމްޕަތް ނެހްރާގެ ފަރާތުން ސަލްމާންއަށް މަރުގެ އިންޒާރު ދިންއިރު، ދާދިފަހުން ހަރިޔަނާ ފުލުހުން ވަނީ އޭނާ ހައްޔަރުކޮށްފައެވެ.\nސަލްމާން ޙާން އަށް ލިބުނު މަރުގެ އިންޒާރާއެކު އޭނާ ދިރިއުޅޭ އެޕާޓްމެންޓް ކައިރީގައި ފުލުހުން ހަރަކާތްތެރިވަމުން ދެއެވެ. އަދި އޭނާ ޝޫޓީންގއަށް ދާއިރުވެސް، ސެކިޔުރިޓީންގެ ގޮތުގައިވެސް ފުލުހުން ހަރަކާތްތެރިވަމުން އަންނަކަމަށް ރިޕޯޓްތައް ބުނެއެވެ.\nސަލްމާންއަށް އިންޒާރު ދީފައި ވަނީ ރަޖަސްތާނުގެ ގޭންގއަކުންނެވެ. މިހާރު ސަލްމާން ކައިރީގައި އިތުރު ދެ ބޮޑީގާޑުންވެސް ހަރަކާތްތެރިވާނެ ކަމަށް އޮފިޝަލުން ބުނެއެވެ.\nމިއީ ސަލްމާން އަށް މަރުގެ އިންޒާރު ލިބުނު ފުރަތަމަ ފަހަރެއް ނޫނެވެ. މީގެ ދުވަސްކޮޅެއް ކުރިން ޕަންޖާބުގެ ގޭންގްސްޓާ ލޯރެންސް ވިޝްނޯއީވެސް ވަނީ ސަލްމާން ޚާނަށް މަރުގެ އިންޒާރު ދީފައެވެ. އެފަހަރުވެސް ސަލްމާންއަށް މަރުގެ އިންޒާރު ދިނުމާއެކު، ފުލުހުން ވަނީ އޭނާގެ ސެކިރުރިޓީ ވަރަށް ވަރުގަދަކޮށްފައެވެ.\nސަލްމާން ކައިވެނި ނުކޮށް ހުންނަ ސަބަބު ހާމަކޮށްފި


ނަންބަރު: (IUL) 410-P/410/2016/52\nޕަބްލިޝްކުރި ތާރީޚް: 03 އޮކްޓޫބަރު 2016\nސުންގަޑި: 18 އޮކްޓޫބަރު 2016 1400\nޕިކަޕެއް ގަނެދީ، އެ ޕިކަޕް މި ރަށުގެނެސް ދޭނެ ފަރާތެއް ހޯދުމަށް\nމި އިދާރާއަށް ޕިކަޕެއް ހޯދުމާބެހޭ:\nމި އިދާރާއަށް 1.5 ޓަންގެ އައު ޕިކަޕެއް ގަނެދީ، އެ ޕިކަޕް މި ރަށު (ގއ.ދާންދޫ) ގެ ޖެޓީއާ ހަމައަށް ގެނެސްދޭނެ ފަރާތެއް ހޯދުމަށް ކުރި މި އިދާރާގެ ނަންބަރު (IUL)410/410/2016/32 (12 ޖުލައި 2016) އިޢުލާން ބާޠިލުކޮށް، އަލުން އެ ފުރުޞަތު ހުޅުވާލަމެވެ.\nވީމާ، މި މަސައްކަތް ކުރުމަށް ޝައުޤުވެރިވާ ފަރާތްތަކުން 2016 އޮކްޓޫބަރު 18 ވަނަ ދުވަހުގެ 14:00 ގެ ކުރިން ޕްރޮޕޯޒަލް/ކޯޓޭޝަން ހުށަހެޅުއްވުން އެދެމެވެ. އަދި ޕްރޮޕޯޒަލް/ކޯޓޭޝަން ހުށަހަޅާ ފަރާތްތަކުން ތިރީގައި މި ދަންނަވާ މަޢުލޫމާތުތައް ޕްރޮޕޯޒަލްގައި ހިމަނަން ވާނެއެވެ.\n- ޕްރޮޕޯޒަލް ހުށަހަޅާ ފަރާތުގެ ފުރިހަމަ މަޢުލޫމާތު (ނަމާއި އެޑްރެސް، ގުޅޭނެ ފޯން ނަންބަރު، އީމެއިލް އެޑްރެސް، ފެކްސް ނަންބަރު)\n- ޕިކަޕްގެ ކުލަ ފޮޓޯ ދެ އަރިމަތިންނާއި ކުރިމަތިން އަދި ފަހަތުން\n- ޕިކަޕްގެ ބްރޭންޑާއި އިންޖީނުގެ ބްރޭންޑް އަދި ސްޕެސިފިކޭޝަން\n- ޕިކަޕްގެ ވޮރެންޓީ ޕީރިއަޑެއް ވާނަމަ އެކަން\n- ރޯޑްވާދިނަސް ހެދުމަށް ބޭނުންވާ އެންމެހައި ޑޮކިއުމަންޓާއި ރޯޑްވާދިނަސް ހަދައިދިނުމާއި، ޕިކަޕް ރަޖިސްޓަރީ ކުރުމާއި، ރަޖިސްޓްރީ ކުރުމަށް ހިނގާ ޚަރަދުގެ ތަފުސީލު\nމި އިދާރާއިން ބަލާނެ ކަންތައްތައް\n- އިކޮނޮމިކް ޑިވިލޮޕްމެންޓުގައި ރަޖިސްޓަރީވެގެން ގަވާއިދުން ހިންގާ ކުންފުންޏެއްތޯ\n- ހުށަހަޅާ އަންދާސީހިސާބު 30 ދުވަހުގެ ކުރިން ކެންސަލްކޮށްގެން ނުވާނެއެވެ.\n- އަގު ހުށަހަޅާފައި ހުންނަންވާނީ ދިވެހިރުފިޔާއިންނެވެ.\n- އަންދާސީހިސާބުގެ ޕްރޮޕޯޒަލް ހުށަހަޅަންވާނީ ދިވެހިބަހުންނެވެ.\n- ރޯޑްވާދިނަސް ހެދުމަށް ބޭނުންވާ އެންމެހައި ޑޮކިއުމަންޓާއި ރޯޑްވާދިނަސް ހަދައި ދިނުމާއި، ޕިކަޕް ރަޖިސްޓަރީ ކުރުމާއި، ރަޖިސްޓަރީ ކުރުމަށް ހިނގާ ޚަރަދުގެ ތަފުސީލު\n- ޕިކަޕް ގަންނަން ހިނގާނެ ޚަރަދާއި އިމްޕޯޓް ޑިއުޓީއާއި ކްލެއަރެންސް ފަދަ ޚަރަދުތައް\n- މި އިދާރާގެ ނަމުގައި ޕިކަޕް ރަޖިސްޓްރީކޮށް ނިންމުމަށްފަހު ގއ.ދާންދޫ،ޖެޓީއަށް ގެނެސް ދެވޭނެ އަގު\nމަތީގައި ދެންނެވިފައިވާ އުސޫލާ ޚިލާފަށް އަގު ހުށަހަޅުއްވާ ފަރާތްތަކުގެ އަންދާސީހިސާބު ބާޠިލު ކުރެވޭނެ ކަމުގައި ދަންނަވަމެވެ.\n- ބިޑް އިވެލުއޭޓް ކުރާނީ މި ކައުންސިލުގެ އިދާރާއިން ކަނޑައަޅާ ބިޑް އިވެލުއޭޝަން ކޮމިޓީއަކުންނެވެ.\n- ބިޑް އިވެލުއޭޝަން ކޮމިޓީން އަންދާސީހިސާބުތައް އިވެލުއޭޓްކުރުމަށްފަހު، އަންދާސީހިސާބު ކާމިޔާބު ކުރެވުނު ފަރާތަށާއި ނުކުރެވުނު ފަރާތްތަކަށް އަންގައިދެވޭނެއެވެ.\n- ބިޑް އިވެލުއޭޝަނާ ގުޅިގެން ބިޑް ކަނޑާތާ5ދުވަހުގެ ތެރޭގައި، އެއްވެސް ޝަކުވާއެއް އޮތްނަމަ، މި ކައުންސިލުގެ އިދާރާއަށް ސިޓީއަކުން ހުށަހެޅުމުން އެފަރާތަކަށް ޖަވާބުދެވޭނެއެވެ.\n- މަސައްކަތުގެ ޖުމްލަ އަގަށް (މަސައްކަތުގެ އަގާއި ތަކެތީގެ އަގަށް) ދޭ މާކްސް\n- މާކްސް ދެވޭނީ ހުށަހަޅާފައިވާ އަގުތަކާއި، މި އިދާރާއިން އަންދާޒާކުރާ އަގާއި އަޅައި ބަލާއިރު އެންމެ އެކަށީގެންވާ ކަމަށް މި އިދާރާގެ ބިޑް އިވެލުއޭޝަނުން ފާސްވާ އަގަކީ ބެންޗްމާކެއް ކަމުގައި ބަލައިގެން ކްރައިޓީރިއާއަށް އެލޮކޭޓް ކުރެވިފައިވާ % ހުރިހާ އަގުތަކެއްގެ މެދުގައި ބަހާލައިގެންނެވެ.\n- މިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ މި އިދާރާގެ ބިޑް އިވެލުއޭޝަނުން ބެންޗްމާކްގެ ގޮތުގައި ކަނޑައަޅާ އަގު ހުށަހަޅާ ފަރާތަކަށެވެ.\n- ޕިކަޕް ރާއްޖެ ގެނެސް ގަނެވިއްކައި، މަރާމާތުކޮށް، ރޯޑްވާދިނަސް ހެދުމުގެ މަސައްކަތުގައި ހޭދަވި މުއްދަތާއި އަދި ކުރެވިފައިވާ މަސައްކަތުގެ މިންވަރު\n- މާކްސް ދެވޭނީ މި އިދާރާގެ ބިޑް އިވެލުއޭޝަނުން ފާސްވާ ފަރާތްތަކުން ހުށަހަޅާ މަސައްކަތުގެ ތަޖުރިބާއިން ހޭދަވި މުއްދަތާއި އަދި ކުރެވިފައިވާ މަސައްކަތުގެ މިންވަރާއި އަޅައި ބަލައި މި އިދާރާގެ ބިޑް އިވެލުއޭޝަނުން ފާސްވާ އެންމެ ތަޖުރިބާ ރަނގަޅު ފަރާތަކީ ބެންޗްމާކެއް ކަމުގައި ބަލައިގެން ހުރިހާ ފަރާތެއްގެ މެދުގައި ލިބޭ % އެއް\n- މިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ މި އިދާރާގެ ބިޑް އިވެލުއޭޝަނުން ބެންޗްމާކްގެ ގޮތުގައި ކަނޑައަޅާ ފަރާތަކަށެވެ.\n- މަސައްކަތް ކުރުމަށް ހުށަހަޅާ މުއްދަތަށް ދެވޭ މާކްސް\n- މާކްސް ދެވޭނީ މި އިދާރާގެ ބިޑް އިވެލުއޭޝަނުން ފާސްވާ ފަރާތްތަކުން މަސައްކަތް ކުރުމަށް ހުށަހަޅާ އެންމެ ކުރު މުއްދަތަކީ ބެންޗްމާކެއް ކަމުގައި ބަލައިގެން ހުރިހާ މުއްދަތެއްގެ މެދުގައި ލިބޭ % އެއް\n- މިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ އެންމެ ކުރު މުއްދަތު ހުށަހެޅި ފަރާތަށް\nއަންދާސީހިސާބު ހުށަހެޅުމާއި ބަލައިގަތުން\n- އަންދާސީހިސާބުގެ ޕްރޮޕޯޒަލް މި އިދާރާގެ ނަންބަރު: 6820026 ފެކްސަށް ފެކްސްކޮށް ދެއްވުން އެދެމެވެ. އަދި މީގެ އިތުރުން [email protected] އަށް މެއިލް ކުރެވިދާނެއެވެ. އަދި ފެކްސްކުރާ ފަރާތްތަކާއި އީމެއިލް ކުރާ ފަރާތްތަކުން މި އިދާރާގެ ނަންބަރު 6820126 އަށް ފޯނުކޮށް އެކަން ކަށަވަރުކުރަން ވާނެއެވެ. މި ގޮތުން ކުރެވޭ ފެކްސް އާއި އީމެއިލް ފަދަ ތަކެތި ބަލައިގަނެވޭނެ އެންމެ ފަހު ގަޑިއަކީ 2016 އޮކްޓޫބަރު 18 ވަނަ ދުވަހުގެ 14:00ގެ ކުރިންނެވެ.\nވީމާ، މި ކަމާ ގުޅިގެން އަންދާސީހިސާބުގެ ޕްރޮޕޯޒަލް ހުށަހަޅާ ފަރާތްތަކުގެ ތެރެއިން މި މަސައްކަތް ކުރުމަށް ހަވާލު ކުރެވޭނީ ތިރީގައި މިދަންނަވާ ގޮތުގެ މަތިން އެންމެ ގިނަ ޕޮއިންޓް ލިބޭ ފަރާތަށެވެ.\n26 ޛުލްޙިއްޖާ 1437


Ihavandhoo Ferry terminalge bingaa alhaifi - Ihavandhoo\nJun 01, 2021 10:32\nއިހަވަންދޫ ފެރީ ޓާމިނަލްގެ ބިންގާ އަޅައި އަމަލީ މަސައްކަތް ރަސްމީކޮށް ފަށައިފި\nއިހަވަންދޫ ކައުންސިލްގެ ރައީސް އަދި އިހަވަންދޫ ދާއިރާގެ މެމްބަރ ފެރީ ޓާމިނަލް ގެ މަސައްކަތް ރަސްމީކޮށް ފައްޓަވާ ދެއްވަނީ. ފޮޓޯ: ޢަބުދުﷲ އިރުޝާން\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ހއ. އިހަވަންދޫ ފެރީ ޓާރމިނަލް ބިންގާ އަޅައި އަމަލީ މަސައްކަތް ރަސްމީކޮށް މިއަދު ފަށައިފިއެވެ.\nއިއްޔަ ހަވީރު ބަނދަރު ސަރަހައްދުގައި ބޭއްވި ރަސްމިއްޔާތުގައި އިހަވަންދޫ ދާއިރާގެ މެމްބަރު މުޙައްމަދު ޝިފާޢު އާއި އިހަވަންދޫ ކައުންސިލްގެރައީސް އަޙްމަދު ޞަބާހު އަދި ކައުންސިލް މެމްބަރުންގެ އިތުރުން މުވައްސަސާތަކުގެ ވެރިން ބައިވެރިވެލެއްވިއެވެ. ފެރީ ޓާމިނަލް ގެ މަސައްކަތް ރަސްމީކޮށް ފައްޓަވާ ދެއްވީ މިދެބޭފުޅުންނެވެ.\nމި ޓަރމިނަލަކީ ދިވެހިރާއްޖެ ހައި ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް މަޝްރޫޢުގެ ފުރަތަމަފިޔަވަހީގެ ދަށުން ހަދާ ޓާމިނަލެކެވެ.\nހއ. އިހަވަންދޫ އަކީ މިސަރަހައްދުގެ އެކި ރަށްތަކުން ގިނަޢަދަދެއްގެ ރައްޔިތުން ޒިޔާރަތްކުރާ ރަށެކެވެ. މިރަސްމިއްޔާތުގައި ވާހަކަ ދައްކަވަމުން އިހަވަންދޫ ކައުންސިލްގެ ރައީސް ވިދާޅުވީ، މިޓާމިނަލް އަކީ އިހަވަންދޫ އާއި ކައިރި ރަށްތަކުގެ ރައްޔިތުންނަށް ލިބޭނެ ވަރަށް ބޮޑު ފަސޭހައަކަށް ވެގެން ދާނެކަމަކަށެވެ.\nމި ނިޒާމް ފަރުމާކޮށްފައިވަނީ ރާއްޖޭގެ އެއްރަށުން އަނެއް ރަށަށް ކަނޑުދަތުރުކުރުމުގައި މިހާރު ބޭނުން ކުރަމުންދާ ފެރީގެ ނިޒާމްގައި ހުރި މައްސަލަތައް ބަލައި،އެކަންކަމަށް ހައްލު ލިބޭނެ އައު ނިޒާމެއްގެ ގޮތުގައި ކަމަށް އެމްޓީސީސީއިން ބުނެއެވެ.\nމިރަސްމިއްޔާތުގައި ވާހަކަފުޅު ދައްކަވަމުން އިހަވަންދޫ ދާއިރާގެ މެމްބަރު މުޙައްމަދު ޝިފާޢު ވިދާޅުވީ އިހަވަންދޫ ވެގެން ދާނީ އިހަވަންދިއްޕޮޅުގެ އެހެނިހެން ރަށްތަކުގެ ފެރީތައް ގުޅުވާލަދޭ މައި ފެރީ ޓާމިނަލް އޮންނަ ރަށަށް ކަމަށެވެ. މިގޮތުން ކައިރި ރަށްތަކުން ފެރީ ގައި ފުރަތަމަ ސަރަހައްދީ ފެރީ މެދުވެރިކޮށް އިހަވަންދޫ އަށް އަންނާނެ ކަމަށާއި އިހަވަންދޫން މައި ފެރީއަށް އަރައިގެން ދެން ދަތުރު ކުރާނީ ހއ. ދިއްދޫ އަށް ކަމަށް މެމްބަރު ވިދާޅުވިއެވެ.\nއިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކްގެ ނިޒާމްގައި ބޭނުންކުރާނެ ފެރީތަކަކީ ސީދާ އެކަމަށް ހާއްސަކޮށްގެން ފަރުމާކޮށް އަލަށް ބަންނަ ފެރީތަކެކެވެ. އަދި ހާއްސަ އެހީއަށް ބޭނުންވާ ފަރާތްތަކަށް ހާއްސައިންތިޒާމްތަކެއް މިފެރީތަކުގައި ޤާއިމްކުރެވޭނެ ކަމަށް އެމްޓީސީސީން ބުނެއެވެ.


REPORT| Aamal: Kuda Iru Thauleemee Dhaairaa Ah Hiy Jehi, Mihaaru Emme Uhuga! - Vaguthu\n2 ދުވަސް ކުރިން ( ޖޫން 1, 2021 )\nތައުލީމީ ދާއިރާ އަށް އަގު ނުކުރެވޭ ވަރުގެ ހިދުމަތްތަކެއް ކުރެއްވި ޑރ. އާމާލް އަލީ އެންމެ ފުރަތަމަ ފެއްޓެވީ ދަރިވަރުންނަށް ޓިއުޝަން ދެއްވުމުގެ މަސައްކަތެވެ. އެ މަސައްކަތުގެ ތެރޭގައި އުޅުއްވުމަށް ފަހު، ޓީޗަރަކަށް ވެވަޑައިގަތެވެ. އޭގެ ފަހުގައި ޕްރިންސިޕަލްއެއްގެ ގޮތުގައި ވެސް ހިދުމަތް ކުރެއްވިއެވެ. ހިތްވަރާއި ޖޯޝުގައި ކުރެއްވި މަސައްކަތުގެ ސަބަބުން އާމާލް ވަނީ ތައުލީމީ ދާއިރާގެ އެންމެ މަތީ ހަރުފަތް ގިރާ ކުރައްވައިފައެވެ.\nކުރީގެ ރައީސް މުހައްމަދު ވަހީދުގެ ވެރިކަމުގައި ޖެންޑާ މިނިސްޓަރުކަން ކުރެއްވި އަދި ތައުލީމީ ދާއިރާގައި ފާހަގަކޮށްލެވޭ އާމާލް ތައުލީމީ ދާއިރާ އަށް ޝައުގުވެރިކަން އުފެދުނީ އުމުރުން އެންމެ 14 އަހަރުއެވެ. އޭރު އާމާލް ކިޔަވަމުން ގެންދެވީ އަމީނިއްޔާ ސްކޫލްގެ ގްރޭޑް 8 ގައެވެ. އެ އުމުރުގައި ޓިއުޝަން ދިނުމުގެ މަސައްކަތް ފެއްޓެވިއެވެ. އުނގަންނަވައި ދެއްވުމުގެ ހުރި ޝައުގުވެރިކަމެއްގެ ބޮޑުކަމުން ދެ ކުއްޖެއް ގެއަށް ގެނެސްގެން ޓިއުޝަން ނަގައި ދެއްވިއެވެ. އެއަށްފަހު ތަންކޮޅެއް ގިނަ ކުދިންނާއެކު ގ. އާންމުލީގޭގައި ކުރިޔަށް ގެންދިޔަ ޓިއުޝަން ސެންޓަރަށް ވަޑައިގެން އިނގިރޭސި މާއްދާ ކިޔަވައި ދެއްވިއެވެ. އާމާލް ވިދާޅުވީ ގިނަ ކުދިންތަކަކަށް ކިޔަވައި ދޭން ޖެހުމުން ވެސް އެއްވެސް ވަރަކަށް ޖެހިލުން ނުވި ކަމަށެވެ. އަދި ކުރާހިތްވާ ކަމަކަށް ވުމުން ވަރަށް އެކަމާ ގަޔާވެގެން، އެ މަސައްކަތް ކުރެވުނު ކަމަށް އޭނާ ވިދާޅުވިއެވެ.\nޑރ. އާމާލް "ވަގުތު" އަށް ދިން އިންޓަވިއުގެ ތެރެއިން -- ވަގުތު އިމޭޖެސް: އިބްރާހިމް ޝާބިލް\nނޮވެމްބަރު 1979 ގައި އޯލެވެލް އިމްތިހާން ހަދަން ޖެހުނު ކަމުގައިވީ ނަމަވެސް ސިލަބަސް ކަވަރު ނުކުރެވުމުގެ ސަބަބުން އާމާލްއާއެކު ކިޔަވަމުން ދިޔަ ބެޗްގެ ދަރިވަރުންނަށް އޯލެވެލް އިމްތިހާނުގައި ބައިވެރިވެވޭ ގޮތްވީ ޖެހިގެން އައި އަހަރުއެވެ. އޯލެވެލް އިމްތިހާނު ނިމުނު އިރު އާމާލް ގެންދެވީ އަމިއްނިއްޔާ ސްކޫލްގެ ޕްރައިމެރީ ގްރޭޑަކަށް ކިޔަވައި ދެމުންނެވެ. އެއީ އެ ގްރޭޑްއާ ހަވާލުވެ ހުންނެވި ޓީޗަރު ބަނޑު ބޮޑުވެ، ބަލިކޮށް އުޅުމުގެ ސަބަބުން ގިނަ ގަޑިތައް ނުނެގި ދާތީ އެވެ.\nއޯލެވެލް އިމްތިހާން ނިމުމާއެކު އެދުވަހު އެޑިއުކޭޝަން މިނިސްޓްރީން އާމާލްއާއެކު ކިޔަވަމުން ދިޔަ ފަސް ކުއްޖެއް އެ އިދާރާއަށް ހާޒިރުކޮށް، އަމީނިއްޔާ ސްކޫލްގެ އެސިސްޓެންޓް ޓީޗަރު ކަމުގެ ވަޒީފާ ދިނެވެ. އަދި އެ ހުށަހެޅުން ގަބޫލްކޮށް ދަށް ގްރޭޑްތަކުގެ ކުދިންނަށް ކިޔަވައިދެމުން ގްރޭޑް 11 ގައި ކިޔަވަމުން ގެންދެވި ކަމަށް އާމާލް ވިދާޅުވިއެވެ.. ނަމަވެސް ޒަވާޖީ ހަޔާތެއްފެށުމާއެކު ގްރޭޑް 11 އިން ވަކިވާން ޖެހުނުކަން ފާހަގަކުރެއްވިއެވެ.\nޕްރައިމަރީ ޓީޗިންގް ކޯސް ފެށެންދެން އަމީނިއްޔާ ސްކޫލްގައި ކިޔަވައިދެމުން ގެންދިޔައެވެ. އެ ކޯސް ފުރިހަމަ ކުރުމަށްފަހު އަނެއްކާވެސް އެނބުރި އަމީނިއްޔާއަށް ވަޑައިގެން އުނގަންނަވައި ދިނުމުގެ މަސައްކަތް ފެއްޓެވިއެވެ. އެހެން އުޅުއްވުމުގެ ތެރޭގައި ސެޓްފިކެޓް ފޯ އެޑިއުކޭޝަން ކިޔާ ކޯހެއް ހަދަން ސިންގަޕޫރަށް ވަޑައިގަތުމުގެ ފުރުސަތު ލިބުނެވެ. އެ ކޯސް ފުރިހަމަ ކުރެއްވުމަށް ފަހު އަނެއްކާވެސް އެނބުރި ވަޑައިގެން އަމީނިއްޔާގެ ޓީޗަރަކަށް މަސައްކަތް ކުރަން ފެއްޓެވިއެވެ.\nޓީޗަރަކުން ސުޕަވައިޒަރަކަށް މަގާމުގެ ކުރިއެރުން ކުޑަ ދުވަސްކޮޅެއްގެ ތެރޭގައި ލިބިވަޑައިގަތެވެ. އަދި އެޑިއުކޭޝަން ދާއިރާއިން ޑިގްރީއަށް ކިޔަވަން ދާން ސްކޯލާޝިޕެއް ލިބުމުން ކިޔަވާ ވިދާޅުވުމަށްފަހު އެނބުރި ވަޑައިގަތުމާ އެކު އަމީނިއްޔާ ސްކޫލްގެ އެސިސްޓެންޓް ޕްރިންސިޕަލް ކަމުގެ މަގާމް ލިބިވަޑައިގަތެވެ. އަނެއްކާވެސް ލިބުނު ފުރުސަތެއްގައި މާސްޓާސްއަށް ކިޔަވާ ވިދާޅުވާން އިނގިރޭސި ވިލާތަށް ފުރާވަޑައިގަތެވެ. މާސްޓާސް ހެއްދެވީ ސްކޫލް އިފެކްޓިވްނެސް ސްކޫލް އިމްޕްރޫޓްއިންނެވެ. މާސްޓާސް ނިންމެވުމަށް ފަހު ޕީއެޗްޑީއަށް ކިޔަވާ ވިދާޅުވާންވެސް ފެއްޓެވިއެވެ. ނަމަވެސް ކޯސް އެއްކޮށް ފުރިހަމަ ނުކޮށް އެނބުރި ރާއްޖެ ވަޑައިގެން އަމީނިއްޔާ ސްކޫލްގެ ހިންގުމާ ހަވާލުވެ ވަޑައިގެންނެވިއެވެ.\nޕްރިންސްޕަލް ކަމުގައި ހަތަރު އަހަރު ހޭދަކުރެއްވުމަށްފަހު ޕީއެޗްޑީ ނިންމެވުމަށް ފަހު އަނެއްކާވެސް އިނގިރޭސި ވިލާތަށް ވަޑައިގެންނެވިއެވެ. ދެ އަހަރާއި ބައިގެ ތެރޭގައި އެޑިއުކޭޝަން ދާއިރާއިން ޕީއެޗްޑީ ހާސިލްކުރެއްވިއެވެ.\nޑރ. ރޭޓަށް ކިޔަވައި ވިދާޅުވުމަށްފަހު އެނބުރި ރާއްޖެ ވަޑައިގެން އެޑިއުކޭޝަން މިނިސްޓްރީގެ އެކްސިކިއުޓިވް ޑިރެކްޓަރު ކަމުގެ މަގާމް އަދާ ކުރައްވަން ފެއްޓެވެވިއެވެ. އެ މަގާމުގައި ހުންނަވަނިކޮށް 2007 ވަނަ އަހަރުގެ ޖޫން މަހުގެ ފަހުކޮޅު މަޖީދިއްޔާ ސުކޫލްގެ މެނޭޖްމަންޓް ކަމުނުގޮސްގެން ބެލެނެވެރިން ޝަކުވާކުރުމުން މަޖީދިއްޔާ ސުކޫލް ހިންގުން ވަގުތީ ގޮތުން އާމާލްއާ ހަވާލު ކުރެވުނެވެ. މަޖީދިއްޔާ އާއި ހަވާލުވެގެން އަހަރެއްހާ ދުވަހު ހުރުމަށްފަހު އެޑިއުކޭޝަން މިނިސްޓްރީގެ ޕާމެނެންޓް ސެކެޓްރީ ކަމުގެ މަގާމް4އަހަރު ވަންދެން ފުރުއްވިއެވެ. އަދި ލިބުނު ފުރުސަތެއްގައި އެމެރިކާއަށް ވަޑައިގެން ހަމްފްރީ ފެލޯޝިޕް ޕްރޮގްރާމެއް ފުރިހަމަ ކުރެއްވިއެވެ. އެ ޕްރޮގްރާމް ފުރިހަމަ ކުރެއްވުމަށްފަހު އެނބުރި ރާއްޖެ ވަޑައިގެންނެވުމާއި އެކު ރައީސް ވަހީދުގެ ކެނބިނެޓުގެ ވަޒީރުކަމަށް އިސްކުރެވުނެވެ. ޖެންޑާ މިނިސްޓަރުކަން 09 ޖުލައި 2013 އިން 21 ނޮވެމްބަރ2013 އަށް ކުރެއްވިއެވެ. އާމާލް މިހާރު ގެންދަވަނީ ދިވެހި ރާއްޖޭގެ ގައުމީ ޔުނިވާސިޓީގެ އެކްސެކިއުޓިވް ލައިބްރޭރިއަންގެ މަގާމު އަދާކުރައްވަމުންނެވެ.\n"އަޅުގަނޑު ގަބޫލުކުރާ ގޮތުގައި 900 އެއްހާ ދަރިވަރުން ގެންގުޅުނު އިރު އެ ކުދިންގެ ނަތީޖާ ހިފަހައްޓާލުމަކީ ވަރަށް ބުރަކަމެއް. އަމީނިއްޔާއަކީ ރާއްޖޭގެ އެންމެ މޮޅު ދަރިވަރުން ނިކުންނަ ސްކޫލަސް ހެދުމަށްޓަކައި އަޅުގަނޑު ގިނަ މަސައްކަތްތަކެއް ކުރިން. ޔޫ ސެޓް ގެންނަމުން ދިޔަ ދަރިވަރުން ދަސްވަރުން ބާކީ ނުކުރުމަށް ދަސްވާރާއި ބީޓެކް ފަދަ ވޮލެންޓްރީ މާއްދާތައް އުފެއްދިން. އަދި އެކުދިން ޝައުގުވެރިކަން ހުންނަ ދާއިރާއަކުން ކުރިއަށް ދިއުމުގެ މަގު ހުޅުވާލަދިނިން. މިއަދު ރާއްޖޭގެ ހުރިހާ ސްކޫލެއްގައި އެ ފުރުސަތު އެކުދުންނަށް އޮތީތީވެ އަޅުގަނޑު އުފާކުރަން. އަދި ހަމަ އެޔާއި އެކު އަޅުގަނޑު ޕްރިންސްޕަލް ކަމުގައި ހުންނެވިއިރު އަމީނިއްޔާގެ ނަތީޖާ ވަރަށް ބޮޑަށް ރަނަގަޅު ކުރެވިގެން ދިޔަދިޔުމަކީ މިއަދުވެސް ވަރަށް ހިތްހަމަ ޖެހުން ގެނުވައިދޭ ކަމެއް. ތައުލީމީ ހަޔާތުގެ އެންމެ އުފާވެރި ހަނދާންތައް ވަޅުލެވިފައި ވަނީ އަމީނިއްޔާގައި" އާމާލް ވިދާޅުވިއެވެ.\nއާމާލްގެ ހަޔާތުގެ ބޮޑު ބައެއް ހޭދަ ކުރައްވާފައި މިވަނީ ތައުލީމީ ދާއިރާގައެވެ. އުނގެނުމާއި އުނގަންނަވައި ދިނުމުގައެވެ. ތައުލީމީ ދާއިރާއިން ގައުމަށް އެތައް ގިނަ ހިދުމަތްތަކެއް ކޮށްދިނުމުގައެވެ. އާމާލް ވިދާޅުވީ ތައުލީމު އުގަންގަންނައި ދިނުމުގައި ކުރި މި ދިގު ދަތުރުގެ ތެރެއިން އެންމެ އުފާވެރި ދުވަސްތަކެއް ހޭދަކުރެވުނީ އަމީނިއްޔާގައި ކަމަށެވެ. އަދި ދަރިވަރުންގެ ފަރާތުން ލިބުނު ލޯތްބާއި އެއްބާރުލުމަކީ މިހާރުވެސް ހިތަށް ފިނިކަން ގެނެސްދޭ ފޮނި ހަނދާންތަކެއް ކަމަށް ވިދާޅުވިއެވެ.\nތައުލީމީ ދާއިރާއަށް ޝައުގުވެރިކަން ހުންނަ ދަރިވަރުންނަށް އާމާލް ވިދާޅުވީ "ޝައުގުވެރިކަމާއެކު، މަސައްކަތަށް ފަރުވާ ބަހައްޓައިގެން، ކުދިންނާއި ގުޅިގެން މަސައްކަތް ކުރާ ކޮންމެ މީހަކަށް ވެސް ކާމިޔާބު ލިބޭނެ ކަމަށެވެ. އަދި ކުދިންގެ ލޯތްބާއި އިހްތިރާމް ހޯދިއްޖެނަމަ ކުރިއަށް ދާން ފަސޭހަ ވާނެ ކަމަށް ވިދާޅުވިއެވެ.\nއާމާލް އަކީ ރާއްޖެ އުފެއްދި ހެޔޮލަފާ ދަރިއެއް. އާމާލް އަކީ އޭނާ ގެ އަމިއްލަފުޅު ކަންކަމަށް ވުރެ އެހެން މީހުންގެ ކަންކަމަށް އިސްކަން ދެއްވަވާ ބޭފުޅެއް. އާމާލް އަކީ ވަރަށް ރަނގަޅު ބޭފުޅެއް !\nޖޫން 1, 2021 15:22\nވަރަށް އެލީޓިސްޓު ބޭފުޅެއް ކަމަށް ތަޖުރިބާ ކުރެވުނީ މަށަށް\nޖޫން 1, 2021 19:52\nވަރަށް ހިތް ހެޔޮ ބޮޑާ ކަމެއްނތް ބޭފުޅެއްގެ ގޮތުގައި ފާހަގަވޭ\nޖޫން 1, 2021 20:09\nކަމަކަށް ފައިނަގަނީތޯ؟..ނޫސްތަކުން ފެނިލައި މީހުންގެ ސިކުނޑީގަ އިމޭޖް ހަރުކޮށްލަން. ގޯހެއްނޫން. މަސައްކަތް ކޮށްގެން ކާމިޔާބުވާނީ.\nޖޫން 1, 2021 23:35\nއާމާލް ތައުލީމީ ދާއިރާއައް ހިދުމަތް ކުރާހެން ކޮންމެސް ފިރިހެން ބޭފުޅަކަށްވެސް ހިދުމަތް ކުރައްވާނަމަ ކިހާ ރަންގަޅުވީސްތޯ؟\nޖޫން 2, 2021 09:00\nވ. އޯގާތެރި ދަރިވަރުން ދެކެވ. ބޮޑަށް ލޯ ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިބިފުޅުވާ މިސްއެއް. އަޅުގަނޑު ހުރިގެއިން ދެރަ މައްސަލައަކާއި ދިމާވެ ސްކޫލް ދޫކޮށް ރަށަށް ދާން ޖެހުމުން އާމީލްމިސް އެހީތެރިގޮތް މިއަދުވެސް ހަނދާންވޭ. ކިޔެވުމަށް ދެއްވިހިތްވަރާއި ވެދެއްވި ްްެްްެީްްެްްެީްްެްްެީްްެްްެްްެްްެީްްެްްެީްްެްްެީްއެހީ. އަމިއްލަ ފުޅު ގެކޮޅުގައި ހުރުމުގެ ފުރުޞަތު ދެއްވިގޮތް . ތަޢްލީމަށް އެކަމަނާގެ ހިތުގައި އޮތް ލޯބި ހާމަވީކަމެއް. ހިފެހެއްޓުމަށް ނެތް ލޯތްބާއި ޝުކުރު އާމާލްމިސްއަށް\nަެަެއެންމެ އުސް ...\nޖޫން 2, 2021 16:02\nމިހާރު ހުރި ހިސާބަށް ވުރެ އުހުގަ ހުރި މީހެއް. ޢެމްއެންޔޫ ގެ ލައިބްރޭރިއަން ކަން ކުރުމަށް ވުރެ ރަގަޅު ހިދުމަތެއް ގައުމަށް ކޮށްދެވިދާނެ ކަމުގައި ގަބޫލު ކުރަން.\nޢެހާ ހިއްވަރު ނެތަތީ ވަރަށް ދެރަ. ޢަބަދު ސަރުކާރު ވަޒީފާގައި އުޅޭހާ ޕޮޓެންޝަލް އެކަނިތޯ ހުރީ؟\nތައުލީމީ ދާއިރާ ހަލާކު ކުރާ އެކަކުތީ


Muslim gina gaumuthakah miadhu roadha\nބޮޑެތި އިސްލާމީ ގިނަ ގައުމުތަކަށް މިއަދަކީ މިހިނގާ 1440 ވަނަ އަހަރުގެ ރަމަޟާން މަހުގެ ފުރަތަމަ ދުވަހެވެ.\nރާއްޖޭއެކޭ އެއް ފަދައިން މިއަދު ރޯދަމަސް ފެށި ގައުމުތަކުގެ ތެރޭގައި މުސްލިމުންގެ އާބާދީ އެންމެ ބޮޑު ގައުމު ކަމަށްވާ އިންޑޮނޭޝިއާ ހިމެނުނު ނަމަވެސް، ދެވަނަ އަށް އެންމެ އާބާދީ ބޮޑު ޕާކިސްތާނުގައި ރޯދަ މަސް ފަށާނީ މާދަމާ، އަންގާރަ ދުވަހެވެ. އަވަށްޓެރި އިންޑިއާގެ އިތުރުން ބަންގްލަދޭޝްގައި ވެސް މިއަހަރު ރޯދަ ހިފަން ފަށާނީ ޕާކިސްތާނާއެކީގަ އެވެ.\nމީގެ އިތުރުން ހައްޖާއި އުމްރާގެ އަޅުކަން އަދާ ކުރުމުގައި އެ ގައުމެއްގެ ކަލަންޑަރަށް ތަބާވާން ޖެހޭ ސައުދީ އަރަބިއްޔާއަށް ވެސް މިއަދު ރޯދަކަމަށް ވަނީ އިއުލާނު ކޮށްފަ އެވެ. ސައުދީއާއެކު އިރާގު، މިސްރު އަދި ގަތަރު ފަދަ މެދުއިރުމަތީގެ ގައުމުތަކުގައި ވެސް މިއަދު ރޯދަ ހިފަން ވަނީ ފަށައިފަ އެވެ. އެ ސަރަހައްދުގައި ހިމެނޭ ގައުމުތަކުގެ ތެރެއިން އޮމާން ވަނީ މުލަ ރޯދަ އަންގާރަ ދުވަސް ކަމުގައި ކަނޑައަޅައިފަ އެވެ.\nއެމެރިކާ އަދި ޔޫރަޕުގެ ގައުމުތަކުގައި ދިރިއުޅޭ މުސްލިމުންނަށް ވެސް މިއަދަކީ ރޯދަ މަހުގެ ފުރަތަމަ ދުވަހެވެ. މުސްލިމުންގެ އާބާދީ ބޮޑު ނައިޖީރިއާއާއެކު އެފްރިކާ ބައްރުގެ ގިނަ މުސްލިމުން ވެސް މިއަދު ވަނީ ރޯދަ ހިފަން ފަށައިފަ އެވެ.


Centara in3vana resort Muthaafusheegai hulhuvanee | Mihaaru\nމުތާފުށި ހިންގަން ހަވާލުކުރުމުގެ އެއްބަސްވުމުގައި ސެންޓާރާއާއެކު ވެލް ލޭންޑުން ސޮއިކުރުމަށްފަހު އެ ކުންފުނީގެ އިސްވެރިން ފޮޓޯއަކަށް ހުއްޓިގެން. ފޮޓޯ: ސެންޓާރާ\nސެންޓާރާގެ ތިންވަނަ ރިސޯޓު މުތާފުށީގައި ހުޅުވަނީ\n09 އެޕްރީލް 2017 - 09:592comments\nޓޫރިޒަމް ހަބަރުތައް ގެނެސްދޭ ހޮސްޕިޓަލިޓީ ޑޮޓް ނެޓްގައި ބުނެފައި ވަނީ ބ. އަތޮޅުގެ ހުޅަނގު ދެކުނުގައި އޮންނަ މުތާފުށި ފަސް ތަރީގެ ރިސޯޓެއްގެ ގޮތުގައި ހިންގަން ސެންޓާރާއިން ރާއްޖޭގެ ކުންފުންޏެއް ކަމަށްވާ ވެލް ލޭންޑް އިންވެސްޓްމަންޓާ އެކު އެއްބަސްވުމެއްގައި ސޮއިކޮށްފައިވާ ކަމަށެވެ. އެ އެއްބަސްވުމުގެ ދަށުން އެ ރިސޯޓް ހިންގާނީ ސެންޓާރާ ގްރޭންޑް މުތާފުށި ރިސޯޓް އެންޑް ސްޕާ މޯލްޑިވްސްގެ ނަމުގަ އެވެ.\nކަނޑު އަޑީގެ ރެސްޓޯރަންޓަކާއި ފްލޯޓިން ސިނަމާއަކާ އެކު ހަދާ ރިސޯޓުގައި 24 ބީޗްވިލާ އާއި 77 ވޯޓާ ވިލާ އާއި ހާއްސަ ތައި ސްޕާއެއް ވެސް ހިމެނޭ ކަމަށް އެ ވެބްސައިޓްގައި ބުނެފައިވެ އެވެ.\nސެންޓާރާގެ ސީއީއޯ ތިރަޔުތު ޝިރަތިވަތު ވިދާޅުވީ މުތާފުށި ހިންގަން ހަވާލުވީ ކުންފުނީގެ ވިޔަފާރި ރާއްޖޭގެ އިތުރުން ބައިނަލްއަގުވާމީ ގޮތުން ވަރުގަދަކުރުމަށް ކުރަމުން އަންނަ މަސައްކަތުގެ ދަށުން ކަމަށެވެ. އަދި އެ ރިސޯޓު ހިންގަން ލިބުމަކީ އެ ކުންފުންޏަށް ހޯދޭނެ ވަރަށް ބޮޑު ކުރިއެރުމަކަށް ވާނެ ކަމަށް ވެސް އޭނާ ވިދާޅުވި އެވެ.\nމުތާފުށި ތަރައްގީކުރަނީ ވެލް ލޭންޑާއި ޗައިނާގެ އޮރިއެންޓް އެސެޓް މެނޭޖްމަންޓް ހޮލްޑިން ލިމިޓެޑާ ގުޅިގެންނެވެ.\nވެލް ލޭންޑްގެ ޑިރެކްޓަރު މުހައްމަދު ހަމީދު ވިދާޅުވެފައި ވަނީ ސެންޓާރާ ފަދަ ކުންފުންޏަކުން މުތާފުށި ހިންގަން ހަވާލުވުމަކީ ލިބުނު ވަރަށް ބޮޑު ކުރިއެރުމެއް ކަމަށެވެ.\nސެންޓާރާއިން ރާއްޖޭގައި އިތުރު ދެ ރިސޯޓް ޕްރޮޖެކްޓް ހިންގަން މި އަހަރުގެ ތެރޭގައި ސޮއިކުރާނެ ކަމަށް ދާދި ފަހުން ބުނެފައިވެ އެވެ.\nބެންކޮކް ޕޯސްޓްއަށް ދެއްވި އިންޓަވިއުއެއްގައި އެ ކުންފުނީގެ ސީނިއަ ވައިސް ޕްރެޒިޑެންޓް ފޯ ބިޒްނަސް ޑިވެލޮޕްމަންޓް ސުޕްރަތު ޗިރަވަތު ވިދާޅުވީ ރާއްޖޭގައި އިތުރަށް އިންވެސްޓްކުރަން ބޭނުންވާ ކަމަށެވެ. އެގޮތުން އެ ކުންފުނިން އަމިއްލަ އިންވެސްޓްމަންޓަކާއި މެނޭޖްމަންޓް ޕްރޮޖެކްޓެއް ހިންގަން މި އަހަރުގެ ތެރޭގައި ސޮއިކުރެވޭނެ ކަމަށް ވެސް އޭނާ ވިދާޅުވި އެވެ.\nތައިލެންޑްގެ އެންމެ ވަރުގަދަ ހޮޓެލް ޗެއިނުން ރާއްޖޭގައި މިހާރު ވެސް ދެ ރިސޯޓެއް ހިންގަ އެވެ. އެގޮތުން އދ. މައްޗަފުށީގައި ސެންޓާރާ ގްރޭންޑް އަދި ކ. ގިރާވަރުގައި ސެންޓާރާ ރަސްފުށިގެ ނަމުގައި ފަސް ތަރީގެ ރިސޯޓެއް ދަނީ ހިންގަމުންނެވެ. އެ ކުންފުނިން ދުނިޔޭގެ ދިހަ ގައުމެއްގައި 65 ހޮޓާ ހިންގަ އެވެ.\nއިތުރު ލިޔުންތައް ބ. އަތޮޅު ޓޫރިޒަމް ސެންޓާރާ ގްރޭންޑް އައިލެންޑް ރިސޯޓް ރިސޯޓްތައް